
YHDYSVAIKUTUS 


N pum ACTION YM VIT 


HIP & JOINT 


TOTTA OAO — TUPLASTI TEHOA NIVELILLE! 
O Tiesitkö, että Nutrolin? HIP & JOINT sisältää sekä lääkelaatuisen 

VAIKUTUS LAAKELAATUISET kalaöljyn että nivelravinteet? Näiden yhteisvaikutus on enemmän 
2-6 VIIKOSSA RAAKA-AINEET kuin osiensa summa. Helsingin yliopiston tutkijat testasivat 
— tuotetta nivelrikkokoirilla, joilla oli kroonista kipua. Kolmen 

kuukauden kuluessa kipu väheni merkittävästi.* 

Kivuton koira on liikkuva, ja nivelille liike on lääkettä. 

*(Hielm-Björkman & Seppälä, 2013) 

WWW.NUTROLIN.FI = 
OLETKO KASVATTAJA? 


Liity nopeasti kasvavaan Nutrolin&-kasvattajakerhoon. EI >) 
Lue lisää www.nutrolin.fi ESTD 2007 

NUTROLIN 

NOME-VALMENNUSRENGAS 2021 / TARVIKEMYYNTI 
PUHEENJOHTAJAN TERVEISET 

FLATTIEN SYYSTREFFIT / PENTUVÄLITYS 
ROTUMÄÄRITELMÄSTÄ OSA 1 - TYYPPI JA MITTASUHTEET 
MARIANNEN TOKONURKKA OSA 8 

MITEN ALOITTAA METSÄSTYSHARRASTUS? 
KOHTUTULEHDUS - STERILOIMATTOMAN NARTTUKOIRAN VITSAL 
NOME-NURKKA: LÄHIALUEHAUN HARJOITTELEMINEN, OSA 2 
KOULUTUSVINKKI: KOIRAN VIRETILA 

MISSÄ SORSA LUURAA? / TAPAHTUMAKALENTERI 
MESTARIT 2020 

FLATTIMESTARUUS: TULOKSET, TUOMAREIDEN TERVEISET, 
VOITTAJAN HAASTATTELU 

JUNIORIMESTARUUS: TULOKSET, TUOMARIKOMMENTIT, 


VOITTAJAN HAASTATTELU 


WT-MESTARUUS: KISATUNNELMIA, TULOKSET 


FLATTIEN TOKO-VIIKONLOPPUMAINOS 

FLATTIKISÄLLI: TULOKSET, TUOMARIKOMMENTIT, VOITTAJA N 


MEJÄ-MESTARUUS: TULOKSET 


MIKÄ MUUTTUU TAIPUMUSKOKEESTA NOMEEN? 


MARKKEERAUKSET! 
PALVELUSKOIRAJÄLKI 


JÄLJEN OPETTAMINEN PÄHKINÄNKUORESSA 


KOIRA JA JÄLJESTÄMINEN 


AJATUKSIA PENNUN VALINNASTA JA KOULUTUKSESTI 


VANHAT JA VIISAAT -PALSTA 
UUDET VALIOT 
KELPOKEPO 


KOKOUSKUTSU VUOSIKOKOUS JA SYYSKOKOUS 


JÄRJESTÖN YHTEYSTIEDOT 
BOZITA ROBUR 


PÄÄTOIMITTAJA 
Mari Mamia 


TOIMITUSSIHTEERI 
Jaana Kontto, flattiviestiogmail.com 


TAITTO 
Elisa Pekki, flattiviestiogmail.com 


TOIMITUSKUNTA 
Jalostus-, näyttely-, mejä-, nou/nome- ja har- 
rastuslajien toimikunnat, hallitus sekä jäsenet. 


KANNEN KUVA 
Juho Pajari 


FLATTIVIESTIEN MATERIAALI 
flattiviestiogmail.com 


VALIOILMOITUKSET 
flattiviestiogmail.com 


k 


ILMOITUSKOOT 

1/1 sivu 210 mM x297 mm 

1/2 sivu (vaaka) 186 mm x 133,5 mm 
1/2 sivu (pysty) 90 mm x 273 mm 
1/4 sivu 90 mm x 133,5 mm 

1/8 sivu 90 mm x 64 mm 
Kasvattajaboxi 88 mm x 50 mm 


ILMOITUSHINNASTO JÄSENILLE 
1/1 sivu 60€/lehti, 200€/vuosi 

1/2 sivu 40€/lehti, 140€/vuosi 

1/4 sivu 30€/lehti, 100€/vuosi 

1/8 sivu 15€/lehti, 40€/vuosi 


Kasvattajaboxi 15€/lehti, 40€/vuosi 
Valioilmoitus normaali taittokoossa ilmainen 


Ilmoitusmaksut Suomen sileäkarvaiset noutajat 
ry:n tilille: FI28 5620 0920 4247 50. Ilmoitusai- 
neistot osoitteeseen flattiviestiogmail.com. Il- 
moituksen mukana tulee lähettää maksukuitti. 


< ALA a idi 


Kuva O Juho Pajari 


FLATTIVIESTI NRO 4/2020 
Ilmestyy: 11.12.2020. Aineistopäivä: 9.11.2020. 


AINEISTOVAATIMUKSET 

Tekstitiedostot Wordin doc/docx/rtf-muodos- 
sa. Kuvat jpg/tif/pdf-muodossa, 300 dpi. Ma- 
talaresoluutioiset kuvat menevät printissä sut- 
tuisiksi, emmekä valitettavasti voi käyttää niitä. 


Toimitus huomauttaa, että artikkeleiden mieli- 
piteet ovat kirjoittajien omia, eivätkä välttämät- 
tä Suomen sileäkarvaiset noutajat ry:n hallituk- 
sen tai toimituksen. Flattiviestiin kirjoitetuissa 
jutuissa on aina oltava kirjoittajan oikea nimi 
ja yhteystiedot, jotka pyyydettäessä jäävät vain 
toimituksen tietoon. Artikkeleiden ja kuvien 
osittainenkin lainaaminen ilman toimituksen 
ja kirjoittajan lupaa on kielletty. 


PAINOPAIKKA 
Savion Kirjapaino Oy, Kerava 


Valmennusrenkaaseen on tulossi 
ryhmää ensi vuodelle. Ensimmä 
ryhmässä nuoria lupaavia koiria ja toise 
ryhmässä jo kykynsä näyttäneitä avoime 
ja voittajaluokan koirakoita. , 
TAA. 
Nuorten koirien ohjaajilla on optio tulla 
kuunteluoppilaiksi avo/voi-luokan treenei- 
hin. Rengas tarvitsee toimiakseen koulut- 

tajan lisäksi myös avustajia, joten aitiopai- 

kalle pääsee halutessaan myös niin. ol ni 


Koulutukset tullaan järjestämään alkaen 
keväästä 2021, ensimmäiset päivämäärät 
ja kouluttajat julkaistaan Flattiviestissä. * n 
4/2020, jossa on myös hakuohjeet renkaa- =» 


seen. - 


Tiedustelut/kehitysehdotukset voit lähettää 
sähköpostilla koivisto.riittaagmail.com' 8 

Kaikkea kivaa 
harrastuksiin! 

Koko valiko A , tuotel 
ja tulevat uutuustuotte 


www.flatti.net/ta rvik 
S. 


Muista tilata pentupal 
ajoissa! ap k4. 

OJuho Pajari 

Puheenjohtajalta 


Jahti-lehden numerossa 3/2020 oli artikkeli, 
jossa selvitettiin erirotuisten metsästyskoi- 
rien käyttöä tänä syksynä. Artikkelia var- 
ten rotujärjestöille esitettiin juhannuksen 
jälkeisellä viikolla pyyntö arvioida oman 
rotunsa metsästyskäyttöä. Vastausaikaa oli 
armeliaasti annettu kokonaista viisi päivää. 
Rotujärjestöjen arvioimat prosentit oli sitten 
suoraan painettu lehteen ja niistä laskettu ko- 
konaisluku kaikista erirotuisista metsästävis- 
tä koirista tänä syksynä. Tuo luku oli 83 000. 


Metsästyskäyttö ja sen arviointi on myös ko- 
vin monitasoinen ja jopa mielipideasia. Kun 
joku flatti käy kerran vuodessa sorsastuksen 
aloituksessa, toinen kulkee metsällä laaja- 
alaisesti eri jahtimuodoissa useita kymmeniä 
päiviä vuodessa, kolmas osallistuu toisinaan 
noutajien metsästyskokeeseen ja neljäs käy 
jäljittämässä haavakoita. Jonkun mielestä 
nämä kaikki koirat ovat metsästyskäytössä ja 
toisen mielestä taas eivät. 


Pystyäksemme haarukoimaan jonkinlaista 
arviota tuossa hyvin lyhyessä ajassa, tehtiin 
kasvattajien keskustelupalstalla Facebookis- 
sa pikakysely rotumme kasvattajilta heidän 
näkemyksistään, kuinka paljon viimeisen 
kymmenen vuoden aikana heidän kasvatte- 
jaan on käytetty metsästyksessä. Kymmenen 
vuoden ajanjaksolla (2010-2019) on rekiste- 
röity 2449 sileäkarvaista noutajaa, yhteensä 
73 eri kasvattajalta. Kyselyyn vastasi 22 kas- 
vattajaa, joka on 30 % kaikista kasvattajista 
tuolla ajanjaksolla. Näiden kasvattajien osuus 
2010-2019 pentujen rekisteröinneistä on 25 
%. Tämän pikakyselyn tuloksena saimme 
näkemyksen, että 58 % heidän kasvateistaan 
käytetään tai on käytetty metsästykseen. 
Emme kuitenkaan voineet pitää tätä arviota 
koko totuutena hyvin pienen (25 %) otannan 
takia. Jahti-lehteen annoimme lopulta arvi- 
on, jonka mukaan sileäkarvaisen noutajan 
(flatin) metsästyskäyttö on 20-30% kym- 
menen viime vuoden aikana rekisteröidyistä 
koirista. Perustelimme arviota kasvattajilta, 
metsästyskoetuomareilta, sekä muilta asian- 
tuntijoilta pidemmällä aikajaksolla saatuun 
palautteeseen, sekä sileäkarvaisten noutajien 
osallistumisaktiivisuuteen noutajien taipu- 
mus- ja metsästyskokeissa. 


Trendi flattien (ja yleensä noutajien) metsäs- 
tyskäytöstä rekisteröinteihin nähden on ehkä 
viime vuosina ollut laskeva. Tähän varmasti 
vaikuttaa oleellisesti flatin hyvä koulutetta- 
vuus, maine mukavana harrastuskoirana joi- 
ta voidaan käyttää moneen eri koiraharras- 
tuslajiin. Kun joku perheestä haluaa lähteä 
silloin tällöin sorsajahtiin, joku toivoo lenk- 


kikaveria ja joku haluaa harrastaa näyttelyitä, 
juniorhandlingia, tokoa, rallyä, vepeä, pelas- 
tuskoiratoimintaa jne. flatti on hyvä valinta 
perheen koiraksi. Jokaiselle innokas harras- 
tuskaveri ja ikionnellinen harrastava koira. 


Vuosi sitten rotujärjestön yleiskokous hy- 
väksyi Suomen sileäkarvaiset noutajat ry:lle 
strategian, jossa painotettiin lisäksi vahvasti 
sileäkarvaisen noutajan metsästys- ja metsäs- 
tyskoekäytön tunnettuuden ja profiilin ko- 
hottamista. Tarkoituksemme on nostaa flatin 
myönteistä tunnettuutta terverakenteisena 
ja toimivana metsästyskoirana, mutta myös 
ylläpitää rodun tunnettuutta monipuolisena 
harrastuskoirana. 


Flattimestaruudessa 2019 Raaseporissa osal- 
listujamäärä oli tämän vuoden flattimesta- 
ruutta huomattavasti pienempi ja tuomarit 
peräänkuuluttivat flattien työinnon ja flat- 
timäisen hulluuden perään. NOME-toimi- 
kunta on tehnyt vahvasti töitä, jotta metsäs- 
tyskokeissa näkyisi enemmän flatteja ja jotta 
flattien taso olisi yhtäpitävä muiden rotujen 
kanssa. Tämän vuoden flattimestaruudes- 
sa Outokummussa ja Kisällissä Ylivieskassa 
nähtiin todella hieno määrä, täydet luokat 
flatteja kaikissa luokissa. Tuomareiden kom- 
mentit eivät antaneet ymmärtää työinnon 
puuttumista, vaan he olivat tyytyväisiä näke- 
määnsä, eikä rymistelijöitäkään puuttunut. 
Olen todella iloinen, että mestaruuskokeissa 
nähtiin niin paljon flatteja ja että ne suoriu- 
tuivat kokeen tehtävistä niin hyvin. 


- PUHEENJOHTAJAN TERVEISET - 


Nyt olisi tietysti todella mukava paukutella 
henkseleitään ja todeta strategiamme onnis- 
tuneen yli odotusten, jo näin lyhyessä ajassa. 
Mutta, tällä kertaa lienee pakko tunnustaa, 
että suuremmat voimat ovat liikkeellä tämän 
asian suhteen. ”Korona-vuosi” on vaikutta- 


nut vahvasti koko Suomen kennelkenttään. 
Alkukauden tapahtumat ja kokeet peruttiin 
järjestelmällisesti, jolloin osallistuminen 
kokeisiin on luonnollisesti painottunut lop- 
pukaudelle. Kokeiden ollessa nyt loppu- 
kaudesta jatkuvasti ylibuukattuja on selvää, 
että jäsenet ilmoittautuvat oman järjestönsä 
kokeisiin, jolloin tietysti myös mestaruuk- 
sissa on paljon osallistujia. Olemme lisäk- 
si joutuneet tältä vuodelta perumaan niin 
kesäleirin kuin erikoisnäyttelynkin, joten 
Flatti-ihmisten ollessa ilahduttavan lojaaleja 
rotujärjestölle kerääntyi meitä samanhenki- 
siä paljon mestaruuksiin. Vai olisiko syynä 
yksinkertaisesti se, että metsästyskokeissa ja 
metsästyskäytössä olevien flattien asuinpaik- 
kakunta painottuu niille alueille, jossa tapah- 
tumat järjestettiin? Hmm... Haluan kuiten- 
kin uskoa, että osasyynsä osallistujamäärän 
kasvuun on strategialla ja sillä vahvalla työllä, 
jota asian eteen on tehty! 


Toivotan kaikille hyvää syksyä ja 
onnistuneita elämyksiä erätulien 
ja nokipannukahvin äärellä 

- Mari 

Syystreffit- tapahtuma on vain Suomen sileäkarvaiset noutajat ry:n jäsenille. Etkö ole vielä jäsen? Liity nyt ja tule mukaan treffeille! 


Syystreffit Kaarinassa 24.-25.10.2020 


OTytti Kolkka 


Flattikansa kokoontuu toistamiseen syystreffeille Kaarinan 
Tuorlaan 24.-25.10.2020. Ilmoittautumislomakkeen koulu- 
tuksiin löydät Suomen sileäkarvaiset noutajat ry:n kotisivuilta 
www.flatti.net. Viimeinen ilmoittautumispäivä on 10.10.2020. 


Syystreffeillä tavataan uusia ja vanhoja tuttuja, treenataan nomea, 
vietetään aikaa yhdessä ja kokoustetaan järjestön syyskokous. 


Kouluttajina tänä vuonna todellisia flattikonkareita; Ville Suho- 
nen, Vesa Turunen sekä Mika Sarekivi! Koulutuksiin voi osallistua 
pennun, taipumuskokeisiin tähtäävän tai alo/avo-tasoisen flatin 
kanssa. Koulutus on ryhmäkoulutusta, koirakot jaetaan aamu- ja 
iltapäiväryhmiin. Voit seurata koulutusta ilman koiraa toisen puo- 
len päivää. 


Jos haluat tulla tutustumaan flatti-ihmisiin ja rodunomaisiin lajei- 
hin, mutta et halua osallistua koulutuksiin koiran kanssa, voit tulla 
myös seuraamaan koulutuksia kuunteluoppilaana. 


Koulutukset maksavat 35e/viikonloppu. Kuunteluoppilaat 10e/vii- 
konloppu. Etusijalla ovat koko viikonlopun koulutukseen osallistu- 
jat. Jos tilaa jää, myymme yksittäisiä koulutuspäiviä. 


Majoituksen ja ruokailun voi varata suoraan Tuorlan majatalosta 
www.tuorlanmajatalo.fi. Syystreffeille on varattu majoituskiintiö 
10.10. asti koodilla ”FLATTT”. Voit halutessasi saapua jo perjan- 
taina 23.10. 


- Ruokailu la+su 65€ (2x aamiainen, 2x lounas, päivällinen) 
- Ruokailu la 39€ (aamiainen, lounas, päivällinen) 

- Ruokailu su 23€ (aamiainen, lounas) 

-2hh/yö 76€ (sisältää koiralisän) 

- 1 hh/yö 62€ (sisältää koiralisän) 


O Elisa Pekki 

Suomen sileäkarvaiset noutajat ry:n 


Pentuvälitys 


* Hanna Hujanen 040 578 9523 
* Sanna Lahtinen 040 731 0831 


Olemme toimineet pentuvälittäjinä vuodesta 2012 lähtien. Ota 
rohkeasti yhteyttä: pentuGflatti.net, tai tule nykäisemään hihas- 
ta kokeissa ja tapahtumissa, jos jotakin kysyttävää tulee mieleen. 


Pentuvälityksen sivuilta, osoitteesta: www.flatti.net/pentuvali- 
tys löytyy ohjeet kasvattajille pentueiden ilmoittamiseen pen- 
tuvälitykseen ja listat suunnitteilla olevista sekä astutetuista ja 
syntyneistä pentueista. Sivulta löydät ohjeita myös flattipennun 
ostajalle. 


Teksti ja piirros: Riitta Niemelä, kuva: Satu Saarinen 


- ROTUMÄÄRITELMÄSTÄ - TYYPPI JA MITTASUHTEET - 


Tästä Flattiviestin numerosta alkaa ulkomuototuomari Riitta Niemelän kirjoittama juttusarja, jonka jokaisessa eri osassa keskitytään 


palaseen flatin rotumääritelmästä. Juttusarjassa avataan rotumääritelmän taustaa siitä, minkälaisia vaatimuksia flatin ulkoisille 


ominaisuuksille asetetaan ja mihin eri vaatimukset ja ominaisuudet perustuvat. 


Rotumääritelmästä osa I] 


- Tyyppi ja mittasuhteet 


Kuva O Satu Saarinen 


Jokaiselle koirarodulle on oma rotumääritelmänsä, joka kuvaa rodun ihanneyksilöä ja on perustana koiran ulkomuodolliselle ar- 
vostelulle. Rotumääritelmä on usein laadittu melko niukkasanaisesti ja monesti ainoastaan rotumääritelmän lukeminen ei juuri- 
kaan avaa sitä miltä koiran tulisi näyttää. Useimmiten rodun alkuperäinen käyttötarkoitus ja alkuperämaa ovat luoneet vaateen 
sille, millaisen rakenteen ja ulkomuodon omaava koira on pystynyt työskentelemään halutusti alkuperämaan olosuhteissa. Näistä 
ominaisuuksista ovat ajan mittaan kehittyneet rotumääritelmät eri koiraroduille. Rotumääritelmä toimii rodun jalostuksen pohja- 


na ja siksi rodun kasvattajien ja myös harrastajien on tärkeä tuntea hyvin harrastamansa rodun rotumääritelmä. 


Rotumääritelmän omistaa rodun alkuperäismaa eli sileäkarvaisen 
noutajan rotumääritelmän omistaa Iso-Britannia. Tämä tarkoittaa 
sitä, että muut maat eivät voi muokata toisten maiden omistamia ro- 
tumääritelmiä, vaan mahdolliset muutokset ja muokkaukset tehdään 
rodun kotimaassa. Myös Suomi omistaa rotumääritelmät viidelle eri 
rodulle: suomenajokoira, suomenpystykorva, suomenlapinkoira, la- 
pinporokoira ja karjalankarhukoira. 


Erityisesti ulkomuototuomarin tehtävä on osata tarkoin sen rodun 
rotumääritelmä, jota hän kulloinkin arvostelee. Ulkomuototuoma- 
rin tulee hallita tiedot myös rodun alkuperästä ja käyttötarkoituk- 
sesta osatakseen arvioida koiran soveltuvuuden niihin raameihin. 
Mutta myös rodun kasvattajien ja harrastajien on hyvä tuntea nämä 


samat asiat! Pelkästään rotumääritelmän lukeminen ei tähän riitä 
— vaaditaan paljon enemmän. Rotutyypin oppiminen vaatii paljon 
kokemusta. 


Rotumääritelmässä kuvataan rodun alkuperä muutamalla lauseella 
ja samassa yhteydessä kerrotaan lyhyesti rodulle tyypillisestä käyt- 
täytymisestä ja luonteesta. Rotumääritelmä jatkuu siten, että sii- 
nä kuvataan rodun yleisvaikutelma, mittasuhteet ja siitä edelleen 
jatketaan pienempiin yksityiskohtiin: pää, kuono, silmät, korvat, 
purenta, kaula, runko, rintakehä, selkä, häntä, eturaajat, etukäpälät, 
takaraajat, takakäpälät, turkki, väri, säkäkorkeus sekä yleiset/vaka- 
vat/hylkäävät virheet. Näistä kaikista vaativin on kuitenkin löytää 
oikean yleisvaikutelman kautta oikea rotutyyppi. 


3/2020 Flattiviesti 7 

Keskikokoinen, iloinen, eloisa koira. Älykäs ilme. 

Voimakas olematta kömpelö, jalo olematta hontelo. 

Yleisvaikutelma on olennaisin osa rotumääritelmää ja se jo muuta- 
malla sanalla kertoo koiran rotutyypistä. Se kertoo, että flatti ei voi 
olla pieni eikä iso koira, vaan keskikokoinen. Flatti ei voi olla myös- 
kään liian hento ja ilmava, muttei myöskään raskas saati matalaraa- 
jainen. Toki tässä on huomioitava koiran kehitysvaihe sekä ikä ja on 
ymmärrettävä sen vaikutus yleisvaikutelmaan. Nuori koira on usein 
vielä turkiltaan sekä lihaksistoltaan kesken ja se iän myötä kehittyy 
tasapainoisemmaksi. On siis hyvä muistaa, että koira arvostellaan 
näyttelyssä siinä kunnossa kuin se kehässä on. 


Omaa luontaiset työskentelytaipumukset. 

Iloista ja ystävällistä luonnetta kuvastaa innokas hännänheilutus. 
Itsevarma ja ystävällinen. 

Koiran käyttäytyminen kehässä on osa kokonaisvaikutelmaa ja tyyp- 
piä. Vaikka kehässä ei tehdäkään työtä, tulee tuomarin nähdä koiran 
olemuksesta, rakenteesta ja liikkeistä, että se pystyy suoriutumaan 
sille tarkoitetusta tehtävästä, sen käyttötarkoituksesta. Flatin yksise- 
litteinen käyttötarkoitus rotumääritelmässä on noutaja. Flatin tulee 
ilmentää myös sille tyypillistä luonnetta — se saa olla koiramaailman 
Peter Pan myös kehässä, mutta toki tilanne on esittäjällekin helpom- 
pi, jos flatti edes hetken malttaa olla paikoillaan tutkittavana ja se 
ravaa kauniisti. Flatti on hännänheiluttajista suurin ja flatin positiivi- 
nen elämänasenne näkyykin alati heiluvassa hännässä, niin seistessä 
kuin liikkeessä. Flatti on myös itsevarma ja ystävällinen eli sen suh- 
tautuminen tuomariin ja muihin kehässä oleviin ihmisiin sekä toi- 
siin koiriin on iloista. Useimmiten flatilla onkin se asenne, että kaikki 
ovat potentiaalisia uusia ystäviä! Pelokas, arka ja/tai vihamielisesti 
ihmisiin/toisiin koiriin suhtautuva flatti ei ole rotumääritelmän mu- 
kainen — onneksi hyvin harvoin tällaisia flatteja tapaakaan. 


Tyypistä ja mittasuhteista 

Arvostelu alkaa yleensä koiran kokonaisuudesta ja yleisvaikutelmas- 
ta. Kun koirat tulevat kehään ja seisovat, on helppo arvioida onko 
koirilla oikeat mittasuhteet ja ovatko ne tasapainoisia ja myös, miten 
ne käyttäytyvät. On totta, että moni rotumääritelmä ja rotu muistut- 
tavat läheisesti toisiaan, mutta silti ne pitäisi pystyä erottamaan toisis- 
taan. Useimmiten käytetään ajatusta 'maalaa koirat vihreiksi ja mieti, 
näetkö edessäsi oikean rotutyypin vai onko se esimerkiksi ilmavam- 
pi, raskaampi, pitkäturkkisempi, syväkalloisempi, matalaraajaisempi 
kuin mitä rotutyypin pitäisi edustaa ja onko sillä selkeä sukupuoli- 
leima. Esimerkkinä vaikkapa flatti, jolla näyttäisi olevan kaunislin- 
jainen pitkä pää, erinomainen luuston vahvuus ja kaunisasentoinen, 
heiluva häntä — mutta sen runko on syvä ja tuhti, jolloin koiran jalous 
häviää. 


Mittasuhteita rotumääritelmissä on vaihteleva määrä. Joissain ro- 
tumääritelmissä niitä on paljonkin, mutta flatilla ei. Yleisimmin 
kuitenkin puhutaan kuonon sekä kallon suhteesta toisiinsa ja raaja- 
korkeuden suhteesta rungon syvyyteen. Ensimmäisessä rotumääri- 
telmässä ei mainittu kokoa ollenkaan, vain paino: 60-70 Ibs — 27-32 
kg. Säkäkorkeudesta on käyty keskustelua ja silloin annettiin rajoiksi 
urokselle 24-26 tuumaa. Sitten säkäkorkeus muutettiin 23-25 tuu- 
maan. Puhuttiin flatin koon olevan 'middle-sized ja annettiin ylära- 
jaksi 24 tuumaa ja sitten sen todettiin olevan liian vähän, koska flatin 
tulee olla not too big, but just big enough ja niin edelleen. Kerro- 
taan myös, että yksi argumentti isoa kokoa vastaan oli se, ettei koira 
saa viedä liikaa tilaa autossa eikä kotona. Nykypäivänä hyväksytään 
koossa jonkin verran vaihtelua, koska eri maissa koirien työskentely- 
olosuhteet ovat erilaisia. 

A = säkäkorkeus 


B = rungon pituus 


Flatti on hieman korkeuttaan pidempi, eli jos säkäkorkeus on 60 
cm, niin rungon pituus istuinluun kyhmystä rintalastan kärkeen 
on hieman suurempi tätä, eli 63-64 cm, nartun luonnollisesti ol- 
lessa pidempi. Toki näin tarkkaan näyttelykehässä koiria harvem- 
min mitataan, mutta jalostustarkastuksissa kylläkin? 


Koiran mittasuhteita ei voi kuitenkaan arvioida absoluuttisina nume- 
roina, vaan suhteessa koiran muihin mittoihin. Kahdella koiralla voi 
olla yhtä pitkä selkä, mutta toinen vaikuttaa pidemmältä, koska sen 
raajakorkeus on pienempi. Lisäksi on huomioitava turkin ja lihasten 
vaikutus. Eli koiran mittasuhteet on tutkittava huolella ja siinä on 
käytettävä käsiä apuna. Flatti on hieman korkeuttaan pidempi, eli jos 
säkäkorkeus on 60 cm, niin rungon pituus istuinluun kyhmystä rin- 
talastan kärkeen on hieman suurempi tätä eli 63-64 cm, nartun luon- 
nollisesti ollessa pidempi. Toki näin tarkkaan näyttelykehässä koiria 
harvemmin mitataan, mutta jalostustarkastuksissa kylläkin. Kulma- 
usten kuvauksessa flatilla on ”kohtuulliset kulmaukset ja esimerkiksi 
kultaisella noutajalla ”hyvin kulmautunut. Tämä antaa osviittaa sille, 
että kultaisellanoutajalla on voimakkaammat kulmaukset, se on run- 
goltaan hitusen pidempi ja sitä kautta tyypiltään enemmän ravaaja- 
tyyppi kuin flatti. 


Rintakehän syvyys on enintään puolet säkäkorkeudesta eli aikuisel- 
la koiralla rintakehä voi ulottua kyynärpäihin asti, muttei alemmas. 
Nuori, vielä kesken kehityksen oleva koira voi hyvinkin näyttää il- 
mavalta, tähän voi vaikuttaa osin myös runkohapsutuksen vähäisyys. 
Rintakehän muoto on myös osa rotutyyppiä eli flatilla rintakehä on 
pitkä, ensimmäiset kylkiluut ovat melko litteät, mutta keskikohdassa 
rintakehää hyvin kaareutuneet kunnes taas kapenevat takaosaa koh- 
ti. Flatin rintakehä ei ole tynnyrimäinen ja se vahvistaa urheilullista 


rotutyyppiä. 


Flatin pään mittasuhteet arvioidaan myös. Kaikki ovat varmastikin 
aina olleet yhtä mieltä siitä, että flatin pään tulee olla pitkä ja leu- 
kojen vahvat, jotta flatti soveltuu riistan noutamiseen. Tänä päivänä 
toivotaan kuonon ja kallo-osan olevan yhtä pitkiä. Rotumääritelmä- 
artikkelin seuraavassa osassa, Flattiviestin numerossa 4/2020, keski- 
tytään pään arvosteluun. 


— Riitta Niemelä 


Laatuarvostelun kriteeristö 


- ROTUMÄÄRITELMÄSTÄ - TYYPPI JA MITTASUHTEET - 


Näyttelykehässä laatuarvostelussa annetaan niin monta eri laatumainintaa kuin koirien laatu edellyttää. 
Ulkomuototuomarin antaman laatuarvostelun tulee vastata seuraavia määritelmiä: 


ERINOMAINEN voidaan antaa koiralle, joka on hyvin lähel- 
lä rotumääritelmän ihannetta, joka esitetään erinomaisessa 
kunnossa, jolla on tasapainoinen rakenne ja luonne, joka on 
korkealuokkainen ja joka on olemukseltaan erinomainen. Sen 
ulkomuodolliset ansiot ovat suuret ja virheet vähäiset ja sen 
tulee omata sukupuolelleen tyypilliset piirteet. 


ERITTÄIN HYVÄ voidaan antaa koiralle, joka omaa rodulle 
tyypilliset piirteet, jolla on tasapainoinen rakenne, ja joka on 
hyvässä kunnossa. Muutama vähäinen virhe voidaan sallia, 
mutta ei rakenteellisia virheitä. Tämä laatumaininta voidaan 
antaa vain tasokkaalle koiralle. 


HYVÄ annetaan koiralle, joka on rodulleen tyypillinen, mutta 
sillä on selkeitä virheitä. 


TYYDYTTÄVÄ tulee antaa koiralle, joka vastaa rotuaan il- 
man yleisesti hyväksyttyjä rodun piirteitä, tai jonka fyysisessä 
kunnossa on toivomisen varaa. 


HYLÄTTY tulee antaa koiralle, joka ei rakenteeltaan vas- 
taa rotumääritelmää, jonka käytös ei ole rotumääritelmän 


mukainen tai se on selvästi vihainen, jolla on sääntöjen vastai- 
nen kivespuutos tai kivesvika, hammaspuutoksia tai poikkea- 
vuutta purennassa tai leuoissa, jonka väritys tai karvapeite on 
puutteellinen tai joka osoittaa selvästi merkkejä albinismista. 
Tämä laatumaininta voidaan antaa myös koiralle, joka ei vai- 
kuta terveeltä. Sen lisäksi se voidaan antaa koiralle, jolla on 
rotumääritelmän vastainen hylkäävä virhe. 


Koirat, joille ei voida antaa mitään edellä mainituista laatu- 
maininnoista poistetaan kehästä maininnalla: 


FI VOIDA ARVOSTELLA Tämä maininta annetaan koiralle, 
joka ei liiku, hyppii jatkuvasti esittäjänsä ympärillä tai pyrkii 
ulos kehästä, jonka liikkeitä on mahdoton arvostella, tai jos 
koira jatkuvasti välttelee tuomarin käsittelyä ja tekee mahdot- 
tomaksi tarkastaa purennan ja hampaat, rakenteen, hännän 
tai kivekset, tai jos on havaittavissa jälkiä toimenpiteistä tai 
käsittelystä, jotka näyttävät vilpin yritykseltä tai tuomarilla 
on syytä epäillä, että koiralla olevaa vikaa on korjailtu (esim. 
silmäluomia, korvia tai häntää). Syy, miksi koiraa ei voida ar- 
vostella, on kirjattava arvosteluun. 


Kirjoittajan esittely 


Kirjoittaja Riitta Niemelä on harrastanut aktiivisesti noutajia 
noin 25 vuoden ajan aloittaen kultaisilla noutajilla, mutta sattu- 
man kautta elämä heitti hänen eteensä sileäkarvaisen noutajan 
ja sillä tiellä hän on edelleen. Riitta perheineen kasvattaa pie- 
nimuotoisesti kultaisia- ja sileäkarvaisia noutajia. Kennelnimi 
Morrini on ollut Riitalla vuodesta 2003. Hän on valmistunut 
ulkomuototuomariksi vuonna 2010, alkaen ryhmästä FCI 8, 
jonka jälkeen hän on laajentanut oikeuksiaan FCI ryhmien 5,6 
ja 7 rotuihin, pääasiallisesti metsästysrotuja. Arvostelutehtävät 
ovat kuljettaneet Riittaa monissa maissa ympäri Eurooppaa ja 
etenkin kutsuja rotujen erikoisnäyttelyihin hän arvostaa korke- 
alle — niissä useimmiten on paljon rodun edustajia esillä ja ul- 
komuototuomarina näkee yhdellä kerralla laajan kirjon rodusta. 


Tuomarintehtävien lisäksi Riitta käy omien koriensa kanssa 
näyttelyissä ja harvakseltaan myös koepuolella. Noutajien met- 
sästyskokeiden koetoimitsijana hän on toiminut parikymmentä 
vuotta ja lisäksi hän on HIRV-kokeiden palkintotuomari. Riitta 
on toiminut aktiivisesti omien rotujensa yhdistyksissä, niin ai- 
kanaan Golden Ring ry:ssä kuin Suomen Sileäkarvaiset noutajat 
ry:ssä. Tällä hetkellä hän on jäsenenä Sileäkarvaisten noutajien 


jalostustoimikunnassa sekä puheenjohtajana ulkomuototuoma- 
ritoimikunnassa. Koiraharrastuksen ohella Riitta nauttii liikun- 
nasta ja vapaalla hänet saattaakin löytää maastopyöräilemästä, 
suunnistamasta ja miksei myös uimahallista. 


—- Ulkomuototuomarin tehtävä on kehässä arvioida sitä, kuinka 
koira vastaa rotunsa rotumääritelmää. Aina se ei ole helppoa, 
mutta Suomessa on vankalla pohjalla oleva tuomarikoulutus ja 
jo perusvaatimukset ulkomuototuomarikurssille pääsyyn ovat 
suhteellisen korkeat. Niin näyttelytuomarin kuin koetuomarin 
tehtäviin pääsy vaatii pitkäjänteistä ja aktiivista harrastamista 
ja se vaatii myös kiinnostusta monipuoliseen harrastamiseen. 
Avoin mieli, hurtti huumori, rehellisyys ja aito kiinnostus op- 
pia uutta ovat tärkeitä ominaisuuksia kaikilla tuomareilla lajista 
riippumatta. Ollessani kehässä toivon, että näen sellaisia koiria, 
jotka edustavat rotuaan parhaalla mahdollisella tavalla niin ul- 
komuodollisesti, rakenteellisesti kuin käytökseltään eli ne ovat 
kaikilta osin tasapainoisia ja olemukseltaan fit for function: 
Flattien osalta erinomainen ohjenuora on aina jalo olematta 
hontelo, voimakas olematta kömpelö. — Riitta 

- MARIANNEN TOKONURKKA - 


Teksti: Marianne Forsell, kuvat: Senni Husso 


Käskyjen kuunteleminen ja erottelu 


Ajattelin tällä kertaa keskittyä TOKO-liik- 
keiden sijasta siihen, miten koiran kuuli- 
aisuutta ja tarkkuutta käskysanoille voisi 
kehittää. 


On olemassa liuta käskyjä, joita opetamme 
koirillemme niiden elämän aikana. Huo- 
maamattamme tulemme opettaneeksi myös 
erilaisia eleitä, käsimerkkejä ja vartaloapuja 
sen sijaan, että koirat aidosti kuuntelisivat 
käskyjämme. Arjessa ja kaikissa lajeissa täl- 
lä ei ole niin suurta merkitystä, jos käskyjen 
tukena on sallittua käyttää esimerkiksi käsi- 
merkkejä. TOKOssakin joissakin tilanteissa 
käsimerkit ovat sallittuja (esim. kaukokäs- 
kyt), mutta pääasiassa kaikki ohjaajan turhat 
eleet ja avut vievät turhia pisteitä liikkeitä 
arvioitaessa. 


Käskyjen erottelua voi harjoitella erillään 
TOKO-liikkeistä, esimerkiksi opettamalla 
koiralle joitakin ohjaajan ympärillä toteu- 
tettavia tehtäviä: 


e ”sivu” — sivulletulo etukautta 

e ”takaa” — sivulletulo takakautta (koira 
kiertää ohjaajan) 

e ”täällä? — siirtyminen istumaan ohjaajan 
eteen 

e ”back” - koira siirtyy ohjaajan vasemmal- 
ta sivulta takakautta ohjaajan oikealle 
puolelle 

e ”hop” — hyppy ohjaajaa vasten 

« ”kieppi” — pyörähdys ohjaajan sivulla 

e ”kasi” — pujottelu ohjaajan jalkojen välistä 

e ”tökkää” — koira painaa kuononsa ohjaa- 
jan edessä/sivulla vasten ohjaajan kättä 


Ensin edellä mainitun kaltaisia tehtäviä 
opetetaan koiralle yksi kerrallaan ja kaikki 
eri tehtävät nimetään omilla käskysanoilla 
(ylläolevat käskyt ovat vain esimerkkejä). 
Myöhemmin kun koira osaa käskyt, näitä 
tehtäviä voidaan ketjuttaa useampi peräjäl- 
keen satunnaisessa järjestyksessä, esim. ”si- 
vu-kieppi-back-hop-viereen?. Aluksi koiraa 
toki autetaan käsiavuin, mutta myöhemmin 
tavoitteena on, että koira erottelee käskyt 

vain sanojen perusteella ohjaajan seisoessa 
passiivisena paikallaan. Myös viivettä käsky- 
jen välillä kannattaa vaihdella. 


Harjoituksen tarkoituksena on saada koira 
kuulolle ja korkeassakin vireessä erottele- 
maan käskyjä. Tämänkaltaisella harjoituk- 
sella voi esimerkiksi aloittaa treenit tai sitä 
voi tehdä vaikka pienenä kuuntelutreeninä 
ennen koesuoritusta. 


Näitä erilaisia käskyjä voi käyttää myös liik- 
keiden lomassakin testatakseen kuinka tark- 
kana koira on. Esimerkiksi tilanteessa, jossa 
koiralla on suuri odotusarvo lähteä ryntää- 
mään kapulan perään tai merkille, voidaan- 
kin ennen lähetystä sanoa ”kierrä”-käskyn 
sijasta ”kieppi”, ja jos koira tottelee, se voi- 


daan palkata lelulla/makupalalla tai päästää 
tekemään odottamansa tehtävä. Mitä sa- 
mankaltaisemmat käskyt ovat toisiinsa näh- 
den (vrt. kierrä ja kieppi), sitä haastavampaa 
niiden erotteleminen on. Toisaalta samalla 
koira oppii, että jokainen käsky on kuunnel- 
tava viimeiseen tavuun ja kirjaimeen saakka 
ennen käskyn toteutusta. 


Samanlaista tarkkuutta käskyillehän voi 
harjoittaa koiralle myös arkisissa tilanteissa: 
Esimerkiksi koiran odottaessa lupaa johon- 
kin, voidaankin koiran nimen sijasta sanoa 
ensin pari muuta koiran nimeä muistuttavaa 
sanaa, ”viltti; ”vilkku% ”Wilil” tai vapau- 
tustilanteessa ”watti”, ”vappu”; ”Vapaa!” jne. 
Vain mielikuvitus on toteutuksen rajana. 


-— Marianne 


- MARIANNEN TOKONURKKA - 


- 
* Ia v/o A 


Kirjoittaja on TOKOlle sydämensä vuosia sitten menettänyt, MM-tasolla menestystä niittänyt TOKO-kisaaja ja -kouluttaja. Hän on järjestänyt 


koulutuksia ympäri Suomen ja pitänyt koulutuseminaareja myös ulkomailla. Hän on saavuttanut omille flateilleen Suomen- ja pohjoismaiden 
tottelevaisuusvalion arvoja. Hän kuuluu valtakunnalliseen TOKOn valmennusrenkaaseen ja on edustanut Suomea TOKOn menestyksekkäässä 
maajoukkueessa. TOKO on on aina kiehtonut häntä lajina, koska siinä hienoimmillaan tiivistyy koiran ja ohjaajan välinen yhteistyö, vauhti, inten- 
siivisyys ja tarkkuus. "Se mihin ryhdytään tehdään tarkasti ja perusteellisesti tai sitten ei tehdä ollenkaan.” 

- MITEN ALOITTAA METSÄSTYSHARRASTUS - 


Erätulien ja nokipannukahvin äärelle 


— miten aloittaa metsästysharrastus? 


Moni flatin omistaja haluaisi aloittaa metsästysharrastuksen. Jotkut toivoisivat pääsevänsä mukaan jahteihin koiranoh- 
jaajana, mutta monet toivoisivat pääsevänsä myös itse käyttämään asetta onnistuneisiin riistalaukauksiin metsästysti- 
lanteissa. Erityisesti Etelä-Suomen alueella asuvien saattaa joskus olla hankala päästä mukaan metsästykseen tai saada 
tietoa miten aloittaa metsästys ja löytää kontakteja uuden harrastuksen aloittamiseen. 

Teksti: Mari Mamia, kuvat: Ramin Miraftabi, Juho Pajari, Mari Mamia 


Suomessa, toisin kuin lähes missä tahansa 
muussa maailman maassa, metsästys ei ole 
vain harvojen ja valittujen etuoikeus, vaan se 
on mahdollista kaikille kansalaisille. Aloit- 
taminen ei kuitenkaan ole aivan itsestään 
selvää tai helppoa, mikäli metsästystä ei ole 
annettu perintönä suoraan alenevassa pol- 
vessa. 


Tähän artikkeliin on koottu muutamia ko- 
kemusperäisiä huomioita, joista voi olla 
apua, jos mietit miten päästä alkuun metsäs- 
tysharrastuksen aloittamisessa. 


Metsästyskortti 

Tärkeimpänä vaatimuksena metsästykselle 
Suomessa on metsästäjätutkinnon suoritta- 
minen. Voimassa oleva metsästyskortti on 
pakollinen kaikille metsästäjille. Siksipä jo- 
kaisen metsästyksestä kiinnostuneen ja met- 
sästysharrastusta aloittavan on järkevintä 
aloittaa suorittamalla metsästäjän tutkinto. 


Metsästäjätutkinto on kirjallinen koe, jonka 
hyväksytysti suorittamalla metsästäjäkoke- 
las osoittaa tutustuneensa metsästykseen ja 
riistanhoitoon sekä metsästystä koskeviin 
säännöksiin ja määräyksiin ja tuntevansa ne 
riittävällä tasolla. Metsästäjän tutkinnon voi 
suorittaa opiskelemalla Metsästäjän oppaan 
itsenäisesti ja käymällä suorittamassa pel- 
kän tutkinnon. Suosittelen kuitenkin kaikille 
lämpimästi tutkinnon suorittamiseen val- 
mentavaa kurssia, joita järjestävät riistanhoi- 
topiirit. Valmentava kurssi on erinomaisen 
laadukas kokonaisuus ja sisältää arvokasta 
yleistietoa, vaikka huomaisitkin, ettei met- 
sästys sittenkään ole sinun juttusi. 


Koiran ohjaajana jahdeissa toimimiseen 
ei metsästäjän tutkintoa vaadita, kuten 
ei myöskään aselupaa. Edellä mainitusta 
kurssin yleissivistävästä luonteesta johtuen 
on kuitenkin suositeltavaa, että jokainen 
hiukankin — metsästyksestä — kiinnostunut 
tai epäsuorasti lajin parissa toimiva, kuten 
esimerkiksi noutajien metsästyskokeisiin 
osallistuva, suorittaa tutkinnon. Vasta hy- 
väksytyn metsästäjätutkinnon jälkeen voi 
suorittaa riistanhoitomaksun ja saada met- 
sästyskortin. Aselupaa haettaessa on metsäs- 
tyskortin oltava voimassa, eli riistanhoito- 
maksu on oltava suoritettu. Jo ennen kurssin 
suorittamista voi tutustua metsästykseen 
vierailijana, tai toimia metsästystilanteessa 
koiran ohjaajana. Asetta ei tällainen vieraili- 
ja voi kantaa, mutta jahtiin osallistumalla saa 
käytännön käsityksen siitä mistä metsästyk- 
sessä on kyse. 


Jos ajatuksesi on hankkia myös aselupa, kan- 
nattaa ilmoittautua Metsästäjäliiton ylläpitä- 
mään Metsästysammunnan ABC -koulutuk- 
seen. Se on suunniteltu metsästäjätutkintoa 
suorittaville tai juuri metsästyksen aloitta- 
neille uusille metsästäjille. Koulutus antaa 
perustiedot haulikon ja kiväärin turvalliseen 
käsittelyyn sekä niillä harjoitteluun. Ampu- 
maan oppii vain ampumalla, ja ampumara- 
dalla järjestettävä ABC-koulutus perustuu 
juuri käytännön opetukseen. 


Kuka voisi auttaa 

metsästyksen aloittamisessa? 

Metsästyksen aloittamisessa suuri apu on, 
kun löytää jonkun, joka voi auttaa harras- 


- MITEN ALOITTAA METSÄSTYSHARRASTUS - 


tuksen alkuun. Tarkoittaa siis nykytermeillä 
verkostoitumista. Metsästäjiä on Suomessa 
niin paljon, että suurella todennäköisyydel- 
lä monen lähipiiristä, kuten työkavereista, 
sählyporukasta, sukulaisista, treeniporukas- 
ta ja niin edelleen, löytyy joku, joka pystyy 
auttamaan ensimmäisen = metsästyspolun 
pään löytämisessä. Jos tiedät jo valmiiksi 
kuka voisi olla tällainen kontaktihenkilö, 
kannattaa kysyä suoraan voisiko hän tarjota 
apua metsästysharrastuksen aloittamisessa. 
Apua voi kysyä myös laajennetulta lähipii- 
riltä esimerkiksi sosiaalisen median kautta. 
Tällöin kannattaa tietenkin muistaa, että so- 
messa vastauksen antaja ei välttämättä aina 
ole asiantuntija ja vastauksissa saattaa esiin- 
tyä myös kritiikkiä aloittamaasi harrastusta 
kohtaan. Kuitenkin sosiaalisen median mie- 
lipiteet harvoin ovat hyvä syy jättää mitään 
itseä kiinnostavaa tekemättä. 


Tie metsälle voi hyvinkin aueta myös ampu- 
maharrastuksen kautta, joten kannattaa käy- 
dä kokeilemassa ampumista asiantuntevas- 
sa ohjauksessa. Sitä kautta voi hyvin löytyä 
kontakteja metsästäjiin. Flatin omistajalla on 
usein paljon kontakteja harrastuksiensa ja 
treeniporukoidensa kautta. Monet metsäs- 
täjät harrastavat koiriensa kanssa myös nou- 
tajien metsästyskokeita tai metsästyskoirien 
jäljestämiskokeita. 'Treenien kahvitauolla 
kannattaa myös haastatella kanssatreenaa- 
jia tai kilauttaa kaverille, josko heitä löytyi- 
si kontakteja metsästysharrastuksen ovien 
avaajiksi. On vanha totuus, ettei kysyvä eksy 
tieltä. 


Metsästys- ja ampumaseuratoiminta 
tarvitsee myös aseettomia, sekä 

nuoria ja kokemattomia harrastajia 

Paras tapa päästä tutustumaan metsästyspo- 
rukkaan on tarjota apua seuralle. Koke- 
mattomastakin eränkävijästä voi hyvinkin 
olla hyötyä metsästysseurueessa tai seuran 
toiminnassa. Mikäli jalka nousee ripeästi, 
eikä metsässä kävely ole täysin tuntematon 
laji, voi tarjota apua vaikkapa hirvijahdin 
miesajoon tai passirinkiä aseettomana osal- 
listujana täydentämään. 


Metsästäjät tarvitsevat usein apua myös 
muihin jahtimuotoihin, sekä muuhun riis- 
tanhoitotyöhön, kuten ruokintapaikkojen 
ylläpitoon tai metsästysseuran talkoisiin, 
joissa työtä tekeviä käsiä harvoin on liikaa. 
Vastavuoroisuus on metsästyspiireissä kor- 
kealle arvostettu ominaisuus, joten avun 
tarjoaminen saattaa hyvinkin edistää ovien 
avautumista. Toiset seurat ovat vastaanot- 
tavaisempia kuin toiset, joten ensimmäi- 
sestä kieltävästä vastauksesta ei kannata 
lannistua. Asiallisesti lähestyvä ja aktiivinen 

- MITEN ALOITTAA METSÄSTYSHARRASTUS - 


"Kaikista apumuodoista yksi erittäin arvokas on koulutetun koiran tarjoaminen jahtiin. Tämä on varmasti 
kaikkein yleisin metsästyspolun pään avaaja flattien omistajille, sillä ovathan useimmat koiramme 
koulutettuja noutajien metsästyskokeisiin ja sitä kautta myös tarjottavissa metsästäjille avuksi jahtiin. 


kaveri pääsee kyllä kokeilemaan täydellä 
varmuudella, kunhan jaksaa yrittää muu- 
tamaa eri tulokulmaa. Yleisesti ottaen met- 
sästyksestä kiinnostuneita uusia harrastajia 
kyllä halutaan auttaa alkuun, vaikka seuro- 
jen vierailukäytännöt vaihtelevatkin paljon. 


Kaikista apumuodoista yksi erittäin arvokas 
on koulutetun koiran tarjoaminen jahtiin. 
Tämä on varmasti kaikkein yleisin metsäs- 
tyspolun pään avaaja flattien omistajille, sillä 
ovathan useimmat koiramme koulutettuja 
noutajien metsästyskokeisiin ja sitä kautta 
myös tarjottavissa metsästäjille avuksi jah- 
tiin. Suomen noutajakoirajärjestö on jo vuo- 
sia ylläpitänyt facebookissa Noutajapörssiä, 
jossa noutajien omistajat voivat jättää oman 
ilmoituksensa käytettävissä olevasta nouta- 
jasta ohjaajineen ja koirattomat metsästäjät 
taas voivat pyytää avuksi koulutettuja nou- 
tajia. Noutajapörssin kautta tiedetään syn- 
tyneen useita metsästyskohtaamisia, joista 

on syntynyt pidempiä ja pysyvämpiä met- 
sästyskumppanuuksia. Myös jäljestämi-seen 
koulutettu flatti voi avata ovia metsästystai- 
paleen alussa, sillä hyvin verijäljelle koulu- 
tettu koira on kullan arvoinen haavoittunut- 
ta eläintä etsittäessä. 


Oikeaoppinen saaliin käsittely on tärkeää 
Metsästäjä kunnioittaa saalistaan. Ennen 
ensimmäistäkään riistalaukausta, tai vaik- 
ka aikomuksesi olisi toimia metsästyksessä 
koiran ohjaajana ilman asetta, on hyvä pe- 
rehtyä siihen, miten saalista käsitellään. On 
hyvä tutustua jo ennen jahtiin lähtöä saalis- 
eläimen suolistukseen, nylkemiseen ja pa- 
loitteluun. 


Erilaisen riistasaaliin käsittelyyn löytyy Suo- 
messa laajasti kirjallisuutta. Olemmehanme 
juuriltamme ja perimältämme metsästäjä- 
kansaa. Lisäksi monilla Youtube-kanavilla 
on lukuisia ohjeita saaliin käsittelyyn. 


Metsästäjätutkinto on suoritettu, aselupa 

ja asekin hankittu, mutta miten 

löydän metsästysmaat? 

Metsästämään oppii vain yhdellä tavalla: on 
mentävä metsään. Suomessa metsästysoike- 
us on sidottu maanomistukseen. Mikäli per- 
heelläsi sattuu jo olemaan maaomistuksia, 
ongelma metsästysmaiden löytämisessä on 
käytännössä jo ratkaistu. Yhteydenotto pai- 
kalliseen metsästysseuraan ja kysymään oli- 
siko maat seuralle vuokraamalla mahdollista 
päästä seuran jäseneksi. Tällöin käyttöösi 
aukeavat koko seuran vuokraamat maat ja 
ennen kaikkea saat mahdollisuuden tutustua 
kokeneempiin metsästäjiin, jotka voivat aut- 
taa sinua alkuun. Mikäli kartano maineen 
on kuitenkin jäänyt perimättä, on metsästys 
silti mahdollista, sillä joihinkin seuroihin on 
mahdollista päästä myös ilman maaomis- 
tuksia. Monet seurat myyvät täysjäsenyyden 
lisäksi vuosijäsenyyksiä sekä niin sanottuja 
vieraskortteja, joiden voimassaoloaika on 


Kuva'O Juho Pajari. 


- MITEN ALOITTAA METSÄSTYSHARRASTUS - 


"Metsästysharrastus avaa parhaimmillaan äärimmäisen hienoja, voimakkaita ja syviä kokemuksia, eikä niiden äärelle ole 
olemassa nopeaa oikopolkua. Suurin osa metsästyksestä on luonnossa odottamista ja luonnosta nauttimista, eikä intensii- 
visiä metsästystilanteita tule vastaan jokaisella metsästysreissulla? 


yleensä yhden päivän mittainen ja ne voivat 
olla kiinnitettyjä vain tietyn riistalajin met- 
sästykseen. Jokaisella suomalaisella on myös 
mahdollisuus metsästää valtion mailla, jon- 
ne metsästysluvan saa hankittua metsähal- 
litukselta. Valtion mailla metsästäminen on 
myös eräänlainen sijoitus luontoon, sillä lu- 
patuloilla hoidetaan riistamaita ja varmiste- 
taan uusiutuva riistakanta. Metsähallituksen 
metsästysalueet vaihtelevat kooltaan, maise- 
maltaan ja lupaehdoiltaan. 


Mahdollisuus metsästysmaiden hankkimi- 
seen kannattaa huomioida myös, mikäli si- 
nulla jo on mökki, tai sellainen on haaveissa- 
si hankkia. Silloin mökkikunnan valinnassa 
kannattaa painottaa sellaista paikkakuntaa, 
jonka metsästysseuraan hakeminen olisi 
mahdollista ja mökkitontille olisi tietysti 
eduksi, jos sen yhteydessä on myös metsää. 
Silloin metsästysoikeuden vuokraus metsäs- 
tysseuralle on mahdollista, mikä helpottaa 
kummasti seuran jäseneksi pääsyä. Kiinteis- 
tövälittäjillä on harvoin näistä mitään tietoa. 
Siksi omaa aktiivisuutta tarvitaan. 


Tutustu metsän elämään riistakameralla 

Jos sinulla on pienikin metsäkaistale omis- 
tuksessasi, esimerkiksi mökkitontilla, on 
yksi tapa tutustua riistaan laittamalla riista- 
kamera seuraamaan metsän elämää. Kame- 
ran asettamiseen tarvitaan metsästysoikeu- 
den haltijan, eli maanomistajan lupa, eikä 
kuvassa saa näkyä muuta kuin omaa tonttia. 
Tässä artikkelissa esitetyt riistakameran ku- 
vat ovat kamerasta, joka on vajaan hehtaarin 
kokoisella tontilla Itä-Uudellamaalla. Ka- 
mera on sijoitettu noin 100 metrin päähän 
asuin talosta. Omalla maatilkulla kytistelys- 
sä kameratiedustelu auttaa huomattavasti, 
sillä sen avulla on mahdollista oppia eläinten 
liikkumisesta ja reiteistä ennen maastopu- 
vun päälle vetämistä. Riistakameran avulla 
on mahdollista oppia lisää eläinten liikku- 
misesta ja reiteistä ja näin syventää tietä- 
mystään metsän eläinten tavasta liikkua ja 
laiduntaa eri alueilla eri vuodenaikoina. Li- 
säksi riistakameran avulla voi saada tärkeää 
informaatiota ja apua metsästysseuran riis- 
tanhoidolliseen työhön. 


Metsästys on kokonaisvaltainen harrastus 

Kun kaikki luvat ja aseasiat ovat kunnossa, 
alkaa itse metsästämisen opetteleminen. 
Kokeneempia seuraamalla ja kuuntelemal- 
la oppii paljon, eikä ensimmäisiin jahteihin 
ole yksin hyvä lähteäkään. Metsästystaito 


Tutustu metsän elämään riistakameralla: 


- LA 
Riistakamerakuva 
O Mari Mamia 


n 
Riistakamerakuva 
O Mari Mamia 


Kuva 1: hirvisonni kesällä, kuva 2: kaurispukki riistakameran kuvassa 


onkin suurelta osin perimätietoa: kokeneilta 
metsästäjiltä saa paljon hyviä vinkkejä niin 
metsällä liikkumiseen kuin riistan liikkei- 
siin ja käyttäytymiseen ja saaliin käsittelyyn. 
Omat virheet ja onnistumiset ovat silti op- 
pimisen kannalta avainasemassa. Nöyrä 
metsästäjä ymmärtää, että metsä antaa jos 
on antaakseen. Ei siis pidä lannistua, vaik- 
ka ensimmäinen saalis antaakin odotuttaa. 
Metsästyksen suurin anti on löytämisen ja 
onnistumisen ilo, luonnossa kulkeminen, 
eläinten jälkien ja maiseman tarkkailemi- 


Lähteet: Metsästäjäliiton, Metsähallituksen ja Riistanhoitopiirien internet-sivut. 


nen. On edettävä vastatuuleen metelöimät- 
tä ja pidettävä aistit valppaina. Metsästys 
on harrastus, jossa ei tulla ikinä valmiiksi, 
vaan opittavaa riittää vähintäänkin yhden 
ihmisiän tarpeiksi. Metsästysharrastus avaa 
parhaimmillaan äärimmäisen hienoja, voi- 
makkaita ja syviä kokemuksia, eikä niiden 
äärelle ole olemassa nopeaa oikopolkua. 
Suurin osa metsästyksestä on luonnossa 
odottamista ja luonnosta nauttimista, eikä 
intensiivisiä metsästystilanteita tule vastaan 
jokaisella metsästysreissulla. 

- PYÖMETRA ELI KOHTUTULEHDUS - 


Teksti: Janita Lauri, kuvat: Mari Mamia 


Pyometra eli kohtutulehdus 


— steriloimattoman narttukoiran vitsaus 


Fläinlääkäriopiskelijoille opetetaan viimeistään opintojen 
puolivälissä seuraava lause: ”Jos leikkaamaton narttukoira 
on kipeä, sillä on pyometra kunnes toisin todistetaan!” 
Lause ei ole mikään tuulesta temmattu hauska muistisään- 
tö, vaan siinä piilee valitettavan usein totuus vaisuun, ok- 
sentelevaan, kuumeiseen tai jopa ontuvaan koiraan. Mikä 
kohtutulehdus oikein on ja miten se hoidetaan? 


”Nukutuksesta heräävä potilas voi olla ruumiinlämmöltään normaalia 
alhaisempi. Toipilaalle pitääkin varata kotona lämmin peitto sekä kuiva, 
lämmin, vedoton ja turvallinen paikka, jossa se saa rauhassa toipua. Toipi- 
laan vointi pitää tarkistaa säännöllisesti, eikä yleisanestesiassa ollutta 
lemmikkiä saa jättää yksin toimenpidepäivänä? 


Sairauden taustaa 

Narttukoiralla on kiima eli juoksut yleensä 
pari kertaa vuodessa. Tämän kolmiviikkoi- 
sen jakson aikana koiran elimistö valmis- 
tautuu mahdolliseen hedelmöittymiseen 
ja alkavaan tiineyteen, muun muassa koh- 
dun seinämää paksuuntamalla. Juoksujen 
jälkeen kohdun seinämän pitäisi palautua 
normaaliin paksuuteen, jos hedelmöitty- 
mistä ei tapahdu. Aina kohdun seinämä ei 
kuitenkaan syystä tai toisesta palaudu. Var- 
sinkin osalla vanhemmista koirista juoksut 

*Viikko leikkauksesta, haava paranee hyvin ja nartun vointi erinomainen! 


muuttuvat epäsäännölliseksi tiputteluksi tai 
kokonaan hiljaisiksi kiimoiksi, jolloin kohtu 
on ”valmiudessa” jatkuvasti. Kohtu jää pysy- 
västi paksuuntuneeksi ja kohtuun voi alkaa 
muodostua myös nesterakkuloita eli kystia. 
Seuraavista juoksuista kohtu jää taas edellis- 
tä kertaa paksummaksi ja olosuhteet muut- 
tuvat bakteereille kokoajan edullisemmaksi. 
Paksuuntuneen kohdun immuunipuolustus 
ei toimi kuten normaalitilassa, joten elimistö 
ei välttämättä edes huomaa bakteerien jatku- 
vaa lisääntymistä. Näin bakteereilla on lähes 


täydelliset olosuhteet alkaa voimakkaasti 
lisääntymään. Kohtutulehdus aiheutuu siis 
kohtuun tunkeutuneiden bakteerien aihe- 
uttamasta tulehduksesta. Yleensä bakteerit 
nousevat kohtuun auki olevan kohdunkau- 
lan kautta. 


Tyypillinen potilas 

Kohtutulehdus tulee tyypillisimmin van- 
hemmalle koiralle. Sairastumisen keski-ikä 
on noin kahdeksan vuotta, mutta tulehdus 
voi iskeä epäonnisessa tilanteessa nuorelle 


koiralle jo ensimmäisten juoksujen jälkeen- 
kin. Yleisin aika sairastua on 4-8 viikkoa 
edellisistä juoksuista, eli suunnilleen silloin 
kun pentujen pitäisi syntyä, jos koira olisi 
astutettu. Kohtutulehdus on mahdollinen, 
mutta onneksi harvinainen myös tiineyden 
aikana. Pentujen ennuste riippuu pitkälti sii- 
tä, miten pitkällä tiineys jo on, mutta emän 
hengen pelastamiseksi pennut ja kohtu 
joudutaan usein poistamaan, jos tilanne on 


edennyt vakavaksi. 


Yleinen luulo on, että aiemmin synnyttänyt 
koira ei voi sairastua kohtutulehdukseen, 
mutta se ei pidä paikkaansa. 


Monenlaiset oireet 

Kohtutulehduksen oireet voivat olla hyvin- 
kin erilaiset. Oireet alkavat usein melko äkil- 
lisesti, joskus ihan tunneissa tai muutaman 
päivän sisällä. Jos kyseessä on avoin kohtu- 
tulehdus eli kohdunkaula on auki, koiran 
vulvasta vuotaa märkäistä tai veristä, pahalta 
haisevaa eritettä. Jos kohdunkaula on kiinni, 
ulospäin ei näy vuotoja. Hyvin tyypillinen 
oire on, että koira juo paljon ja siksi myös 
pissaa paljon. Voi olla, että vanhempi sisä- 
siisti koira päästääkin yhtäkkiä pissat lattialle 
ja se on ensimmäinen tai ainoa näkyvä oire. 
Muita yleisiä oireita ovat väsymys, ruokaha- 
luttomuus, apeus ja kuume. Myös oksentelua 
ja ripulointia voi esiintyä. Jos kohdussa on 
jo paljon nestettä, se voi aiheuttaa epämiel- 
lyttävää painetta vatsaonteloon. Koira voi 
oireilla paineen tuntua esimerkiksi ontu- 
malla tai muuten haluttomuudella liikkua. 
Mahanalusta voi olla hyvinkin kosketusarka 
ja koiran voi olla vaikea löytää esimerkiksi 
hyvää asentoa nukkua. 


Miten päästään diagnoosiin? 

Kohtutulehdus diagnosoidaan ultraäänitut- 
kimuksella, jossa havaitaan kohdun sarvi- 
en olevan nesteentäyteiset. Terveet ja tyhjät 
kohdunsarvet ovat noin kuulakärkikynän- 
paksuiset, kun taas täynnä märkäeritettä 
olevien sarvien halkaisija voi kasvaa useaan 
senttimetriin. Usein koiralta otetaan veri- 
näytteitä tilanteen vakavuuden arvioimisek- 
si ja aloitetaan suonensisäinen nesteytys sekä 
kivunlievitys ennen leikkaushoidon aloitta- 
mista. 


Hoito 

Kohtutulehduksen ykköshoitona on koh- 
dunpoisto mahdollisimman nopeasti. Jos 
koiralla on jo voimakkaita yleisoireita, leik- 
kaus tehdään heti kun potilaan kunto sen 
kestää, myös yöllä. Jos koiran vointi on hyvä, 
voidaan mahdollisesti odottaa seuraavaan 
arkipäivään tarkassa seurannassa. 


Toinen mahdollisuus on kokeilla antibioot- 
ti- ja hormonihoitoa, mutta ne sisältävät niin 


suuria komplikaatioriskejä, ettei niihin usein 
lähdetä. Kohdussa olevista bakteereista voi 
irrota myrkyllisiä bakteerien osia eli endo- 
toksiineja, jotka tuhoavat erityisesti munu- 
aisia. Antibioottihoito tappaa bakteereja, 
jolloin näitä endotoksiineja vapautuu entistä 
enemmän ja ne voivat olla koiralle kohtalok- 
kaita. Toinen syy lääkkeellisen hoidon vähäi- 
seen käyttöön on riski siitä, että jo muuten- 
kin nesteentäyteinen kohtu on melko hauras 
ja kun kohtua aletaan lääkkeellisesti supis- 
tamaan on riskinä kohdun puhkeaminen, 
märkäeritteen valuminen vatsaonteloon ja 
nopea kuolema. Jos kohdunkaula on auki 
eli märkä valuu ulospäin, narttu on nuori 
ja tarkoitus astuttaa seuraavista juoksuista 
lääkkeellistä hoitoa voidaan joskus yrittää. 
Kohtutulehdus uusii melko helposti taas 
seuraavien juoksujen jälkeen, joten leikkaus 
on usein edessä enemmin tai myöhemmin. 


Leikkauksen jälkeinen kotihoito ja ennuste 
Leikkauksen jälkeiseen kotihoitoon määrä- 
tään tulehduskipulääkettä ja jos eläinlääkäri 
katsoo tarpeelliseksi myös antibioottikuuri. 
Juomisen ja pissaamisen lisääntynyt tarve 
helpottaa yleensä parissa päivässä. Muuten 
koiran tulee ottaa hyvin rauhallisesti parin 
viikon ajan tikkien poistoon saakka. Tämän 
jälkeen palataan rauhallisesti koiran kunnon 
mukaan normaaliin liikuntaan. Omistajan 
on hyvä tarkkailla leikkaushaavaa mahdolli- 
sen tulehduksen varalta pitämällä se kuivana 
ja puhtaana sekä estää koiraa nuolemasta 
haavaa! 


- PYÖMETRA ELI KOHTUTULEHDUS - 


”*Kohtutulehduksen oireet voivat olla 
hyvin monenlaisia ja oireet alkavat 
usein äkillisesti. Oireina voi olla: 
märkäinen tai verinen vuoto, koira 
voi juoda paljon ja siksi myös pissata 
paljon. Oireina voi olla myös väsymys, 
ruokahaluttomuus, apeus ja kuume. 
Oksentelua ja ripulointia voi myös 
esiintyä. Jos kohdussa on jo paljon 
nestettä, se voi aiheuttaa epämiellyttä- 
vää painetta vatsaonteloon; koira voi 
oireilla esim. ontumalla tai muuten 
haluttomuudella liikkua. Mahanalusta 
voi olla kosketusarka ja koiran voi olla 
vaikea löytää hyvää asentoa nukkua. 


Kohtutulehduksen ennuste on hyvä, mikäli 
kohtu ei ole vielä puhjennut tai puhkea leik- 
kauksen yhteydessä vatsaonteloon. Leikka- 
uksen yhteydessä poistetaan kohdun lisäksi 
myös munasarjat, jolloin koiran kiimakier- 
rot loppuvat. Paras tapa suojautua kohtu- 
tulehdusta vastaan on ennakoida eli steri- 
loida koira viimeistään siinä vaiheessa kun 
jalostusura loppuu eli yleensä noin 7-vuoden 
ikään mennessä. 

- Janita Lauri 


”Haavapuku suojaa hyvin leikkaushaavaa ja on erinomainen lisä leikkauspotilaan hoidossa. 
Haavapuku ja kauluri estävät tehokkaasti koiraa nuolemasta leikkaushaavaa? 


Kirjoittaja on viidennen vuoden eläinlääketieteen opiskelija eli tulevan kesän ”kandi”. 


| Mukana eläimellisessä menossa ovat labradorit Zara ja Juju. Janitan ja koirien seikkailu- 
' = jalöydät Instagramista Ochocolabzara. 

- LÄHIALUEHAUN HARJOITTELU OSA 2 - 


es 3. 


Teksti: Santtu Narkilahti, kuva: Juho Pajari 


Lähialuehaun harjoitteleminen, osa 2 


Lähihakuharjoitus on ensisijaisesti maa- 
vainun käyttöharjoitus. Noutajan yleisin 
vainunkäyttö tapahtuu ilmavainun avulla, 
mutta lähihaussa pitäisi pääpaino olla maa- 
vainussa. Toisin sanoen, kun perusteet on 
kunnossa, eli koira osaa käyttää maavainua 
lähihakukäskyn jälkeen, on kaikki maavai- 
nuun perustuva harjoittelu tukevaa harjoi- 
tusta myös lähihaun osalta. 


avainun vahvistaminen 


Viime Flattiviestissä lähihaun perusteissa 
kerrottiin, että dameja on hyvä piilottaa 

kunnolla heinien alle, jotta koira joutuisi oi- 
keasti työntämään ”kuononsa turpeeseen” 
löytääkseen damin. Tätä metodia voidaan 
käyttää muissakin harjoituksissa lisäämään 
nenänkäyttöä ja maavainun käyttöä koiran 
työskentelyssä. Erityisesti motivoitujen lin- 
jojen kanssa tämä on hyödyllinen lisä har- 
joitukseen. 


Jäljestys auttaa myös maavainun kanssa, 
mikäli koira jäljestää maavainun avulla. 
Kaikki koirat ei näin tee, mutta jos sinul- 
la on maavainun avulla jäljestävä koira, 


niin jälkiharjoitukset lisäävät myös koiran 
maavainun käyttöä. Lähihakuun voi liittää 
myös pienen jäljestysosuuden, jossa lähiha- 
kualueelta vedetään lyhyt jälki 5 — 10 met- 
riä sivuun, minkä päästä dami löytyy. Täl- 
lainen harjoitus kannattaa tehdä niin, että 
jälki on vedetty etukäteen koiran näkemättä 
ja tämän jälkeen koiralle motivoidaan vain 
lähihakualue. Tämä auttaa myös haavakoi- 
den kanssa varsinaisessa metsästyksessä. 


Jäljestäminen on muutenkin hyvää maavai- 
nuharjoitusta. Useimmiten huono jäljestys 


ja huono lähihakualueella pysyminen kor- 
reloi keskenään. Ja nämä molemmat ovat 
usein havaittavissa koirilla, joilla on kiire, 
eli jalkoja enemmän kuin älyä työskentelys- 
sä. Sen takia ei olisi huono harjoitella täl- 
laisen koiran kanssa jäljestystä liinan avulla, 
jolloin ohjaaja voi jarruttaa koiran menoa. 
Tämä voisi lisätä koiran ajatusta maavainun 
käytöstä tehtävän suorittamiseksi. 


Koira ei pysy alueella 

Koira jättää alueen joko luottamuspulasta 
tai siitä syystä, ettei sillä ole kunnon vainua 
etsittävästä damista. Koiralle ei kuitenkaan 
ole selvää se, missä alueen rajat ovat, eikä 
se voi sellaista edes ymmärtää, ellei alue ole 
selkeästi muusta maastosta erottuva, esim. 
pusikko. Edellisessä luvussa kävin jo läpi 
vainun käyttöä ja sen tehostamista. Siitä on 
selkeää hyötyä myös lähihaussa ja vähentää 
koiran alueelta poistumista. 


Luottamuspulalla tarkoitan tässä sitä, että 
koira yrittää laajentaa hakuaan, kun se ei 
löydä alueelta. Luottamuspula ei ehkä ole 
paras mahdollinen ilmaisu tähän, mutta 
käytän nyt sitä. Toisin sanoen, se ei luota 
tilanteessa ohjaajan kertomaan alueeseen, 
eikä omaan vainuun, vaan yrittää itse sel- 
vittää tehtävän omalla toiminnallaan. Se 
yrittää laajentaa nopeasti pois hajulta, kun 
se ei heti löydä etsimäänsä, eli se ei luota 
tarpeeksi, että hajulla pysyminen tuottaa 
tulosta. 


Yleisin toimintamalli on se, että kun koira 
lähtee alueelta, se kutsutaan samoin tein 
takaisin. Eikä siinä mitään. Näin itsekin toi- 
min varsinkin koetilanteissa. Harjoituksissa 
voimme kuitenkin toimia toisin. Voimme 
antaa koiran etsiä ”turhaan” mikäli se jät- 
tää alueen, eikä meillä ole vaaraa siitä, että 
se löytäisi noudettavaa jostain muualta. 
Koiran etsiessä tyhjää se yleensä palaa jos- 
sain kohtaa takaisinpäin ja silloin voimme 
puuttua sen toimintaan. Pysäytys ja ohjaus 
takaisin samalle alueelle. Damin löytymi- 
nen ja näin vahvistamme koiralle sitä, että 
kannattaa luottaa ohjaajan kertomaan ja 
kannattaa luottaa omaan vainuunsa. 


Koira tukeutuu liikaa ohjaajaan 

Usein liika tukeutuminen on itseluotta- 
muksen puutetta. Asiaan saattaa myös 
vaikuttaa se, että koiralle on tehty paljon 


- LÄHIALUEHAUN HARJOITTELU OSA 2 - 


Lähihakupillitystä kannattaa käyttää harkitusti. Silloin kun koira on 


sen tarkoituksen sisäistänyt ja aloittaa lähihaun tekemisen pillityksen 


kuullessaan, ei sitä tarvitse enää jatkaa lähihaun aikana. Itsenäistä 


työskentelyä voidaan avittaa myös käyttämällä harjoituksissa riistaa tai 


riistahajusteita, jolloin koiran itsenäiseen tekemiseen saadaan mahdolli- 


sesti yksi lisävirike. 


ohjauspainotteisia harjoituksia. Mikäli koi- 
ra tukeutuu liikaa ohjaajaan, voi tilannetta 
lähteä purkamaan ihan perushaun kautta. 
Tehdään koiralle itsenäisiä hakutehtäviä, 
mistä se saa onnistumisia ja itseluotta- 
musta. Sitten voidaan samaa toimintamal- 
lia viedä mukaan lähihakuharjoitukseen. 
Tehdään motivoidusti lähihakualue, jonka 
jälkeen lähetetään koira vain etsimään siitä 
läheltä, ilman lähihakupillitystä. Tämän jäl- 
keen voidaan kokeilla samaa lähihakupilli- 
tyksen kanssa. 


Lähihakupillitystä kannattaa myös käyttää 
harkitusti. Silloin kun koira on sen tarkoi- 
tuksen sisäistänyt ja aloittaa lähihaun teke- 
misen pillityksen kuullessaan, ei sitä tarvit- 
se enää jatkaa lähihaun aikana. Itsenäistä 
työskentelyä voidaan avittaa myös käyttä- 
mällä harjoituksissa riistaa tai riistahajus- 
teita, jolloin koiran itsenäiseen tekemiseen 
saadaan mahdollisesti yksi lisävirike. 


Useampi lähihakualue 

Useampaa lähihakualuetta voi hyödyntää 
parhaiten tekemällä koiralle useamman 
motivoidun ohjauspaikan, joihin piilottaa 
sinne laitettavia dameja. Tällöin saadaan 
kaksi kärpästä yhdellä iskulla, eli motivoi- 
tu linjaharjoitus lähihaun kanssa. Nuorelle 
ja kokemattomalle koiralle, kannattaa tätä 
vielä harkita ja tehdä ensin motivoidut lin- 
jat kuntoon, jottei käy niin, ettei koira löy- 
däkään motivoidulta paikalta noudettavaa. 
Ensin linjaa omineen ja lähihakua omineen 
ja sitten vasta yhdistellään asioita. 


Alueen jättäminen käskystä 

Harvoin tulee tällainen tilanne, että koira 
täytyy saada jättämään alue, mihin se on jo 
laitettu lähihakutehtävään. Lähinnä kysees- 
sä on metsästys- ja A-koe -tilanteet, missä 
huomataan ammutun riistan meneminen 
jossain muualla. Tällainen tilanne on enem- 
män ohjaamisen kannalta katsottava, kuin 
itse lähihakuun liittyvä tilanne. Koiralla pi- 


tää olla taito ja kokemus kuunnella ohjaajan 
pysäytys/huomiopillitystä, sekä hajualueen 
jättäminen kunnossa, ennen kuin tämä ko- 
konaisuus toteutuu käytännössä. 


Itse pysäytystä voi harjoitella myös lähihaun 
avulla. Eli koiralle motivoidaan lähihaku- 
alue, mutta sinne ei jätetä mitään. Lähete- 
tään koira tekemään lähihakua ja hetken 
päästä pysäytyspillitys. Mikäli koira ottaa 
ohjaajan huomion, sille voidaan esimerkik- 
si heittää palkintona dami vähän matkan 
päähän. Mikäli ei, voidaan hieman ärähtää 
(jonka tarkoituksena saada koiran huomio) 
tai jättää koira vähäksi aikaa huomioimatta. 
Muista kuitenkin antaa välitön palaute oi- 
keasta toiminnasta tämän jälkeen. Kehu + 
palkka. Ärähtämisellä oikeastaan vain no- 
peutetaan prosessia saada koira ymmärtä- 
mään, ettei toiminta mitä hän jatkaa, ollut 
toivottua, vaan ohjaaja halusi jotain muuta. 
Tämä ei kuitenkaan opeta koiraa itse oike- 
aan suoritukseen, joten meidän täytyy pal- 
kata koira oikeasta toiminnasta. 


Kun pysäyttäminen onnistuu hyvin kesken 
lähihaun, voimme aloittaa koiran ohjaa- 
misen eri alueelle. Se voi olla alkuun sama 
paikka mihin koiralle on heitetty palkka py- 
sähtymisestä, mutta tällä kertaa palkka on 
laitettu sinne koiran huomaamatta. Viimei- 
senä tavoitteena on ohjata koira täysin eri 
alueelle, missä se ei ole ennen käynyt. Ku- 
ten jo aikaisemmin mainitsin, niin tämä on 
hyvä harjoitus myös siihen ongelmaan, että 
koira ei ota huomiota pysäytyspillityksestä. 
Lähihaun yhteydessä koiralla on vain haas- 
tavampi tehtävä ottaa huomio ohjaajaan, 
koska se on silloin ”metsästämässä” eikä 
vain juoksemassa eteenpäin. Toisin sanoen, 
mikäli tässä onnistuu, onnistuu helpommin 
myös muissa pysäytystilanteissa. 


— Santtu Narkilahti 

- KOIRAN VIRETILA - 


Koiran viretila 


Fi tästä mitään tule 

Muiden koirat ovat treeneissä rauhallisia ja 
käyttäytyvät mallikelpoisesti. Koirasi vin- 
kuu, haukkuu, läähättää, hyppii ja pyörii tai 
haistelee vain maata ja on niin kuin ei kuu- 
lisi yhtään mitään. Tuntuu, että muut katso- 
vat sinua joko paheksuen tai säälien. Hiki 
virtaa otsalla, ärsyttää ja tekee mieli jäädä 
kotiin, ennemmin kuin lähteä nolaamaan 
itsensä muiden silmien alle. 


Mistä on kyse? 

Koirien kohdalla puhutaan usein viretilas- 
ta. Mitä vire sitten tarkoittaa? Vire sanana 
määritellään draivina, fiiliksenä, henkisenä 
tai fyysisenä tilana. Viretila on siis melko 
epämääräinen sana sisällöltään ja jos joku 
sanoo, että koiran viretila on väärä, mitä se 
oikeastaan kertoo koiran ohjaajalle? 


Koira voi olla ylivireinen, se näkyy ja usein 
myös kuuluu. Ääntely voi olla läähättä- 
mistä, vinkumista ja voimakkaimmillaan 
haukkumista tai jopa kiljumista. Koira on 
usein huomattavan levoton, sen on vaikea 
pysyä paikallaan ja se voi hyppiä ja vetää 
hihnassa. Jotkut koirat voivat myös alkaa 
käyttää suutaan, koira voi napsia kiinni kä- 
siin tai alkaa pureskella damia, riistaa tai 
noutoesinettä. 


Alivireiseen koiraan kiinnitetään usein vä- 
hemmän huomiota, koska sen käytös ei ole 
niin näkyvää kuin ylivireisen koiran. Alivi- 
reinen koira voi alkaa haistella tai poistua 
tilanteesta. Viretila vaikuttaa siis koiran 
käyttäytymiseen. Tämä on tärkeää huo- 
mioida koulutuksen kannalta. On turhaa 
yrittää puuttua suoraan koiran käytökseen 
eli oireeseen, jos sen syy on väärä viretila. 
Pitää siis miettiä, millä vaikutetaan koiran 
vireeseen. 


Mikä vaikuttaa koiran vireeseen? 

Koiran vireeseen vaikuttaa valtava määrä 
asioita ja siksi yhtä ainoaa ratkaisua vireen 
säätelyyn ei ole. Koirat ovat yksilöitä ja siksi 
myös vireeseen kannattaa paneutua yksilö- 
kohtaisesti. Tässä on kerrottu muutamista 
asioista, mitkä vireeseen voivat vaikuttaa. 


Koiran persoonallisuus 


Koiran luonne vaikuttaa sen käyttäytymi- 
seen. Impulsiivinen ja vilkas koira näkee ja 

kuulee kaiken, reagoi nopeasti ja sen vire 
nousee helposti. Itsehillinnässä voi kuiten- 
kin tulla haasteita ja koira voi turhautua 
helposti. Perimä on siis yksi asia, joka vai- 
kuttaa koiran vireeseen. 


Opittu käytös 

Korkea tai matala viretila voi olla myös 
opittua ja hyvinkin tilanne- tai paikkasi- 
donnaista. Koira voi osata olla hyvinkin 
rauhallinen vaikkapa kotona, mutta har- 
rastushallissa tai metsästystilanteessa sen 
vire on ihan liian korkea. Tähän voimme 
vaikuttaa jo pennusta saakka kiinnittä- 
mällä huomiota siihen, millä käytöksellä 
ja missä tunnetilassa koira saavuttaa asioi- 
ta. On huomattavasti helpompaa vaikuttaa 
käytökseen jo tuossa vaiheessa, kuin alkaa 
muuttaa jo opittuja toimintamalleja. 


Korkea vire aiheuttaa usein haasteita niis- 
sä lajeissa, joissa koira kiihtyy tehdessään 
ja kokee itse suorittamisen mieleisenä ja 
palkitsevana. Nykypäivän kiireinen elä- 
mänrytmi on omiaan luomaan koiralle 
ennakko-odotuksia tilanteisiin ja paikkoi- 
hin liittyen. Treeneihin mennään kiireellä 
ja suoritetaan nopeasti oma osuus. Hetken 
päästä koira alkaakin vinkua jo autossa, 
kun lähestytään treenihallia tai käännytään 
metsätielle kohti nometreenejä. Treeneissä 
pitäisikin alusta alkaen enemmän panostaa 
odotteluun ja olemiseen, eikä vain itse lajin 
treenaamiseen. 


Hyvä vinkki on aloittaa treenit rauhoittu- 
misella ja lopettaa ne rauhoittumiseen (lue 
artikkeli rauhoittumisesta Flattiviestin nu- 
merosta 1/2019). Tällöin kiihtynyt mielen- 
tila ei ole ensimmäinen ja viimeinen tree- 
neissä. 


Konfliktit 

Konflikti sanana voidaan määritellä yh- 
teentörmäyksenä tai ristiriitana. Konflikte- 
ja koiran kanssa voi aiheutua vaikkapa siitä, 
että odotetaan koiralta osaamista, jota sillä 
ei ole. 


Esimerkkinä vaikka nomessa linja, yrite- 
tään lähettää koiraa linjaan ja se lähteekin 
tekemään hakua, koska ei ymmärrä teh- 
tävää. Koiran tekeminen keskeytetään ja 
kutsutaan tai haetaan se pois. Tässäkin ti- 


lanteessa koiran mukaan, turhautuessaan se 
voi kiihtyä ja vire voi nousta, mutta se voi 
myös passivoitua ja vire voi laskea. 


Ohjaaja saattaa myös aiheuttaa omalla käy- 
töksellään koiralle konfliktin. Koirat luke- 
vat ohjaajan tunnetiloja erittäin taitavasti 
ja hermostunut, vihainen tai ohjeissaan 
epäselvä ohjaaja saattaa vaikuttaa myös koi- 
ran tunnetilaan. Koulutuksen suunnittelu ja 
asteittain eteneminen on tärkeää, että koira 
pystyy suoriutumaan sille annetuista tehtä- 
vistä onnistuneesti. 


Palkkiot voivat myös aiheuttaa koiralle 
konflikteja. Pitäisikin aina pysähtyä miet- 
timään, mitä koira tilanteessa, sillä hetkellä 
eniten tavoittelee. Ajatellaan vaikkapa nou- 
toa kahden erilaisen koiran kanssa. Toinen 
koirista on todella ahne ja ruoka on sille 
erittäin suuri palkkio. Damia heitettäes- 
sä, koiran saadessa ruokapalkkion sille on 
helppo vahvistaa paikallaan pysymistä sen 
sijaan, että se ryntäisi noutoon. Toinen koi- 
ra taasen ei ole juurikaan kiinnostunut ruo- 
asta, mutta jo pentuna se ryntäili lentävien 
lehtien perään. Kun tälle koiralle heitetään 
dami ja yritetään palkita sitä paikallaan py- 
symisestä ruoalla, aiheutuu konflikti. Koira 
ei halua ruokaa, vaan se haluaa juosta da- 
min perään. 


Vireenhallinta 

Millä sitten päästään haluttuun vireeseen. 
Vireen säätelyyn liittyvissä haasteissa kan- 
nattaa aloittaa siitä, että kirjoittaa ylös 
tarkasti, miten ja missä tilanteissa koiran 
viretila muuttuu. Tämän jälkeen kannat- 
taa lähteä miettimään syitä, mikä viretilan 
muutoksen aiheuttaa. Löytyykö syy omas- 
ta tekemisestä? Vaaditaanko koiralta liikaa 
sen osaamiseen nähden, palkitaanko sitä 
oikeilla palkkioilla, olemmeko opettaneet 
sen nostamaan virettä tietyissä paikoissa tai 
asiayhteyksissä. Tässä tapauksessa meidän 
pitää muuttaa itseämme ja omaa tekemis- 
tämme. Jos koira ei osaa säädellä virettään, 
sitä voidaan kouluttaa säätelemään virettä 
erilaisilla vireenhallintaharjoituksilla. Har- 
joituksissa koira vuorotellen nostaa ja las- 
kee virettään. Vireenhallinnasta on myös 
koulutuksia ja luentoja tarjolla. 


- Katja Taskinen 
Eläintenkouluttaja, yrityksessä Salon Koirahalli 

Nykypäivän kiireinen elämänrytmi on omiaan luomaan koiralle ennakko-odotuksia tilanteisiin ja paikkoihin liittyen. Treenei- 
hin mennään kiireellä ja suoritetaan nopeasti oma osuus. Hetken päästä koira alkaakin vinkua jo autossa, kun lähestytään 
treenihallia tai käännytään metsätielle kohti nometreenejä. Treeneissä pitäisikin alusta alkaen enemmän panostaa odotteluun 
ja olemiseen, eikä vain itse lajin treenaamiseen? 


Koira voi olla ylivireinen, se näkyy ja usein myös kuuluu. Ään- 
tely voi olla läähättämistä, vinkumista, haukkumista tai jopa 
kiljumista. Koira on levoton, sen on vaikea pysyä paikallaan 
ja se voi hyppiä ja vetää hihnassa. Jotkut koirat voivat käyttää 
suutaan, koira voi napsia kiinni käsiin tai pureskella damia, 
riistaa tai noutoesinettä? (kuvat 1, 2 ja 3) 


'Alivireiseen koiraan kiinnitetään usein vähemmän huomiota, 
koska sen käytös ei ole niin näkyvää kuin ylivireisen koiran. 
Alivireinen koira voi alkaa haistella tai poistua tilanteesta. Vi- 
retila vaikuttaa siis koiran käyttäytymiseen. Tämä on tärkeää 
huomioida koulutuksen kannalta. (kuva 4) 

- TAPAHTUMAKALENTERI - 


Missä Sorsa Luuraa? 


Sorsa on piiloutunut tämän Flattiviestin kolmelle eri sivulle 
(tämän sivun lisäksi). Etsi sorsat ja lähetä sivunumerot, joilta sorsat 
löytyivät sähköpostilla osoitteeseen: flattiviestiogmail.com. 


Oikein vastanneiden kesken arvotaan 
Nutrolin/Bozita Robur -tuotteita 


Onnea Sorsajahtiin! 


Arvonta suoritetaan 25.10.2020. 
Voittajien nimet julkaistaan Suomen sileäkarvaiset noutajat ry:n Facebook-sivulla, 
voittajille ilmoitetaan myös henkilökohtaisesti sähköpostilla. 


Tulevia tapahtumia 


10.10.2020 TOKO-mestaruuskoe, Asikkala 
11.10.2020 TOKO-treenipäivä, Asikkala 
24.10.2020 — Vuosikokous ja Syyskokous, Kaarina 
24.-25.10.2020 — Flattien Syystreffit, Kaarina 
20.-22.11.2020 TOKO-treeniviikonloppu ja -koe, Kannus 
06.12.2020 —Avoimen luokan NOME-A -koe, Tanska 
15.-16.05.2021 Taipumuskoe, Koria 
12.06.2021 — Erikoisnäyttely, Hollola Messilä 
01.-04.07.2021 — Flattien Kesäleiri, Jyväskylä Surkeenjärvi 
14.-15.08.2021 —Flatti- ja Juniorimestaruus sekä Flatti-Kisälli, Pudasjärvi 


29.08.2021 MEJÄ-mestaruus, Muurikkala 

- MESTARIT 2020 - 


Mestarit 2020 


Alkaneen syksyn aikana on kisattu ahkerasti Flattien eri mestaruuksista niin NOMEssa, WT:ssä kuin MFJÄssäkin. 
Seuraavilta sivuilta löydät mestaruuskisojen tuloksia ja tunnelmia, voittajien haastatteluja ja tuomareiden terveiset ja 
kommentit. Flattien TOKO-mestaruus järjestetään 10.10. Siitä kerromme seuraavassa Flattiviestissä 4/2020. 


N! 
"lattimestari 2020 Harvahampaan Prissy Missy Heartbreaker, Kikka 
> 


kuva O Emmi Kiviluoma 

Tuomarikommenttien kooste: Mari Mamia 


Mestaruuskilpailujen tarkoituksena on toimia sileäkarvaisten noutajien katselmuksena ”dual purpose” -kehittämistyössä 
(dual purpose = sekä ulkomuodoltaan että käyttöominaisuuksiltaan rodunomainen). Kilpailu muodostuu näyttely- ja koe- 
osuudesta. Sekä näyttelyosuus että koeosuus järjestetään saman viikonlopun aikana, alkaen näyttelyosuudesta. 


Juniorimestaruus on epävirallinen koe 9-24 kk vanhoille sileäkarvaisille noutajille. Kokeen tehtävät vastaavat suunnilleen 
NOME-B:n alokasluokkaa. Flatti-Kisällin koeosuus on virallinen NOME-B -koe alokasluokassa. Flattimestaruuden koeosuus 
koostuu karsintakokeesta ja finaalista. Karsintakoe on lauantaina käytävä virallinen NOME-B -koe avoimessa- ja voittaja- 
luokassa. Flattimestaruus huipentuu sunnuntaina käytävään finaaliin, jonne valitaan parhaimmat koirat molemmista luokista. 


Ulkomuotoarvostelun ja käyttökokeen yhteenlasketun parhaan pistemäärän saanut flatti saa vuoden Juniorimestari-, vuoden 


Flattikisälli- ja vuoden Flattimestari-tittelin. 


Flattimestaruus 2020 


— tuomareiden ja vastaavan koetoimitsijan terveiset 


Flattimestaruuden voittajaluokan arvostellut Ari-Pekka Fontell kiit- 
teli vuolaasti koemaastoja, jotka hänen mukaansa soveltuivat erin- 
omaisesti tällaisen arvokokeen järjestämiseen. Molemmissa luokissa 
saatiin luotua haastavat ja metsästykselliset, hyvät kokeet. Fontell oli 
yllättynyt suuresta osallistujamäärästä (15 flattia) voittajaluokassa, 
eikä hänen tarvinnut hetkeäkään miettiä arvosteleeko hän normaalia 
suuremman määrän koiria kokeessa. Tottakai! Hän oli myös erittäin 
tyytyväinen arvostelemiensa koirien hyvään tasoon. ”Tiedän kuinka 
hyvä metsästäjä tämä rotu on parhaimmillaan ja kuinka vaikea sitä 
on kouluttaa, jotta se menisi ns. koemuottiin. Näin Lauantaina mon- 
ta hyvää koiraa jotka saivat odottamaan finaalipäivää”, Totesi Fontell 
vilpittömästi iloisena. 

Voittajaluokan koe vietiin läpi normaalina peruskokeena, jossa 
kaikki tehtävät tehtiin parityönä, toisen koiran odottaen vuoroaan 
passissa. Koirat olivat todella hyvin hallinnassa, kuten nyt voittaja- 
luokassa koirien tuleekin olla. 

Flattimestaruuden avoimen luokan arvostellut Kari ”Piki” Silven- 
noinen analysoi luokkansa tehtäviä seuraavasti: Vesiohjauksessa mat- 
ka ei ollut kovin pitkä ja koirat olivatkin hyvin ohjattavissa. Joidenkin 
kohdalla olisin toivonut, että ohjaaja olisi aikaisemmin puuttunut 
koiran menoon, jolloin tämä olisi saattanut vaikuttaa suotuisasti 
myös palkintosijaan. Markkeeraus tuotti jonkin verran ongelmia, 
vaikka tässäkään matka ei ollut pitkä. Osalle koirista vesialueen kes- 
kellä, hyvin näkyvissä ollut vene aiheutti hankaluuksia. Koirat halu- 
sivat käydä tarkistamassa veneen, jolloin ne sekosivat alkuperäisessä 
tehtävässä. Kuitenkin yllättävän moni koira hoiti tehtävän silti itse- 
näisesti. Maaohjauksessa ei ollut mitään ongelmia, koirat olivat hyvin 
ohjattavissa. Myös haku osoittautui hyväksi, suurin osa koirista selvi- 
si siitä hienosti. Yhtään riistan rikkojaa ei ollut ja suurin osa koirista 
oli hienosti ohjaajien hallinnassa. 

Avoimen luokan koe alkoi laukauksella koiran ollessa saapumas- 
sa koealueelle. Ensin suoritettiin haku, josta oli tarkoituksena hakea 
kaksi riistaa. Tämän jälkeen kuunneltiin laukaus vesiohjaukseen, koi- 
ra seurautettiin rannan läheisyyteen, josta maalta lähetys vesiohja- 
ukseen. Tämän jälkeen siirryttiin vähän eteenpäin ja tehtiin kaksois- 
markeeraus veteen, jossa ensimmäinen heitoista tuli kaislikon taakse 
ja toinen toiselle puolelle avoveteen. Markkeerauksen jälkeen siir- 
ryttiin maaohjaukseen. Lopuksi palatiin hakuun, josta haettiin loput 

riistat pois. Hakualueella oli viisi riistaa joista yksi oli maa-alueella 
loput neljä vesialueella. 

”Olen erittäin tyytyväinen Flattien työskentelyyn! Avoimessa luo- 
kassa oli monta hyvää koiraa ajatellen voittajaluokkaa” hehkuttaa Sil- 
vennoinen lopuksi. 


Flattimestaruuden näyttelyosuus 


Flattimestaruuden näyttelyosuuden arvostellut Heli Kapanen-Lappa- 
lainen, kertoi ihailevansa tätä energistä ja tyylikästä rotua ja oli siksi 
erittäin iloinen saadessaan kunnian arvostella rodun mestaruusko- 
keen näyttelyosuuden. 

Kapanen-Lappalaisen mukaan kaikki koirat esitettiin kauniisti 
ja osa koirista oli kunnostettu näyttelyä varten erinomaisesti. ”Näin 
kauniita trimmauksia ja kiiltäviä turkkeja. Näin kehässä useita kau- 
niisti liikkuvia, upealla flattimäisellä olemuksella varustettuja yksilöi- 
tä. Jonkin verran kiinnitin huomiota pystyihin lapoihin ja olkavar- 
siin, hieman jyrkkiin lantioihin ja vaaleisiin silmiin. Kaikki koirat 
esitettiin erinomaisessa lihaskunnossa ja muutenkin sopivassa ur- 
heilullisessa kunnossa. Voin kuvitella, että kaikki koirat sen puoles- 
ta jaksoivat työskennellä vaivattomasti iltapäivän kokeessa” painotti 
Kapanen-Lappalainen yleiskunnon merkitystä. 

”Jännitin hieman arvostella samassa kehässä sekä urokset että 
nartut, sillä en ole tottunut näkemään kehässä molempia sukupuo- 
lia” pohti Heli ennakko-oletuksiaan. Lopuksi viisi sijoittunutta koiraa 
olivat kaikki narttuja. Kuuden parhaan joukossa oli myös upea uros, 
joka Helin mukaan olisi voinut sijoittua korkeammallekin. Valinta oli 
siis siltä osin todella vaikea. 

”Voittaja ja toiseksi sijoittunut narttu tekivät minuun heti ensi 
silmäyksellä vaikutuksen ja tiesin niiden sijoittuvan korkealle. Kau- 
nis pää ja ilme, erinomainen tasapainoinen rakenne, ylväs, iloinen 
olemus, maatavoittavat liikkeet, kauniisti kunnostettu turkki sekä 
taitava esitys. Molemmilla nartuilla löytyi tämä täydellinen koko- 
naisuus; kuvailee Heli Kapanen-Lappalainen kahta ensimmäiseksi 
sijoittamaansa koiraa. ”Sunnuntaina sain kuulla että voittaja narttuni 
oli nuoresta iästään huolimatta Flattimestari 2020. Oli upeaa palkita 
rodunomainen, kaunis että toimiva koira. Tästä lämpimät onnittelut 
kasvattajalle ja omistajalle”; Iloitsee Heli lopuksi. 


Flattimestaruuden finaali 


Finaalin tehtävien suunnittelussa painotettiin edelleen metsästyk- 
sellisyyttä, eikä turhia kikka-kolmosia haluttu tehdä. Finaalitehtävät 
koostuivat markkeerauksista ja ohjauksista lisättynä pienillä mausteil- 
la. Finaaliin selvisi kahdeksan koiraa, neljä avoimesta ja neljä voittaja 
luokasta. Puolet kokeesta suoritettiin parityöskentelynä ja puolet yk- 
silötehtävinä. Kilpailijat ohjeistettiin hoitamaan riista ylös tavalla tai 
toisella, tarkoittaen, että esimerkiksi markkeeraustehtävissä on lupa 
ohjata, jos koira sitä vaatii. Tehtävä kerrallaan joukko pieneni kohti 
viimeistä rastia. 

Finaalikoe alkoi parityönä varisjahdilla, jossa toiselle koiralle hei- 
tettiin markkeeraus kummun taakse vasemmalle ja toiselle ohjattu 
haku kummun taakse oikealle puolelle. Jo tässä tehtävässä tuli selkei- 
tä eroja ja tuomaristo, Ari-Pekka Fontell, Kari Silvennoinen ja Tiia 
Bräyschy-Martiskainen kävivät jokaisen parin kohdalla keskustelun 
jatkaako koira seuraavaan tehtävään. Lopulta ensimmäisen rastin jäl- 
keen putosi pois kaksi koiraa, Minna Mäki- Valkaman ohjaama skn 
Filurin Tarina ja Anna-Lena Wendtin ohjaama skn Swartalwen's Noia 
Änna. 

Seuraava tehtävä oli vino vesiohjaus, jonka jokainen koira teki 
yksilötehtävänä. Tässä tehtävässä koiran lähettäminen vinoon teki 
sen haastavaksi. Tehtävän jälkeen tuomaristo päätti jälleen pudottaa 
kaksi koiraa jatkosta. Pauliina Mäkelän sku Black Hugh's Woodstock 
Nightstar ja Riitta Koiviston skn Korven Akan Tuittu karsiutuivat jat- 
kosta ja finaalissa jatkoi enää neljä koiraa, kaksi avoimesta luokasta ja 
kaksi voittajaluokasta. 

Kolmannessa tehtävässä koiraa seurautettiin rannan suuntaisesti. 
Ohjaajan tuli olla tarkkana ja katsoa mitä tapahtuu. Kuului laukaus ja 
kaislikon taakse tuli heitto. Tuomarin luvalla koiran sai lähettää nou- 
toon. ”Tämä oli jännä tehtävä. Ne koirat, jotka seurasivat hienosti, sel- 
visivät tehtävästä helposti. Huono seuraaminen aiheutti sen, että koira 
täytyi ohjata alueelle. Mutta ihan kunnialla kaikki selvisivät tästäkin; 
arvioi Kari Silvennoinen tehtävää jälkeenpäin. Kaikki neljä koiraa jat- 
koivat edelleen seuraavaan tehtävään. 

Neljäs tehtävä suoritettiin jälleen parityönä. Rannassa toisen koi- 
ran tehtävänä oli kolmoismarkkeeraus vesialueelle ja toinen koira 
teki hakua metsän puolelle. Tässä tehtävässä nähtiin jo hieman eroja 
markkeerauksen osalta, ja yllättäen avoimen luokan koirat loistivat 
tässä tehtävässä hienosti. ”Oli mielenkiintoista katsoa miten eri tavalla 


Vastaavan koetoimitsijan mietteitä tapahtumasta 


Kun Flattimestaruus päätettiin viime vuonna ottaa täksi vuodeksi 
Pohjois-Karjalaan, oli heti selvää missä maastossa se pyrittäisiin jär- 
jestämään. Koealueena Outokummussa sijaitseva Vuonoksen kaivok- 
sen patoalue on jo koeponnistettu aiemmin parinkin eri rodun mesta- 
ruuskokeessa. Maasto on metsästyksellistä ja mahdollistaa monen eri 
vaatimustason kokeen suunnittelun ilman mitään erityisiä temppuja. 

Ongelmia maaston saamisessa koekäyttöön meinasi aiheuttaa se, 
että kaivos oli poistanut alueen metsästyskäytöstä jokunen vuosi sit- 
ten. Onneksi kaivoksen kanssa käydyn keskustelun jälkeen, jossa se- 
litettiin mitä kokeessa tapahtuu ja miten voidaan varmistaa ettei koe 
aiheuta kaivoksen toiminnalle vaaraa tai häiriötä saatiin lupa maaston 
käyttöön. 

Kevään aikana tapahtuman suunnittelu sai monta käännettä ko- 
ronaepidemian edetessä ja erilaisten kokoontumisrajoitusten ollessa 
voimassa. Suunnitelmat yhteismajoituksista, lauantain illallisista jne. 
jouduttiin heittämään kevään aikana romukoppaan eikä niitä enää 
viime metreillä yritetty palauttaa. Kaikenlaisia suunnitelmia tehtiin 
myös sen osalta miten Juniorimestaruus ja Flattimestaruus saadaan 
pidettyä erillisinä tapahtumina mikäli 50 hengen rajoitus olisi vielä ol- 
lut voimassa. Onneksi tapahtuman järjestämisen kannalta suurimmat 
rajoitteet purettiin ja yleisöä voitiin päästää paikalle eikä tapahtumia 
tarvinnut eristää toisistaan. 

ohjaajat olivat koiriansa koeuralla luotsanneet. Viimeistä edellisessä, 
kolmoismarkkeeraus tehtävässä Emmi Kiviluoma antoi vastuun teh- 
tävän suorittamisesta koiralle (skn Prissy Missy Heartbreaker), joka 
teki puhtaan suorituksen. Riitta Hynninen asetti koiran (sku Golden 
Reed's Black Sparrowhawk) joka lähetykseen huolellisesti ja sai kaikki 
riistat ylös kohtuullisen helposti, Tiina Pikkuahon koira (skn Filurin 
Fame) ei muistanut kunnolla toiseksi pudotetun paikkaa ja koiraa jou- 
duttiin ohjaamaan, Jan-Erik Eriksson lähetti koiran (skn Svartalwen's 
Zaia Sonja) viimeiseksi pudotetulle mutta koira päätti toisin ja haki 
keskimmäisen. Ja sitten olikin pakka sekaisin ja tehtävä päättyi ohjat- 
tuun noutoon viimeiseksi pudotetulle. Tässä ryhmässä oli neljä koiraa 
joista kolme työskenteli hillitysti ja hyvin ohjaajansa hallinnassa ja 
yksi, joka rymisteli läpi kokeen. Jokainen koira sai riistat ylös tuos- 
sa tehtävässä ja ymmärrän hyvin hallitun ohjaamisen, koska muut 
koemuodot vaativat sen. Mutta silti minun sydämeni lämpenee tuolle 
hieman vallattomalle rymistelijälle; Kertoo Ari-Pekka Fontell tyyty- 
väisenä näkemäänsä. 

Neljännen tehtävän jälkeen tuomaristo kävi erittäin mielenkiin- 

toisen keskustelun. Saadakseen selvyyden koirien paremmuusjärjes- 
tyksestä ja kokeen parhaan koiran valinnasta, he päättivät tehdä vielä 
yhden rastin. Salaisuuden säilyttämiseksi yleisölle ja koirakoille ei 
ilmoitettu, että yksi koirista, Tiina Pikkuahon ohjaama skn Filurin 
Fame oli karsiutunut tämän rastin perusteella jatkosta. 
Finaalin viimeinen tehtävä oli pitkä markkeeraus vesialueen yli vas- 
takkaiseen rinteeseen. Ensimmäinen ohjaaja Jan-Erik Eriksson ja skn 
Svartalwen's Zaia Sonja ei saanut riistaa ylös ja seuraava ohjaaja Emmi 
Kiviluoma ja skn Prissy Missy Heartbreaker joutui jonkin verran oh- 
jaamaan koiraa. Viimeinen ohjaaja, Riitta Hynninen ja sku Golden 
Reed's Black Sparrowhawk sai melko nopeasti koiran riistalle ja peli 
oli selvä! 

”Kaikki finaalin koirat olivat loistavia ja erittäin työintoisia puur- 
tajia. Haluan vielä hehkuttaa avoimen luokan koiria, sillä ne vain pa- 
ranivat päivän edetessä, tehden koko ajan vaan parempia ja parempia 
suorituksia” hehkuttaa Silvennoinen koirakoita. 

Fontell ja Silvennoinen kiittävät lämpimästi kutsusta saada arvos- 
tella koiria rodun mestaruuskokeessa, ”Oli hienoa viettää viikonloppu 
flattiporukan kanssa”; toteavat molemmat miehet iloisina. 


Oli erittäin positiivista nähdä, että voittajaluokkaan ilmoittautui rei- 
lusti flättejä ja kiitokset A-P:lle siitä, että hän suostui tuomaroimaan 
tavallista suuremman koiramäärän. Juniorimestaruuteen ilmoittautui 
myös kiitettävän suuri määrä koirakoita, joten sijainti pitkällä susiira- 
jan takana ei onneksi pelottanut ketään. 

Säähän koeviikonloppuna oli erinomainen, sopivan lämmin mut- 
ta lopulta ei paahteisen kuuma. Viime hetken toimitsijamestästyksen 
jälkeen saimme vielä riittävän määrän henkilökuntaa kuhunkin ko- 
keeseen, että kokeet saatiin sujumaan hyvin. 

Sunnuntaina finaalin päätyttyä ja palkintojenjaon pölyjen laskeu- 
duttua totesin tyytyväisenä, että yhdessä tuomareiden ja luokkavas- 
taavien kanssa oli jokaiseen luokkaan saatu suunniteltua varsin toi- 
mivat kokeet ja Flattimestaruuden finaali toimi juuri niin kuin sen 
toivottiinkin toimivan. Sen päivän parhaat metsästyskoirat saatiin 
esille. Olin erityisen tyytyväinen, että tänä vuonna mestaruus meni 
koiralle, joka menestyi hyvin niin näyttelyosuudessa, karsintakokees- 
sa ja finaalissa. Olemme selvästi saaneet pidettyä kiinni siitä, että flatti 
on kaunis ja toimiva koira. Kiitokset omasta puolestani tuomareille, 
kaikille tapahtuman talkoolaisille, osallistujille ja yleisölle hienosta 
viikonlopusta! 


- Ramin Miraftabi 

Kuvat: Ramin Miraftabi 


Flattimestaruus 2020 tulokset 


Flattimestaruus TOP-3 


1. Harvahampaan Prissy Missy Heartbreaker 
kasv. Mikko Saastamoinen 
om. Emmi Kiviluoma & Liisa Jykylä, ohj. Emmi Kiviluoma 


Erinomaisen kaunislinjainen 3v narttu. Kaunis pää ja kaula. Erin- 
omaiset lavat ja olkavarsi. Kaunis selkälinja. Erinomaisesti kulmau- 
tunut takaa. Liikkuu kauniisti ja ryhdikkäästi. Ihana flätin luonne. 
Kauniisti esitetty. / Näyttelyosuuden kaunein. 


Vahva työkoira, joka on hyvä markkeeraaja. Ohjaustehtävässä koira 
voisi kuunnella paremmin. Sillä on hyvä aloitekyky ja se on hyvä it- 
senäinen työskentelijä. / Finaalin nuorin koira. / Pisteet 6+10 = 16 


2. Golden Reed's Black Sparrowhawk 
kasv. Katja Villikka, om./ohj. Riitta Hynninen 


4-vuotias uros. Urosmainen pää, hieman vaaleat silmät. Hieman pys- 
ty lapa ja olkavarsi. Keskivahva luusto. Tasainen kaunis selkälinja. 
Voisi liikkua hieman ponnekkaammin takaa. Hyvin esitetty. Iloinen 
luonne. 


Koira joka parantaa suoritustaan päivän edetessä. Koira on hyvin 
suoraviivainen ja vahva suorittaja. Erittäin hyvässä yhteistyössä työs- 
kentelevä pari. / Finaalin paras käyttökoira. / Pisteet: 1+12 = 13 


3. Svartwalen's Zaia Sonja 
kasv. Anna-Lena Wendt, om./ohj. Jan-Erik Eriksson 


7-vuotias narttu, kaunis pää. Voisi olla hieman feminiinisempi. Hie- 
man pysty lapa- ja olkavarsi. Kauniit suorat etujalat. Kaunis suora 
selkälinja. Hyvin kulmautunut takaa. Liikkuu maatavoittavasti. Esi- 
tetään kauniisti. 


Tehokas metsästyskoira, joka on hyvin ohjaajan hallinnassa ja luottaa 
ohjaajaansa. Markkeeraustehtävissä ohjaaja voisi luottaa koiraansa. / 
VOI-luokan karsinnan paras. / Pisteet: 1+8=9 


Näyttelyosuuden sijoittuneet 


1. Harvahampaan Prissy Missy Heartbreaker 
kasv. Mikko Saastamoinen 
om. Emmi Kiviluoma & Liisa Jykylä, ohj. Emmi Kiviluoma 


Erinomaisen kaunislinjainen 3v narttu. Kaunis pää ja kaula. Erin- 
omaiset lavat ja olkavarsi. Kaunis selkälinja. Erinomaisesti kulmau- 
tunut takaa. Liikkuu kauniisti ja ryhdikkäästi. Ihana flätin luonne. 
Kauniisti esitetty. 


2. Flatkiss Guilty Intent 
kasv. Christina Kiuru, om./ohj. Marianne Forsell 


7-vuotias upeasti liikkuva feminiininen kokonaisuus. Kaunis pää ja 
ilme. Hieman vaaleat silmät. Erinomaiset kulmaukset edessä ja taka- 
na. Kaunis tasainen selkälinja. Ihana iloinen flätin luonne. Esitetään 
ja esiintyy todella hurmaavasti. 

3. Amazing Black Beauty Reverie Stream 
kasv. Guna Rize, om./ohj. Anneli Ilumets 


4-vuotias kaunis feminiininen kokonaisuus. Kaunis pää ja ilme. Hie- 
man vaaleat silmät ja isohkot korvat. Kaunis kaula ja selkälinja. Tasa- 
painoisesti kulmautunut edestä ja takaa. Liikkuu kevyesti. Esitetään 
ja esiintyy kauniisti. Iloinen flätin luonne. 


4. Susedalens Tikka Pull the Trigger 
kasv. Johanna Ling, om./ohj. Tiina Pikkuaho 


3-vuotias kaunislinjainen narttu. Erinomainen pää, hieman vaaleat 
silmät. Erinomainen kaula ja selkälinja. Suorat etujalat. Tassut voi- 
sivat olla hieman tiiviimmät. Tasapainoisesti kulmautunut edestä ja 
takaa. Liikkuu maatavoittavasti, hieman leveästi edestä. Kaunis sivu- 
profiili. Esiintyy ja esitetään kauniisti. Iloinen flätin luonne. 


5. Filurin Fame 
kasv./om./ohj. Tiina Pikkuaho 


9,5-vuotias hurmaava veteraaninarttu. Ihanat tummat silmät. Suorat 
etujalat. Kaunis kaula ja selkälinja. Hieman pysty olkavarsi. Hyvin 
kulmautunut takaa. Liikkuu kauniisti ja ryhdikkäästi. Esitetään ja 
esiintyy kauniisti ihanalla energialla. 

Flattimestarin haastattelu, zmmi kivituoma 


Miltä nyt tuntuu? 
Uskomattomalta. 


Minkälaisia tehtäviä finaalissa oli? 

Todella monipuolisia ja metsästyksellisiä. 1. 
rasti oli ”varisjahti”, joka suoritettiin parityö- 
nä, kumpikin koirakko suoritti 1-markkee- 
rauksen ja maaohjauksen harjun taakse. 2. 
rasti oli viisto vesiohjaus. 3. rasti seuraami- 
sen yhteydessä tullut 1-markkeeraus kaisli- 
kon taa veteen. 4. rasti oli taas paritehtävä, 
jossa toinen koirakko suoritti 3-markkeera- 
uksen veteen toisen tehdessä hakua maalla. 
Kun riistat saatiin talteen vaihdettiin suo- 
rituspaikkoja. 5. rastilla suoritettiin pitkä 
1-markkeeraus. Tehtävä alkoi lyhyellä dri- 
vella vastarannan takana olevaan rinteeseen, 
jonne pudotuskin tuli. 


Mikä ratkaisi kisan voiton teille? 

Kikka teki kokemattomuudestaan huoli- 
matta finaalissa tasaista työtä rastilta toiselle 
saaden kaikki riistat talteen. Ei se aivan vir- 
heetöntä suorittamista ollut, mutta Kikka 
on kovalla tahdolla varustettu noutaja, joka 
ei anna periksi ennen kuin riista on talles- 
sa. Vastapainoksi Kikka teki parilla rastilla 
todella mahtavat noudot ylittäen kaiken 
osaamistasonsa. Lopulta Mestaruuden rat- 
kaisi meille näyttelyosuuden voitosta tulleet 
pisteet. 


Millainen koepaikka Outokumpu oli? 
Paikoitellen maaston peitteisyys esti yleisöä 
näkemästä koiran suorittamista, mikä oli vä- 
hän harmi. Muuten maastot olivat sopivan 
haasteellisia. 


Mikä on koirasi paras ominaisuus? 

Loputon työinto ja hyvä itseluottamus. Näi- 
den ominaisuuksien ansiosta Kikka on sitkeä 
työskentelijä, se ei oma-aloitteisesti kysele 
apuja ohjaajalta vaan lähtökohtaisesti työs- 
kentelee itsenäisesti, kunnes löytää riistan. 


Kuinka paljon harjoittelette? 

Moneen muuhun verrattuna varmasti todel- 
la vähän. Kikka on yhteisomistuskoira, joka 
asuu Liisan luona Tampereella, ja käy luona- 
ni treenaamassa pari viikkoa kerrallaan aina 
silloin tällöin. Kikan ollessa täällä harjoitte- 
lemme noin kaksi-kolme kertaa viikossa. 


Mihin keskitytte treeneissä? 

Yhteistyön luomiseen. Kikka on kiltti, mutta 
luonnostaan hyvin itsenäinen suorittaja, jo- 
ten olen yrittänyt vakuuttaa, että se ohjaaja 

voi aina silloin tällöin olla ihan hyödyllinen- 
kin. 


Mikä on ollut vaikeinta treenata? 
Markkeeraukset. Kikalla on hyvin vahva ja 
laaja haku, mihin se mielellään turvautuu 
myös markkeerauksissa. Muut koirani ovat 
olleet luonnostaan todella taitavia mark- 
keeraajia, enkä ole juurikaan niitä joutunut 
opettamaan aikaisemmin. Kikka kyllä muis- 
taa pudotusalueet, mutta vähän suurpiirtei- 
sesti, eikä paina pudotuspaikkaa ihan niin 
tarkkaan mieleensä. Finaalissa se tosin teki 
täysin virheettömän 3-markkeerauksen, sii- 
nä missä 1-markit vaati enempi työtä. Ehkä 
hän on flattinä kaivannut markkeerauksiin 
vain haastetta. 


Mikä oli mieleenpainuvin hetki kisassa? 
Neljännen rastin työskentely veti ohjaajan 
aika hiljaiseksi. Kaikki viisi riistaa tulivat 
talteen vauhdilla ja helposti. Kikka ei ole iki- 
nä aikaisemmin tehnyt 3-markkeerausta, ja 
varmastikin tämän suorituksen ansiosta saa- 
tiin menolippu vielä viimeisellekin rastille. 
Mikä oli ohjaajalle täydellinen yllätys, itses- 
sään finaalipaikka oli jo iso juttu. Lauantain 
karsintakoe oli Kikan ensimmäinen startti 
avoimessa luokassa, ja vaikka se menikin 
loistavasti, niin lähdin finaaliin ilman mi- 
tään odotuksia menestymisestä. Näin nuo- 
ren ja kokemattoman koiran kanssa finaalin 
2. sija todellakin oli täysi yllätys. 


— Emmi Kiviluoma 

J. unio rim es tarin haas tatte lu / Kirsi Launomaa & Mikko Tusa 


Mikko ja Kirsi, miltä nyt tuntuu? 

Juniorimestaruus oli Rikin ensimmäinen 
koe, jossa meillä oli mahdollisuus nähdä 
millaiset valmiudet sillä on tällä hetkellä 
suoriutua metsästyskokeen eri osa-alueista. 
Mahtavat fiilikset, koska meillä ei ollut mi- 
tään ennakko-odotuksia kisaan lähdettäes- 
sä. Mieltä myös lämmittää, kun Riki sijoittui 
mukavasti näyttelyosuudessakin. 


Minkälaisia tehtäviä kokeessa oli? 

Kokeen alussa koira kytkettiin irti, jonka 
jälkeen ammuttiin laukaus vesiohjauksel- 
le. Tästä siirryttiin lyhyellä seuraamisella 
rantaan — vesiohjaukseen. Ohjaustehtävän 
jälkeen aloitettiin hakutehtävä. Suopursus- 
sa, vesijättömaalla ja kortteikossa olevalta 
hakualueelta tuli löytää ensin kaksi riistaa, 
jonka jälkeen suoritettiin kaksoismarkkee- 
raustehtävä. Markkeerausheitot heitettiin 
veneestä, ensimmäinen heitto variksella 
maalle rantaan ja toinen heitto lokilla avo- 
veteen. Markkeeraustehtävän jälkeen hausta 
tuli löytää vielä loput neljä riistaa. 


Mikä ratkaisi voiton teille? 

Riki keskittyi mukavasti tehtäviin ja työs- 
kenteli hyvässä yhteistyössä ohjaajan kanssa. 
Lisäksi sillä oli suunnaton palo metsästää ja 
löytää riistaa. Ehkä nämä ominaisuudet rat- 
kaisivat tällä kertaa. 


Minkälainen koepaikka 

Törisevän Erän Loukon majan maasto oli? 
Koepaikka oli kaikin puolin toimiva pai- 
koitusta myöden. Koemaasto oli luokkaan 
sopiva, mutta kuitenkin riittävän metsästyk- 
sellinen. 


Mikä on koirasi paras ominaisuus? 

Riki on saanut perimässään niin sanotun 
flatin sydämen, jonka voimalla se suorittaa 
annettuja tehtäviä hyvällä sykkeellä. Lisäksi 
se oppii nopeasti asioita ja keskittyy hyvin 
ohjaajan kanssa tekemiseen. 


Kuinka paljon harjoittelette? 
Harjoittelemme erilaisia noutamisen sekä 
koiran hallinnan perusasioita pienissä osis- 
sa päivittäin, esimerkiksi lenkkien ja Rikin 
ruokailujen yhteydessä. 

Mihin keskitytte treeneissä? 


Koska Rikillä on suuri työmoottori, keskit- 
tyvät harjoitukset tällä hetkellä pitkälti totte- 

levaisuuteen ja perushallintaan varsinaisten 
noutojen jäädessä vähemmälle. Toki teem- 
me myös lajiharjoitteita sopivassa suhteessa 
koiran itseluottamusta lisäten. Meille on tär- 
keää, että koiralla säilyy itsenäinen metsästä- 
misen palo, vaikka sen tuleekin tarvittaessa 
luottaa ohjaajaan. 


Mikä on ollut vaikeinta treenata? 

Riki on aina valmis tekemään asioita ja se 
haluaa miellyttää ohjaajaa, joten varsinai- 
sia ylitsepääsemättömiä vaikeuksia ei ole 
ollut. Toki on jouduttu miettimään ratkai- 
suja erilaisiin tilanteisiin, joita aina koiran 
koulutuksessa tulee eteen. Varmasti koiran 
hyvä muisti ja oma tahto metsästää tulee 
asettamaan jatkossa haasteita esimerkiksi 
ohjattavuuden treenaamiseen. Tällaisia har- 
joitteita teemme tällä hetkellä hyvin maltil- 


Korven Akan Kirnulintu, Riki 

lisesti, koska nuorta flattia ei tule paineistaa 
noutojen yhteydessä liikaa. Tärkeintä tässä 
vaiheessa on rakentaa hyvää yhteistyötä ja 
luottamusta ohjaajaan. 


Mikä oli mieleenpainuvin hetki kokeessa? 
Paras hetki oli se, kun näimme millaisel- 
la tarmolla Riki suoritti itsenäisyyttä sekä 
koiran omia ominaisuuksia vaativat mark- 
keeraus- ja hakutehtävät. Tuomarin sanoin, 
Riki teki hakutehtävää apinan raivolla etsien 
ja löytäen riistaa määrätietoisesti. Oli ilo ha- 
vaita, että vaikka kotona harjoitteemme ovat 
hallintapainotteisia, ne eivät vaikuttaneet 
kokeessa koiran työskentelyhaluun miten- 
kään. 


— Kirsi Launomaa & Mikko Tusa 


Kuvat: Ramin Miraftabi 

Juniorimestaruus 2020 tulokset 


Näyttelyosuuden sijoittuneet: 


1. Flat Power Friends Forever 

kasv. Anu & Kimmo Vorobjev, om./ohj. Marianne Forsell 

22kk. Tasapainoinen selvä sukupuolileima, aavistuksen vaaleat silmät, 
hieman pyöreä kallo, hyvin asettuneet hieman isot korvat. Kaunis 
kaula, hyvä eturinta, hyvä selkälinja. Tasapainoisesti kulmautunut. 
Erinomaiset sivuliikkeet, hieman ahdas takaa. Iloinen häntä. 


2. Dantaran Glossy and Gorgeous 

kasv. Laura Rajakallio, ohj. Nina Pöyry 

om. Nina Pöyry & Laura Rajakallio 

22kk. Tasapainoinen feminiininen. Oikealinjaiset pään linjat, kauniit 
silmät, hieman pyöreä kallo, hyvin asettuneet korvat, kaunis kaula. 
Hyvä rintakehä, hyvä selkälinja, aavistuksen nouseva vatsalinja. 
Hieman pitkä lanne, tasapainoisesti kulmautunut. Liikkuu hyvin, 
hieman ahdas takaa. Iloinen häntä. Hyvät lihakset. 


3. Korven Akan Kirnulintu 

kasv. Riitta Koivisto, om. Kirsi Launomaa, ohj. Mikko Tusa 

16kk. Tasapainoinen, ikäisekseen selvä sukupuolileima. Oikealinjai- 
nen pää, aavistuksen vaaleat silmät, hieman korkealle kiinnittyneet 
isot korvat, kaunis kaula, lyhyt olkavarsi. Liikkuu lyhyellä askeleella, 
nostaa häntäänsä liikkeessä. Hyvät reisilihakset. 


4. Ninjantähden Homemade Happiness 

kasv. Satu Marins, om./ohj. Juho Pajari & Satu Marins 

22kk. Ikäisekseen tasapainoinen, kaunislinjainen. Oikealinjainen 
pää, aavistukset vaaleat silmät, kaunis kaula, hyvä selkälinja, hieman 
kuroutunut vatsalinja. Tasapainoisesti kulmautunut, iloinen luonne. 
Liikkuu kauniisti sivulta, hieman ahtaasti takaa. 


5. Biehkan Rairai 

kasv./ohj. Jori Saastamoinen, om. Mika Sarekivi & Jori Saastamoinen 
19kk. Selvä sukupuolileima, feminiininen. Yhdensuuntaiset päänlin- 
jat, aavistuksen vaaleat silmät, hyvin asettuneet isohkot korvat, kaunis 
kaula. Hyvä selkälinja, hieman pitkä lanne ja luisu lantio. Tasapainoi- 
set kulmaukset. Liikkuu lyhyellä askeleella. Iloinen häntä. 

Juniorimestaruus TOP-3: 


1. Korven Akan Kirnulintu 

kasv. Riitta Koivisto, om. Kirsi Launomaa, ohj. Mikko Tusa 

16kk. Tasapainoinen, ikäisekseen selvä sukupuolileima. Oikealinjai- 
nen pää, aavistuksen vaaleat silmät, hieman korkealle kiinnittyneet 
isot korvat, kaunis kaula, lyhyt olkavarsi. Liikkuu lyhyellä askeleella, 
nostaa häntäänsä liikkeessä. Hyvät reisilihakset. 


Yleisvaikutelma: Suurella työmoottorilla paljon kapasiteettia omaava 
koira, joka suoriutuu päivän tehtävistä helposti. Pienet kauneusvir- 
heet ohjaustehtävän alussa eivät vaikuta tänään kokonaiskuvaan. 
Pisteet: 4+12= 16 


2. Coastallight Island Highway 

kasv. W. Tisdall & J. Teskey, om./ohj. Anne Kolsi 

Maskuliininen vahva uros, joka on erittäin kaunis kauttaaltaan. Oi- 
kealinjainen pää, silmien asento häiritsee hieman ilmettä, hyvin 
asettuneet korvat, hyvä kaula, vahva eturinta, vahva runko, hyvä sel- 
kälinja. Tasapainoiset kulmaukset. Virtaa täynnä oleva uros, joka vali- 
tettavasti ontuu tänään oikeaa takajalkaansa. 


Yleisvaikutelma: Iloinen ja hieman vallaton koira, joka suoriutuu päi- 
vän tehtävistä mallikkaasti. Pisteet: 1 +10=11 


3. Majakkasaaren Erävoitto 

kasv. Minna Latva, om./ohj. Jonna Mertanen 

13kk, ikäisekseen selvä sukupuolileima. Oikealinjainen pää, aavistuk- 
sen vaaleat silmät, hyväasentoiset korvat, lyhyt kaula, hyvä eturinta, 
hyvä selkälinja, aavistuksen luisu lantio, tasapainoiset kulmaukset. 
Liikkeiden tulee vakiintua iän myötä, liikkuu lyhyellä askeleella, ah- 
taasti takaa. Iloinen hännän heiluttaja 


Yleisvaikutelma: Hyvällä työmoottorilla varustettu koira, joka tänään 
tekee tehokasta hakua ja suorittaa erinomaiset paikallistamistehtävät. 
Ohjauksen epäonnistuminen vaikuttaa tänään kokonaiskuvaan. 
Pisteet: 1+8=9 

Juniorimestaruus 
— tuomareiden terveiset 


Juniorimestaruuden koeosuuden tuomari Tiia Bräyschy-Martis- 
kainen oli iloinen saatuaan kutsun arvostelemaan 17 nuorta flattia 
rodun mestaruuskokeessa. Hän kuvaili tätä erityisen hienoksi ja 
mieleenpainuvaksi kokemukseksi, jossa hän sai nähdä upeita suo- 
rituksia nuorilta, uransa alkutaipaleella olevilta flateilta. 


Juniorimestaruuteen suunniteltu koe oli tasoltaan alokasluokan 
tyyppinen peruskoe, jossa jokaisella nuorella koiralla oli mahdol- 
lisuus onnistua. 


Tiia kertoo paikallistamistehtävän onnistuneen suurimmalla osalla 
koirista hyvin ja riistoja saatiin ylös mukavasti. Flatit ovat taitavia 
markkeeraajia! Hakutehtävässä jo kokemusta omaavat koirat on- 
nistuivat, mutta joillakin nuoremmilla koirilla oli vaikeuksia siirtyä 
alueen avonaiselta puolelta metsän puolelle tai toisinpäin. Kokeen 
vesiohjaustehtävä osoittautui monelle haastavaksi. ”Toivoisin, että 
ohjaajat harjoittelisivat koiriensa kanssa monenlaisissa ympäris- 
töissä ja erilaisilla rannoilla; ohjeistaa Bräyschy-Martiskainen. 
”Myöskään perushallintaa ei voi koskaan korostaa liikaa ja tämä 
tulikin kokeessa hyvin esille muutamien koirien kohdalla” hän jat- 
kaa. Juniorikoirien riistankäsittely oli Bräyschy-Martiskaisen mie- 
lestä pääosin moitteetonta, paria vahinkoa lukuun ottamatta. 


Juniorimestaruuden näyttelyosuuden tuomari Pia Takkunen ker- 
too nähneensä kehässä, erittäin hyvin käyttäytyviä, flattimäisen 
iloisia nuoria koiria. Suurimmalla osalla koirista oli selvät suku- 
puolileimat, niin uroksilla kuin nartuilla. Joitakin vaaleita silmiä 
sekä isoja korvia mahtui joukkoon. Muutamilla yksilöillä oli ku- 
routuvia vatsalinjoja. Koirat olivat oikean luonteisia, iloisia ja vilk- 
kaita sekä ystävällisiä. 


”Terverakenteinen koira liikkuu hyvin ja pystyy toimimaan met- 
sästyksessä; summaa Takkunen ja toteaa nähneensä muutamia 
löysiä etuliikkeitä, sekä useampia ahtaita takaliikkeitä. Lyhyet taka- 
askeleet johtuivat luisuista lantioista. 


”Valitsin seitsemästätoista koirasta kuusi jatkoon, joista viisi sijoit- 
tui. Yksi sijoittuneista oli sivuprofiililtaan ja rakenteeltaan hiukan 
muita kevyempi, mutta sen liikkeet olivat upeat! Kolme ensim- 
mäistä olisi voinut olla missä järjestyksessä tahansa. Ensimmäi- 
sen liikkeet olivat erinomaiset, se suorastaan liiti kehässä pitkällä 
maatavoittavalla askeleella. Koiran rakenne oli kunnossa ja liikkeet 
tasapainoiset”; kertoo Takkunen. 


Pia Takkunen ja Tiia Bräyschy-Martiskainen toivottavat paljon 
onnea Juniorimestarille ja kaikille juniorimestaruudessa sijoittu- 


neille. Onnea ja menestystä kokeisiin ja hyviä noutoja alkavalle 
metsästyskaudelle koko flattiporukalle!” 


Tuomarikommenttien kooste: Mari Mamia 

WT-mestaruus 
— kisatunnelmia 


Osallistuin sekä voittaja- ja alokasluokkaan flattien WT-mesta- 
ruudessa. Tässä hieman kertomusta ALO-luokasta. Alokasluokan 
kokeeseen osallistui 13 noutajaa, joista seitsemän sileäkarvaista 
noutajaa. Flatteja oli siis lukumäärältään vähän, missähän kaikki 
alokasluokan koirakot oikein olivat? 


Koe järjestettiin entisellä turvesuoalueella, joten tietää heti, ettei 
siellä kovin paljon puustoa kasvanut. Koepaikka oli kuitenkin oi- 
kein sopiva ja kyllä siellä kasvoi lehtipuuta ja puskaa ihan tarpeeksi. 
Myös oikein sopiva vesialuekin oli, iso lampi saarekkeineen, jonne 
koetoimikunta oli suunnitellut hyvät tehtävät kaikkiin luokkiin. 
Alokasluokka ja avoin luokka suoritettiin aamupäivällä, ja sen jäl- 
keen oli suoritusvuorossa voittajaluokan koirakot iltapäivällä. 


Alokasluokan ensimmäisen rastin arvosteli Maarit Saarinen. Ras- 
tilla suoritettiin maaohjaus. Tehtävä aloitettiin lyhyellä seuraami- 
sella, jonka jälkeen koira laitettiin istumaan. Sitten tuli laukaus. 
Ohjausdami sijaitsi kujan päässä. Kujan sivuilla oli runsaasti pusik- 
koa, eli jos koira ei pysynyt kujalla, se katosi totaalisesti ohjaajalta. 
Matka ei ollut pitkä, ehkä noin 30 metriä. Tässä tehtävässä tarvittiin 
koiralta hyvää linjaa, kuuliaisuutta sekä lähihakua. 


Seuraavan rastin kaksoismarkkeerauksen arvosteli Mervi Salo. 
Matkat olivat lyhyehköt. Lähetyspaikalta katsottiin ensin laukaus 
ja heitto suoraan eteen, noin 25 metriä. Heiton jälkeen oli hyvin 
aikaa, jos halusi, kääntää hieman koiraa vasempaan, jonne heitet- 
tiin laukauksen kera toinen dami, noin 40 metrin päähän. Tässä 
suositusjärjestyksessä tuli damit myös hakea. 


Kolmos- ja nelosrasti olivat tuplarastina, eli samalla paikalla tehtiin 
kaksi rastia kerralla. Kolmosrastilla oli ykkösmarkkeeraus, koh- 
tuullisella matkalla, dami putosi hieman kosteikkoon. Tämän nou- 
don jälkeen suoritettiin nelosrasti, jonne käveltiin ehkä noin kym- 
menen metriä kolmosrastilta. Rastilla oli ”yhden miehen korppi” 
drive. Koira nouti yhden damin drivesta. Rastin arvosteli Maarit 
Saarinen. 


Viides eli viimeinen rasti, suoritettiin isolla lammella. Lammessa 
oli kaksi pientä saareketta peräkkäin lähetyspaikalta katsottuna. 
Ensimmäiseen saarekkeen heitettiin ykkösmarkkeeraus veneestä, 
johon ammuttiin laukaus maalta, ohjaajasta katsottuna oikealta. 
Matka oli tälläkin rastilla ihan maltillinen. Rastin arvosteli Matti 
Tenhunen. 


Alokasluokan kokeessa tuli kaikkiaan neljä ykköstulosta, joista 
kolme flateille. Voittaja oli Celtair Fox Channel ALOI 88p. Yk- 
kösen saivat myös Durasselin Michael Jackson pistein 86, sijoit- 
tuen koko kokeessa toiseksi, sekä Biehkan Laphroaig ALOI 82p. 
Kakkostuloksen sai Allikon Virkkunen 81p. Koejärjestelyt oli hy- 
vät. Oli ilo huomata, että parkkiin oli opastus aamulla. Parkkitilaa 
kun oli rajoitetusti, ja tien viereen saatiin hallitusti rivi autoja ilman 


sekasortoa. Koejärjestelyt sekä rastit sujuivat hyvin ja muutenkin tie- 
dotus toimi moitteetta. Ja aina on ilo huomata, että kaikki noutajaväki 
tulee hyvin keskenään juttuun. Koe oli myös Lakeuden piirinmesta- 
ruuskoe, eli paikan päällä kisattiin samalla kahdesta mestaruudesta. 
Onnistuessaan ne olisi voinut sama koirakko voittaa. 


Tuomarit loppupuheessaan mainitsivat, että ehkä joillakin koirilla 


näkyi aloitettu metsästyskausi. Koirat saattoivat metsästää rasteilla | 


enemmän kuin tavallisesti, siis omatoimisesti. Tuomarit myös ohjeis- 


tivat jatkoa ajatellen, että mikäli koira on alueella, jossa N 


dami on, antakaa sen tehdä siinä rauhassa töitä, mutta harvemmi 
ei ole alueella, se pitää pysäyttää ja ohjata alueelle, j ja että ha 
koira nopeasta vauhdista tottelee SUU ilman TH V 
Opastus rasteilla oli kiitettävää niin ns. Kää tä KU 
mareidenkin toimesta. Tuomarit kertoivat L tä t h 

ja heiltä saattoi kysyä tehtävän kulusta, mi otain jäi epäse 


Kaiken kaikkiaan oli kiva kopla vaikka hieman GP 
jännitystä päivään kuului. — 07 MU 4 

WT-mestaruus 


— VOI-luokan kulk 
uokan alku 


Tämänvuotinen flattien WT-mestaruus järjestettiin Kurjennevan en- 
tisellä turvetuotantoalueella yhteistyössä Lakeuden Noutajien kans- 
sa. Sopivan haastaviin maastoihin oli laadittu selkeät, helposti hah- 
motettavat, voittajaluokan tasoa vastaavat tehtävät. Hienoa oli, että 
kaikkiin luokkiin oli ilmoitettu useita flatteja ja ne saavuttivat myös 
hienosti tuloksia! 

Ensimmäinen tehtävä oli kakkosmarkkeeraus turveaukean reunusta- 
maan pajupusikkoon. Molemmille heitoille tuli lintupillillä huomion 
herätysäänet. Heitot putosivat pusikkoon, mikä teki haastavaksi koi- 
ran avustamisen, mikäli sen huomiokyky oli tiputusten aikana har- 
hautunut muualle. Toinen rasti oli ohjaus läpi maastovaihdoksien. 
Dami oli matalan vallin takana, joten koiran oli ohjattava vallille ja 
ohjeistettava siinä etenemään tarkasti etsien. Linjasta oikealle seurat- 
tiin lyhyt, tiivis ajojahti ennen lähetystä. 


Kolmos- ja nelosrastit suoritettiin peräkkäin. Kolmosrasti tehtiin 
parityönä ja siinä molemmille tuli kaksi ykkösmarkkeerausta. Ly- 
hyt tuli suoraan edessä olevan kaislikon eteen ja pitkät molemmin 
puolin kaislikkoa sen sivuun lyhyen markkeerauksen paikan läheltä 
ohittaen. Haastetta teki peitteinen putoamismaasto. Nelosrastin oh- 
jaus suoritettiin kolmosen jälkeen vuorotellen. Paikka oli edellisestä 
vasemmalle ja dami oli asetettu kiven päälle arviolta noin metrin kor- 
keuteen. Koiran tuli pystyä keskittymään vainun käyttöön ja selvittää 
sen lähde maan tasoa korkeammalta. 


Kolmos- ja nelosrastit kokeen kolme tuomaria arvostelivat yhdessä. 
Yksi lähetti koirat, toinen oli markkeerauspaikalla ja kolmas passitor- 
nissa. Tällä tavalla tuomarit saivat monipuolisemman kuvan koirien 
työskentelystä kuin perinteisesti vain lähetyspaikalta katsottuna. Oi- 
kein hyvä ja kannatettava tapa! 


Viides rasti sisälsi ohjauksen ja markkeerauksen monimuotoisella 
lammella. Ensin heitettiin markkeeraus linjasta oikealle sorsakaa- 
veiden keskelle. Tämä jätettiin muistiin ja ohjaus tuli pienten saarten 
ohitse vastarannalle. Saaressa oli ollut aiemman luokan dameja, mikä 
lisäsi haastetta. Ohjauksen tultua talteen noudettiin vielä markkee- 
raus. 


Voittajaluokassa starttasi seitsemän flattia. Parhaiten päivän tehtävis- 
tä suoriutui Jan-Erik Erikssonin tyylikkäästi ja vähäeleisesti ohjaama 
Sonja (Swartalwern's Zaia Sonja). Koirakko kruunattiin vuoden 2020 
flattien WT-mestariksi ja se saavutti VOII1-tuloksen. Raija Gärdin- 
gin Hoppu (Allikon Tulen Voima) saavutti VOD-tuloksen ja Minna 
Mäki-Valkaman Mortti (Filurin Torojolli) ja allekirjoittaneen Paha 
(Sniffens Alppien Lumimies) saivat kokoon pisteitä VOI3-tuloksen 
arvoisesti. Hienoa on, että näin moni koirakko ylsi tuloksille tämän 
lajin mestaruuskokeessa! 


— Anu Mikkola 

WT-mestaruus 2020 tulokset 


S. Flattien WT-Mestari: 
Swartalwen's Zaia Sonja 
ohj. Jan-Erik Eriksson VOII 86p 


Swartalwen's Zaia Sonja 


Flattien WT-Haastaja: 
www. lalket utajat.fi [ Golden Reed's Black Sparrowhawk 
ä ohj. Riitta Hynninen AVO2 69p 


Flattien WT-Kisälli: 
Celtair Fox Channel 
ohj. Kari Husso ALOI 88p 


Kokeeseen osallistuneiden flattien tulokset: 


ALO-luokka: 
- Celtair Fox Channel 
ohj. Kari Husso ALO1 88p 
- Durasselin Michael Jackson 
ohj. Janne Antila ALO1 86p 
- Biehkan Laphroaig 
ohj. Tiina Tuononen ALO1 82p 
- Allikon Virkkunen 
ohj. Raija Gärding ALO2 81p 
- Palokallion Valhalla 
ohj. Heli Pitkäjärvi ALO0 75p 
- Biehkan Piipaa 
ohj. Sari Malin ALOO 75p 
- Dakotaspirit Ob-La-Di Ob-La-Da 
ohj. Niina Parviainen ALOO 47p 


AVO-luokka: 

- Golden Reed's Black Sparrowhawk 
ohj. Riitta Hynninen AVO2 69p 

- Pyymäen Tuuliviiri, 
ohj. Tanja Manerus AVOO 43p 


VOI-luokka: 
- Swartalwen's Zaia Sonja 

ohj. Jan-Erik Eriksson VOII 86p 
- Allikon Tulen Voima 

ohj. Raija Gärding VOD 81p 
- Filurin Torojolli 

ohj. Minna Mäki- Valkama VOI3 57p 
- Sniffens Alppien Lumimies 

ohj. Anu Mikkola VOI3 56p 
- Filurin Tarina 

ohj. Heli Pitkäjärvi VOIO 58p 
- Allikon Tulinen Lempi 

ohj. Henna Mikkonen VOIO 43p 
- Korven Akan Tuittu 

ohj. Riitta Koivisto VOIO 30p 

Tuomarit Ralf Björklund j: 

FLATTIEN TOKO-TREENIPÄIVÄ 
SU 11.10.2020 


Ilmoittaudu mukaan treenaamaan TOKOa 
flattimaisessa seurassa! 


Ei varsinaista koulutusta, 
vaan päivä suunnitellaan osallistujien kesken 
ja treenataan yhdessä. 
Osallistumismaksu 20 €. 


Ilmoittautumiset treenipäivään 
su 27.9.2020 mennessä Miia Mäkijouppilalle: 
miia.makijouppilaeagmail.com, p. 040 564 6453 

Kuva: Tiina Sudensalmi 


Flattikisälli 2020 haastattelu , kari nusso 


Celtair Prunaprismia, Kuura 
5. <Ml 


Miltä nyt tuntuu? 
Tosi hienolta, oli yllätys itsellenikin, että pärjättiin näin hyvin ja voi- 
tettiin toistamiseen Flatti-Kisälli. 


Minkälaisia tehtäviä kokeessa oli? 

Koe alkoi ykkösmarkkeerauksella, joka heitettiin veneestä. Markkee- 
raus oli pitkä ja koira joutui hakemaan sen ensin uimalla vesialueen 
yli, nousemaan maalle kosteikkoon ja vielä uimaan pienen vesialueen 
yli maalle matalaan heinikkoon. Samaan aikaan vene soudettiin hi- 
taasti vasemmalle pois lähistöltä valmiiksi toista markkeerausta var- 
ten. Toinen markkeeraus tuli myös vesialueen toiselle puolelle veteen 
niin, että välissä oli matala heinikkoinen maa-alue. Markkeeraukset 
tulivat noin 45* kulmassa toisiinsa nähden. Näiden jälkeen siirryttiin 
rannan suuntaisesti vasemmalle noin 15 metriä ohjauksen lähetys- 
paikkaan. Ohjaus oli noin 20-30 metrin pituinen yliuitto vastaran- 
nalla olevaan pieneen syvennykseen. Lopuksi siirryttiin tekemään 
kokeen hakuosuus. Hakuosuudella oli kaislikkoalueella neljä riistaa 
ja loput riistoista oli kuivalla maalla. 


Mikä ratkaisi voiton teille? 

Saimme hyvät edellytykset kisaan voittamalla näyttelyosuuden heti 
aamupäivästä. Koeosuudella saatiin tarvittavat riistat ylös ja ALO1- 
tulos, jotka lopulta yhteispisteiltään riitti Flatti-Kisällin voittoon. 


Minkälainen koepaikka Ylivieska oli? 

Paikkana Ylivieska oli todella hieno. Keskuspaikka majoituksineen 
oli suorastaan upea. Koealue oli kävelymatkan päässä, jossa ylei- 
söllä oli loistavat mahdollisuudet seurata koirakoiden työskentelyä. 

Koemaastot olivat mahtavat. Niissä olisi hyvä järjestää erilaisia tree- 
nejä ja kokeita koirille. 


Mikä on koirasi paras ominaisuus? 
Kuura on ennen tehtäviä rauhallinen sekä hyvin keskittynyt ja mei- 
dän yhteistyö toimii hyvin. 


Kuinka paljon harjoittelette? 

Korona on sotkenut kovasti harjoituksia ja suunnitelmia ja sen vuok- 
si treenaaminenkin on tänä vuonna jäänyt normaalia vähemmälle. 
Olemme toki NOWT:tä treenanneet kuluvana vuonna, mutta NO- 
MFE-B:n osalta treenikerrat ovat jääneet vähiin. 


Mihin keskitytte treeneissä? 

Koiran hallittavuuteen olen panostanut nyt enemmän. Treeneissä 
pyrimme keskittymään yhteen osa-alueeseen kerrallaan (mm. mark- 
keeraukset, ohjaukset, walkup). Lopuksi aina onnistunut suoritus, 
niin jää hyvä mieli molemmille! 


Mikä on ollut vaikeinta treenata? 
Vesi- ja kaislikkotehtävien harjoittelu tarpeeksi haastavien treeni- 
maastojen vähyyden vuoksi. Lisäksi vaikeampien tehtävien harjoitte- 
lussa pitää olla aina treenikaveri. 


Mikä oli mieleen painuvin hetki kokeessa? 
Ensimmäisen markkeerauksen selvittäminen sekä tuomarin kysy- 
mys: meneekö jäljelle? Oli kiva sanoa, että jälki on tehty aiemmin. 


- MESTARIT 2020 - 


Flattikisälli 2020 tulokset 


1. Celtair Prunaprismia 
kasv. Jenni Juven, om. Senni ja Kari Husso, ohj. Kari Husso 


Näyttelyosuus: 3v. Erinomainen tyyppi ja mittasuhteet. Hyvä päälinja 
ja miellyttävä ilme. Keskiruskeat silmät. Tiukka purenta. Hyvät korvat. 
Hyvä kaula, joka kiinnittyy kauniisti selkälinjaan. Erinomainen etulin- 
ja, mallikas runko. Tasapainoiset kulmaukset. Hyvät käpälät. Erinomai- 
nen turkki ja häntä. Tasapainoinen liikkuja ja miellyttävä luonne. 


Koeosuus: Haku: Kattaa hyvin kuivemman alueen saaden riistoja tal- 
teen. Lopulta koira kattaa myös kaislikkoalueen. Ohjattavuus: Koira 
suoriutuu erinomaisesti vesiohjauksesta. Paikallistamiskyky: VM1: 
Koira havaitsee pudotuksen ja lähtee noutamaan suoraviivaisesti, hä- 
määntyy turvemöykystä. Muistaa lopulta oikean alueen ja riista saa- 
daan talteen. VM2: Koira havaitsee pudotuksen ja saa linnun talteen 
itsenäisesti. Riistan käsittely: Moitteetonta. Passityöskentely: Varma 
laukausten ja heittojen aikana. Jäljestämiskyky: Koira suorittanut jäljen 
aikaisemmin. Muut ominaisuudet: Erinomainen yhteistyö. Yleisvaiku- 
telma: Hienolla ilmeellä työskentelevä koira, joka osoittaen erinomaista 
ohjattavuutta ja kokonaisuutena hyvää paikallistamiskykyä. Koira esit- 
tää tänään varsin mukavaa ja tehokasta hakua. 

Pisteet: 12 +6=18 


2. Palokallion Valkyria 
kasv. Heli ja Rami Pitkäjärvi, om./ohj. Noora Saarikko 


Näyttelyosuus: 2v narttu. Oikeat mittasuhteet omaava, hieman ilmavan 
kokonaiskuvan antava. Aavistuksen kevytpiirteinen pää. Tiukka puren- 
ta. Hyvät korvat. Hieman pystykaula, muuten sulava ylälinja. Riittävä 
rinta. Sopiva runko. Saisi kulmautua edestä paremmin. Takakulmauk- 
set ok. Hieman luisu lantio. Riittävä raajaluusto, hyvät käpälät. Kevyt 
liikkuja. Taka-askel jää hieman rungon alle. Hyvä turkki. 


Koeosuus: Haku: Aloittaa haun tehokkaasti saaden kuivan maan riis- 
tat talteen. Koira kattaa mukavasti myös kaislikkoaluetta saaden riis- 
taa talteen. Hausta jää tänään varsin mukava kuva. Ohjattavuus: Koira 
osoittaa selvästi olevansa ohjattavissa ja riista saadaan talteen. Paikallis- 
tamiskyky: VM1: Koira havaitsee pudotuksen, markkeeraa hieman si- 
vuun, mutta saa riistan talteen itsenäisesti. VM2: Koira havaitsee pudo- 
tuksen, muistaa pudotusalueen ja saa riistan talteen itsenäisesti. Riistan 
käsittely: Kantaa riistoja hyvällä otteella ja luovuttaa ne nätisti ohjaa- 
jalleen. Passityöskentely: Varma laukausten ja heittojen aikana. Jäljes- 
tämistehtävä: Koira suoriutuu tehtävästä. Muut ominaisuudet: Hyvä 
yhteistyö. Yleisvaikutelma: Mukavalla ilmeellä työskentelevä koira, joka 
suoriutuu tänään itsenäisesti paikallistamistehtävistä sekä esittää ole- 
vansa ohjattavissa, suoriutuu ohjauksesta. Koira esittää tänään varsin 
mukavaa hakua ollen myös tehokas. Kokeen lopuksi koira suoriutuu 
myös jäljestämistehtävästä. Pisteet: 12+1 = 13+2 = 15p. 


3. Allikon Virkkunen 
kasv. Henna Mikkonen, om. Homenokka ky, ohj. Raija Gärding 


Näyttelyosuus: 3v uros. Vankkarakenteinen, vahvapäinen, aavistuksen 
matalaraajaisen kuvan antava. Hyvät päänlinjat. Purenta ok. Oikea sil- 
mien muoto. Hyvät korvat. Riittävä kaulan pituus, lapa voisi olla viis- 
tompi. Vahva eturinta. Hyvä rintakehän muoto. Vankka lanne. Hyvät 
takakulmaukset. Vahva raajaluusto ja hyvät käpälät. Hyvä turkki. Liik- 
kuu kinner-ahtaasti takaa. Aavistuksen löysyyttä edessä. Tasapainoinen 
sivuliike. Erinomainen luonne. 


Koeosuus: Haku: Aloittaa tehtävän vauhdikkaasti saaden riistoja kaikis- 
ta maastoista. Koira esittää tänään erittäin tehokasta ja kattavaa hakua. 


Ohjattavuus: Suoriutuu tehtävästä erinomaisesti. Paikallistamiskyky: 
VMI1: Koira havaitsee pudotuksen selvästi, markkeeraa liikaa vasem- 
malle, etsii pitkän aikaa väärältä alueelta, kunnes menee oikealle alu- 
eelle ja saa riistan talteen. VM2: Koira havaitsee pudotuksen selvästi 
ja noutaa linnun suoraviivaisesti. Riistan käsittely: Moitteeton. Passi- 
työskentely: Varma laukausten ja heittojen aikana. Jäljestämiskyky: Koi- 
ra suoriutuu jäljestä itsenäisesti. Muut ominaisuudet: Hyvä yhteistyö. 
Yleisvaikutelma: Hyvällä vauhdilla työskentelevä koira, joka suoriutuu 
hyvin toisesta markkeerauksesta ja on erinomaisesti ohjattavissa ve- 
dessä. Koira esittää tänään mukavaa, tehokasta hakua. Haparointi en- 
simmäisessä markkeerauksessa ei vaikuta palkintoon. Kokeen lopuksi 
koira suorittaa jäljen. Pisteet: 12+1= 13p. 


Näyttelyosuuden sijoittuneet: 


1. Celtair Prunaprismia 


2. Heilurihännän Eye Of The Tiger 
kasv. Kirsi Nieminen & Asko Nieminen 
om. Emmiina & Matti & Esa Rämä, ohj. Emmiina Rämä 


Näyttelyosuus: 4v. erinomainen tyyppi ja mittasuhteet. Linjakas uros. 
Oikeat päänlinjat. Miellyttävä ilme. Silmät voisi olla tummemmat. Pu- 
renta ok. Hyvä kaula, mikä liittyy kauniisti selkälinjaan. Erinomainen 
rintakehä ja muodoiltaan avoimet, mutta tasapainoiset kulmaukset. 
Vankka raajaluusto. Erinomaiset käpälät. Upea liikkuja. Kaunis turkki 
ja häntä. Miellyttävä luonne. Pisteet: 5+0 = 5p. 


3. Harvahampaan Ouite A Jolly Good Fellow 
kasv. Mikko Saastamoinen, ohj. Emmi Kiviluoma 
om. Emmi Kiviluoma & Liisa Jykylä & Ak Hietaniemi 


Näyttelyosuus: 2v. Erinomainen tyyppi ja oikeat mittasuhteet omaava 
uros, jolla hyvät päälinjat. Kuonon selkä voisi olla suorempi. Keskirus- 
keat silmät. Purenta ok. Hyvät korvat. Tyylikäs ylälinja. Erinomainen 
rintakehän muoto. Tasapainoiset kulmaukset, vankka raajaluusto. Hy- 
vät käpälät. Kaunis, matala kinner. Erinomainen turkki ja häntä. Runko 
voisi olla tiiviimpi. Upea liikkuja. Miellyttävä luonne. 

Pisteet: 4+6 = 10p. 


4. Buumin Kuka Muu Muka 
kasv. Mari Elo & Henna Tuononen, om/ohj. Henna Tuononen 


Näyttelyosuus: 3v uros. 64cm, keskikokoa kookkaampi, vankkaraken- 
teinen. Erinomaista tyyppiä oleva. Oikeat mittasuhteet omaava vank- 
ka uroksen pää. Hieman pyöreä kallo, keskiruskeat silmät. Purenta ok. 
Hyvät korvat, riittävä kaulan pituus, hyvä selkälinja. Hyvä eturinta ja 
rintakehän muoto. Avoimet, tasapainoiset kulmaukset. Vahva luusto ja 
käpälät, tasapainoinen liikkuja. Hyvä turkin laatu ja häntä. Pisteet 3 + 
6= 9p. 


5. Kevätniityn Country Field 
kasv./om./ohj. Ann Leskinen 


Näyttelyosuus: 17kk. Erinomaista tyyppiä oleva, oikeat mittasuhteet 
omaava tasapainoisesti kehittynyt uros. Kauniit päänlinjat. Miellyttävä 
ilme. Purenta ok. Hyvä kaula, joka kulmautuu kauniisti selkälinjaan. 
Ikäisekseen hyvä eturinta ja rintakehän muoto. Tasapainoiset kulmauk- 
set, vankka luusto. Hyvät käpälät. Kaikin puolin erinomainen, tasapai- 
noinen liikkuja. Hyvä turkki ja häntä. Erinomainen luonne. 

Pisteet 2 + 0= 2p. 

Tuomarikommenttien kooste: Mari Mamia, kuvat: Marko Mikkilä 


Flatti-Kisälli — tuomareiden terveiset 


Ensimmäistä kertaa Flatti-Kisällin koeosuutta arvostellut Vesa Turunen kiitteli ensi sanoikseen Marko Mikkilää ja muita järjeste- 
lyissä aktiivisesti mukana olleita, yli roturajojen, tapahtuman onnistuneesta läpiviennistä. Kisällin koeosuus järjestettiin Törmäjär- 
ven upeissa maastoissa, jotka soveltuivat kokeeseen erinomaisesti. Turusen mukaan koe oli hyvä, ehkä hieman keskitasoa vaativam- 
pi ja mittasi hienosti koirien itseluottamusta, erityisesti paikallistamistehtävissä, mutta myös muilla osa-alueilla. 


Kisällin koe alkoi pitkällä 1-markkeerauk- 
sella. Lähetyspaikka oli noin neljä metriä 
vesirajasta, ampuja vasemmalla etuviistossa 
vesirajassa ja heittäjä veneessä kohtisuoraan 
edessä pienen saarekkeen takana, joka oli 
erillään isommasta kapeasta saarekkeesta, 
minkä taakse avoveteen markkeeraus tuli. 
Ohjaajan ollessa valmis heittäjä puhalsi sor- 
sapilliin, ampuja ampui ja veneestä heitettiin 
korkea kaari tavilla avoveteen. Lupa noutoon 
annettiin varsin pian siitä, kun lintu tippui 
veteen. Mikäli koira eteni suoraviivaisesti pu- 
dotukselle, niin reitti oli seuraava, uinti vesi 
n. seitsemän metriä, kapean maan yli noin 
kolme metriä, uintimatka noin 40 metriä, 
kapean saaren yli noin kuusi metriä ja lintu 
avovedessä noin kolme metriä rannasta. 


Koiran ollessa tietyssä kohdassa uimassa, 
heittäjä lähti soutamaan venettä kohti seu- 
raavaa 1-markkeeraus paikkaa. Tämä aihe- 
utti sen, että monet koirat markkeerasivat 
venettä ja lähtivät seuraamaan sitä, ajau- 
tuivat väärään paikkaan ja epäonnistuivat 
tehtävässä koska unohtivat pudotusalueen. 
Tässä nähtiin myös hyviä ja suoraviivaisia 
suorituksia. Toiselle 1-markkeeraukselle lä- 
hetettiin lähes samasta paikasta joskin noin 


90 astetta vasemmalle toiseen suuntaan edel- 
lisestä. Ampuja oli vasemmalla etuviistossa 
vesirajassa ja lähetys taas noin neljä metriä 
vesirajasta. Heittäjä oli veneessä noin 55 
metrin päässä pienen vesilammikon oikealla 
puolella, josta heitto tehtiin telkällä korke- 
ana kaarena lammikon keskelle avoveteen. 
Suoraviivaisin reitti oli maata noin neljä 
metriä, avovettä noin 15 metriä, jonka jäl- 
keen pehmeää, upottava ja vetistä kaislikkoa 
noin 30m ja muutama metri uimista telkälle. 
Tätä tehtävää suoritettiin varsin hyvin, joskin 
muutama koira hairahtui väärään paikkaan 
yrittäessään etsiä helpompaa kulkureittiä pu- 
dotusalueelle. 


Tämän jälkeen oli vuorossa vesiohjaus, jonne 
siirryttiin järven rantaa koiraa seuruuttaen ja 
matkalla ammuttiin laukaus. Vesiohjaus oli 
varsin suoraviivainen, kohtisuoraan yli-uitto 
vastarannalle pienen poukaman vasempaan 
nurkkaan, matkan ollessa noin 30 metriä. 
Tässäkin tehtävässä tuli hyvin esille onko 
koira oikeasti ohjattavissa ja riittääkö koiran 
itseluottamus tehtävän suorittamiseen. Tätä- 
kin tehtävää suoritettiin varsin hyvin. 

Ohjaustehtävän jälkeen oli vuorossa ha- 
kutehtävä. Sinne siirryttiin noin 50 metriä 


seuruuttamalla koiraa. Hakualue oli hyvin 
kaksijakoinen, kuivalla maalla pienen ki- 
vikkoisen mäen päällä kani, varis ja naakka 
sekä rannan kaislikkoisella alueella yksi va- 
ris ja kolme lokkia, joista kauimmainen 115 
metrin päässä. Maa-alueen riistat sekä va- 
semman laitimmainen lokki vietiin rannan 
kautta ja lopu veneellä. Tehtävässä tuli hyvin 
esille se osaavatko koirat laajentaa ja tehdä 
määrätietoista hakua. Nähtiin erinomaisia, 
järjestelmällisiä suorituksia sekä epäonnistu- 
neita suorituksia, koirien kieltäytyessä työs- 
kentelemästä. Ja kaikkea siltä väliltä. 


”Flattien osaamisen taso kokeessa oli mie- 
lestäni hyvin vastaava kuin alokasluokan 
kokeessa yleensä. Koirien hallittavuudessa, 
sekä riistan käsittelyssä toki pieniä puutteita 
oli, mutta kokonaisuus on mielestäni hyvällä 
mallilla. Kisälli 2020 saatiin valittua ja onhan 
se aina hieno rodulle, kun Kisälli on Toimi- 
va ja Kaunis koira. Tästä laitankin hieman 
haastetta näyttelyharrastajille, viekää koiria 
kokeeseen ja NOME-harrastajat, viekää koi- 
ria näyttelyyn”; haastaa Turunen vielä lopuksi 
flattiharrastajia. 


Flatti-Kisällin näyttelyosuuden arvostellut Katja Korhonen pitää kunniana saada arvostella oman harrastamansa rodun parissa, 
oli tilaisuus sitten mikä hyvänsä. Samaan hengenvetoon hän onnittelee järjestäjiä onnistuneesta tapahtumasta. ”Flattitapahtumat 
ovat yksi parhaista, juurikin sen leppoisan yhteishengen vuoksi. Jotenkin koronakevään myötä tällaisia tapahtumia oikein kaipaa.” 


huokaa Korhonen. 


Korona toi omat vaatimuksensa tapahtu- 
maan. ”Tällaiselle halaaja ja kättelijätyypille 
aika on tosi haastavaa. Käsidesiä kului ja kyl- 
lä ne sijoittujat sitten lopuksi tulikin käteltyä, 
mutta kaupan päälle tarjoilin käsidesit an- 
nostelijasta ” naurahtaa Katja haasteista, joita 
tapahtuman järjestämisessä tänä aikana on. 


Aamun näyttelyosuus järjestettiin pihanur- 
mella ja sää näytti suosivan. Kehässä esitet- 
tiin 21 koiraa. ”Käyttökoiralle luonne ja ro- 
tumääritelmän mukainen rakenne sekä hyvä 
yleiskunto luo oikeat puitteet sen käyttötar- 
koitukselle” summaa Korhonen. Luonteissa 
ei ollut moittimista, osa oli touhuun hieman 
tottumattomia. Kokoeroja löytyi, mutta on- 
neksi ne säkäkorkeudeltaan korkeimmat 
olivat elegantit linjat omaavia. ”Raskaushan 


36 Flattiviesti 3/2020 


ei rotuumme niinkään kuulu, toivoisin että 
koko pysyy myös aisoissa toiseen suuntaan 
eli liiallinen keveys ja pieni koko ei myöskään 
kuulu rotuun? Korhonen huomauttaa. 
Kokonaiskuva on ratkaisevin. Kun koira on 
terverakenteinen, se kantaa itsessään hyvässä 
tasapainossa liikkeessä ja seistessä. Liioitte- 
lulta on vältyttävä suuntaan ja toiseen. Ar- 
vostan rodussamme puhtaita linjoja, tervettä 
liikuntaa ja iloista, avointa luonnetta” pohtii 
Korhonen näkemyksiään rodusta. Vaikkei 
ns. turkkirodusta ole kyse niin täytyy turkin- 
laadun olla hyvä, koska koira työskentelee 
paljon vedessä ja näin ollen karvanlaadun 
on se kestettävä hyvin. Trimmauksellakin 
on oma tarkoituksensa, mutta sekään ei saa 
mennä överiksi. Tiiviimpiä käpäliä toivoisi 
näkyvän edelleen enemmän kehissä. 


Kaikki sijoittuneet koirat vastasivat erin- 
omaisesti rotumääritelmää, ikä näkyi yleis- 
kuvassa. ”Sijoittaessani koiria oli sitten vain 
päätettävä mitkä seikat olivat siinä ratkaise- 
vassa asemassa? toteaa Korhonen ja jatkaa 
” Voittaja oli tasapainoinen, terverakentei- 
nen, hyvin liikkuva, puhtaat elegantit linjat 
omaava narttu.” Näyttelyosuuden lopuksi oli 
mahdollisuus myös käydä seuraamassa koet- 
ta. Ilokseni sain nähdä tämän yksilön suo- 
rituksen, joka vaikutti varmalta toiminnalta. 
Iloitsee Katja Korhonen näyttelyosuuden 
voittaneen koiran suoritusta. 


”Kiitos kaikille. Oli ilo ja kunnia olla arvoste- 
lemassa Flatti-Kisälliä!”, kiittelevät molemmat 
tuomarit, Vesa Turunen ja Katja Korhonen. 

Kuvat O Marko Mikkilä 


Flatti-Kisällin vastaavan koetoimitsijan 
mietteitä tapahtumasta 


Flatti-Kisälli pidettiin tänä vuonna Pohjois- 
Pohjanmaalla — Ylivieskan — Törmäjärvellä. 
Viikonloppu vietettiin sangen lämpimissä 
keleissä. Jo lauantaiaamusta keli oli lämmin 
ja kostea. Päivän mittaan lämpötila alkoi hä- 
tyyttelemään 30*C rajaa. Sunnuntaina sää oli 
hieman viileämpi ja tuulisempi kuin lauan- 
taina, mutta sekin saatiin viettää aurinkoises- 
sa säässä. Koepaikkana toimi seurakunnan 
leirikeskus, jonka välittömässä läheisyydessä 
sijaitsi koepaikka. Järjestäjän näkökulmasta 
haasteena oli, että alkuun seurakunta ei salli- 
nut lemmikkejä huoneisiin, mikä hankaloitti 
osallistujien ja tuomarien majoittamista. Pit- 
kään näytti siltä, että ainoana vaihtoehtona 
on kallis hotellimajoitus, mutta neuvottelut 
seurakunnan kanssa lopulta tuotti tulosta 


ja kaikki osallistujat ja tuomarit koirineen 
saatiin majoitettua keskuspaikkaan. Koejär- 
jestelyt olivat minulle ensimmäiset ja muis- 
tettavien asioiden lista oli pitkä. Koejärjes- 
telyt alkoivat jo edeltävänä kesänä, mutta 
noin viikkoa aikaisemmin alkoivat järjestelyt 
todenteolla. Suurimpana haasteena oli tal- 
koolaisten saaminen viikonlopulle, mutta 
onneksi omasta tuttavapiiristä löytyi riittä- 
västi talkoolaisia. Kannustankin harrastajia 
talkoilemaan kokeissa, ne ovat todella hyvä 
mahdollisuus oppia omankin koiran koulu- 
tusta ajatellen. 


Koealueena toiminut Törmäjärvi tarjoaa mo- 
nenlaisia maastoja kokeita ajatellen. Nyt Alo- 
kasluokassa oli markkeerausalueena järven 


lahti, jossa oli pieniä saaria ja monenlaisia 
niemiä. Markkeerauksissa koirat joutuivat 
ylittämään näitä saaria ja niemiä päästäk- 
seen pudotusalueelle. Hakualueena toimi 
rantatörmä, jossa oli kivikkoa. Rannalta jat- 
kui suotyyppinen kantava kaislikko, jossa oli 
myös pieniä saaria. Eräs hakualueen lokki 
sijaitsi puolen neliön saarella. Törmäjärvellä 
on aiemmin pidetty myös avoimen- ja voitta- 
jaluokan kokeita. 

Monelta harrastajalta sain kuulla, että koe- ja 
keskuspaikka oli tykätty. Koepaikkaan alet- 
tiinkin jo suunnitella treenipäiviä ja niistä 


kerrotaan lisää myöhemmin. 


- Marko Mikkilä 

- MESTARIT 2020 - 


Flatts Happy Lovergirl 
uusi mestaruutensa MEJässä 


"OIKEAT OMEGAT, (S 


NÄK 'AT TULOKSET 


Flattien MEJÄ-mestaruus järjestettiin elo- MEJ. 'A-mestaruus 


kuun ensimmäisenä viikonloppuna Mänt- 
sälässä. Mestaruuskokeeseen osallistui voit- 
tajaluokassa kuusi sileäkarvaista noutajaa, 
koirien suoritukset tuomaroi Leena Kähkö- 
nen. Avoimessa luokassa Hirvipää-tittelistä 
kilpaili yhdeksän flattia, joiden suorituksia 
arvioivat Minna Vornanen ja Mari Mamia. 
Myös kiharakarvaisten ja chesapeakelah- 
den noutajien MEJÄ-mestaruudet ratkot- 
tiin samassa tapahtumassa, näille roduille 
tuomarina toimi Mikko Ahti. 


MEJÄ-mestaruuden vei toisena vuonna 
peräkkäin FI JVA Flatts Happy Lovergirl 
(Rita) ohjaajanaan Markku Kastepohja. Li- 
säksi voittajaluokassa valioitui kaksi flattia 
FI JVA Huntstars Endless Love (Onni) lii- 
nan päässä Timo Pelkonen ja FI JVA Hunt- 
stars Fatal Attraction (Sirkku) perässään 
Miia Koski. Hirvipääksi kruunattiin tänä 
vuonna Biehkan Clynelish (Nuusa) ohjai- 
missaan Tina Hietala. 


Hirvipää 


Kiharoiden MEJÄ-kisälliksi jäljesti kknn 
Isabis Never No-No ohjaajansa Katja Ruot- 
salaisen kanssa. Chessien mestaruuden 
voitti cnu Miklaus Tarmo Pete Lukkalan 
ohjaamana. 


Onnittelut kaikille! 

Teksti: Miia Koski, kuvat: Mari Mamia ja Markku Kastepohja - MESTARIT 2020 - 


Kun koepaikalla ei ollut järveä, perinteinen 
ohjaajien valiokaste suoritettiin saavista kaatamalla” 


aasia 

- MIKÄ MUUTTUU TAIPPARISTA NOMEEN - 


Teksti: Minsu Rauramo, kuva: Juho Pajari 


— taipumuskokeesta seuraavalle tasolle, NOME-B alokasluokkaan 


Taipumuskoe on hyvin standardoitu koe, NOME-B:ssä on jo alo- 
kasluokassa enemmän vaihtelua tehtävissä ja niiden järjestyksessä, 
kokeen järjestäjien mielikuvituksen mukaan. Taipumuskokeessa ei 
vaadita luoksetulon lisäksi juuri mitään muuta hallintaa, mutta alo- 
kasluokassa koiran pitää olla jo varsin hyvin hallinnassa ja tehdä hy- 
vää yhteistyötä ohjaajansa kanssa. Kokeen aluksi koira kytketään irti, 
ja sen on oltava hallinnassa läpi koko kokeen. 

Seuraamisen ja paikallapysymisen tärkeyttä ei voi liikaa korostaa. 
Usein ne itse noutotehtävätkin alkavat luisua, kun *lähityöskentely” 
ohjaajan lähellä pettää. Seuraamisen harjoitteluun ei riitä pelkkä ta- 
kapihan nurmikolla kurvailu, vaan on tärkeää harjoitella myös han- 
kalammassa maastossa, ja etenkin kun lähistöllä on jotain kiinnosta- 
vaa, kuten ampujia, heittäjiä, vettä, vene... 

Hyvällä perusasennolla saa autettua koiraa paljon nomessa. Jos 
koira pysyy helposti samassa rintamasuunnassa ohjaajan kanssa, 
ohjaaja voi rintamasuuntaansa kääntämällä auttaa koiraa näkemään 

heitot hyvin, lähtemään oikeaan suuntaan linjalle tai kakkosmark- 
keeraukseen, kattamaan hakualuetta enemmän. 

Luovutusten pitää pääosin tulla käteen. Alokasluokassa saattaa 
vielä päästä ykköspalkinnolle vaikka joku riista tipahtaisi ohjaajan 
jalkoihin, jos muu tekeminen on riittävän hyvää. Luovutuksen jäl- 
keen koira pitää saada takaisin hallintaan eli ohjaajan vierelle odotta- 
maan uutta tehtävää. Muista harjoitella luovutuksia myös häiriöissä: 
*tuomarin” seistessä vieressä, hälisevää yleisöä takana, avustaja vie- 
mässä riistaa säilytykseen... 

Maastot monipuolistuvat ja ovat usein raskaampia. Hakualue on 
usein osin vedessä ja/tai kosteikolla, ja yleensä rannan suuntaisesti 
— sieltä vedestä siis pitäisi malttaa tulla myös pois polskimasta ja et- 
siä myös maalta. Hakualueen koko kasvaa ja markkeeraus- ja jäl- 
jestysmatkat pitenevät. Tehtävissä on usein maa/vesi/maa vaihtelua, 
esimerkiksi markkeeraus voi tulla pienen lammen vastarannalle, eli 
koiran pitää nousta vedestä maalle saadakseen riistan ylös. 


Markkeeraukset saattavat tippua paikkaan, jota koira ei suoraan näe, 
sen pitää siis painaa paremmin mieleensä heiton kaari ja päätellä 
siitä putoamispaikka. Maasto voi olla niinkin peitteistä, että heiton 
kaaresta näkyy vain osa. On siis tärkeää, että opetat koiran fokusoi- 
maan eteensä, jotta sillä on hyvä mahdollisuus nähdä heitto. Heittä- 
jä on usein näkymättömissä, ja saattaa siksi pitää ääntä sorsapillillä 
ennen heittoa. 

Kokonaan uutena tehtävänä tulee ohjaukset. Ne voivat olla 
maalla tai vedessä. Vesiohjauksissa lähetys on usein lähellä rantaa. 
Eteenlähetyksen lisäksi on hyvä osata myös pillipysäytys ja hieman 


TREENILISTA: 


Seuraaminen 
- Ilman hihnaa 
Lähellä ohjaajaa: ideaalisti kuono ohjaajan reiden 
kohdalla 
Ammuttaessa 
- Erilaisissa maastoissa 
- Häiriöissä 
* Vene/ranta/ampuja/heittäjä edessä/sivulla 
* Laukaus seuraamisen aikana 
(yleensä edessä, osoittamaan koiralle ohjaus- 
tehtävän paikkaa) 
* Yleisöä takana/edessä 


Paikallapysyminen 
- Ilman hihnaa 
- Ohjaajan sivulla 
- Asento ei määritelty — istuminen tai seisominen 
käyvät molemmat kunhan pysyy paikoillaan 
- Häiriöissä: 
* Kun riistaa/dameja heitetään 
* Kun venettä soudetaan 
* Ammuttaessa 
* Kun takana on yleisöä 
* Riistanhajussa 


Luovutukset 
- Käteen asti, mieluiten niin että koira tarjoaa riistaa 
ohjaajalle 
- Maalta ja vesityön jälkeen 
- Asento vapaa: edessä tai sivulla, seisten tai istuen 
- Luovutuksen jälkeinen haltuunotto: opeta koira 
tulemaan heti luovutuksen jälkeen sivulle 
- Riistan antaminen tuomarille kun koira on 
luovuttanut sen 
- Häiriöissä: 
* Yleisöä takana, hälisemässä, 
* Toimitsijat vievät riistaa pois 
* Toinen markkeeraus 


- MIKÄ MUUTTUU TAIPPARISTA NOMEEN - 


suuntakäskyjä, jotta voi tarvittaessa korjata suuntaa matkan varrella. 
Alokasluokassa voi olla monipuolisempi valikoima riistaa kuin mitä 
taipumuskokeessa on. Harjoittele erilaisilla linnuilla: mm. sorsia, 
fasaaneja, taveja, lokkeja, koskeloita, variksia, harakoita, telkkiä ja 
naakkoja on nähty kokeissa. Jäljen päässä (tai muissakin tehtävissä) 
käytettävä kani voi olla reilusti isompi kuin mitä taipumuskokeessa 
on, muista siis harjoitella painavan löysän kanin nostamista ja kan- 
tamista, varsinkin jos sinulla on kevytrakenteinen tai kovin pieni 
koira. Hakualueella on aina monenlaista riistaa, toisin kuin taipu- 
muskokeessa, jossa riistat ovat aina keskenään samanlaisia. 


Markkeeraukset 

- Pidemmät matkat 

- Peitteisemmät maastot 

- Koira näkee vain osan heiton kaaresta 

- Heittäjä piilossa 

- Ampuja kauempana koirasta 
Heittäjän/veneen liikkuminen heiton jälkeen 


Ohjaukset 
- Linjaaminen 
- Linjan pitäminen 
* Matka 
- Maalla 
- Vedessä 
* Maastonvaihtelut (etenkin maalta veteen, 
vedestä maalle) 
* Häiriöt matkalla 
- Riistan haju hakualueelta 
- Vanha markkeerauspaikka 
- Ranta, kaislikon reuna 


Haku 
- Erilaiset maastot 
* Kuivan maan maastotyyppien vaihtelut 
* Peitteisemmät maastot 
* Vedessä 
* Vesikasvillisuuden seassa 
* Kaislikossa 
* Kosteikolla 
- Alueen koko hieman suurempi 
- Hakualue tyypillisesti rannan suuntaisesti 
- Liikkuva haku: ohjaaja liikkuu hakualueen laitaa 
koiran hakiessa 
- Haku kahdessa osassa, samalle tai eri alueelle 


Jälki 
- Pidempi matka, 200 m 
- Jäljen nosto: koiran on etsittävä jälki itse ja osattava 


kääntyä oikeaan suuntaan sitä ajamaan 


Erilaiset riistat 

- MARKKEERAUKSET - 


Markkeeraukset 

Taippareista siirryttäessä ALO-luokkaan markkeeraukset 
pidentyvät ja niitä tulee sekä maalle että veteen. ALO-luo- 
kassa koira on kytkemättömänä vierellä ja saa noutaa vasta 
luvan saatuaan. 


Koira kannattaa opettaa heti siihen, että se lähtee noutoon 
vasta, kun saa luvan. Jos on kovin kuumana käyvä koira, 
sen voi aluksi pitää taippariotteessa ja kun rauhoittuu, niin 
päästää vasta sitten noutamaan. Ääntelevää koiraa ei kan- 
nata päästää noutamaan. 


Jos koira on luonteeltaan rauhallinen, se kannattaa pääs- 
tää noutamaan melko pian sen jälkeen, kun dami tippuu 


maahan. Noutoinnon kasvaessa, odotusaikaa pidennetään. 


Markkeerauksia treenatessa on hyvä olla mukana avusta- 
ja, joka heittää damit. Aluksi koiralle heitetään eripituisia 

Teksti: Heli Pitkäjärvi, kuva: Juho Pajari 


ykkösmarkkeerauksia erilaisiin maastoihin, jotta se oppii 
paikallistamaan pudotukset. Aluetta, johon dami tippuu 
voidaan hajustaa ja myöhemmin hajustettua aluetta pie- 
nentää. Hajustamalla opetetaan koira pysymään markkee- 
rausalueella, jotta se ei lähde laajentamaan liikaa. 


Alueelle voi laittaa myös varadamin sijoittamalla sen siten, 
että kun koira tulee markkeerausalueelle tuulen väärältä 
puolen, se saa kuitenkin varadamista vainun ja onnistuu 
noudossa. Fi koira tiedä, että siellä oli varadami. Näin vah- 
vistetaan oikealla alueella pysymistä. 
i » 
Markkeeraukset veteen 
Vesimarkkeerauksia opetellaan myös aluksi ykkösmark- 


keerauksilla. Heittoja tulee rannalta ja veneestä, avoveteen 


ja myös kasvillisuuden sekaan. Niitä kannattaa tehdä eripi- 
tuisina, jotta koira ei totu aina uimaan samanpituisen mat- 
kan, vaan oppii heti alkuun, että matkan pituus vaihtelee. 


Vesimarkkeeraukset aloitetaan siten, että pudotus tulee 
kohtisuoraan rannasta, jolloin koira opetetaan menemään 
suoraan veteen. Tällä pyritään välttämään se, ettei koira 
opi kiertämään rantaa ja hyppäämään damin kohdalla ve- 
teen. /Myöhemmin, kun veteenmeno varmistuu, tulee pu- 
dotukset enemmän rannan suuntaisesti. 
JA 

osmarkkeeraus 

koiran suorittaminen on ykkösmarkkeerauksissa var- 
ajvoidaan heittää sille kakkosmarkkeeraus. Monimark- 
aukset ovat oikeastaan muistitehtäviä. Ensiksi heitetty 

E 5 1 muistiin ja se markkeeraa viimeksi hei- 


, 


Kakkosmarkkeerauksia opeteltaessa heitetään aluksi mo- 
lemmat heitot ensin ykkösmarkkeerauksina isolla kul- 
malla, jotka koira noutaa. Sen jälkeen heitetään samoille 
paikoille kakkosmarkkeeraus. Myöhemmin heitetään vain 
toinen heitto ykkösmarkkeerauksena. Kun koira on nou- 
tanut sen, heitetään uudelleen sille alueelle ja toinen dami 
alueelle, jossa koira ei ole käynyt. Koiran osaamisen ja it- 
seluottamuksen kasvaessa heitetään molemmat heitot sok- 
kona. 


Tärkeää on, että koiran itseluottamus vahvistuu ja se pysyy 
alueella, kun etsii damia. Rakennetaan treenit siten, että 
koira onnistuu ja helpotetaan tarvittaessa. Pikkuhiljaa lisä- 
tään haastetta treeneihin. 


Treeni-Iloa! 


Teksti: Camilla Leijona, kuvat: Saila Rappumäki - PALVELUSKOIRAJÄLKI - 


Palveluskoirajälki 


Palveluskoirien jälkikokeessa koira seuraa vieraan ihmisen jälkeä. Jälkikoe on palveluskoirien koemuodoista 
kaikkein suosituin. Ehkä yksi syy lajin suureen suosioon on mahdollisuus harjoitella lajia paljon ihan kahdestaan 
koiran kanssa sekä jäljestämisen koiraa tyynnyttävä vaikutus. Lisäksi jäljestäminen on koirille luontaista puuhaa, 


minkä vuoksi koirat nauttivat siitä. 


PK-jäljellä koiran kulkema jälki arvostellaan koiran ilmaisemien jäljentekijän jäljelle jättämien merkittyjen oksanpätkien mukaan. 

- PALVELUSKOIRAJÄLKI - 


Palveluskoirakokeissa jälki on koiralle vieraan 
ihmisen tekemä. Koiran tulee osata etsiä jäl- 
jen alku linjalta, jonka poikki jostain kohtaa 
jäljentekijä on kävellyt. Jälkikokeessa koiran- 
ohjaaja ei siis tiedä, mistä kohtaa linjaa jälki 
lähtee, eikä mihin suuntaan jäljen tekijä on 
kulkenut, vaan koiran tehtävänä on selvittää 
jäljen alkupiste ja suunta. 


Kokeessa tuomari arvostelee vain linjatyös- 
kentelyn eli sen, kuinka koira etsii jäljen al- 
kukohdan, sekä jäljestämään lähdön. Tämän 
jälkeen ohjaaja ja koira työskentelevät kahden 
kesken loppujäljen ajan. Koiran päätehtävänä 
on seurata jäljentekijän jättämää jälkeä. Jäljen 
seuraaminen arvostellaan jäljentekijän jättä- 
mien kapuloiden mukaan. Nuo kapulat ovat 
noin 10 cm pitkiä, kuivia, radan tunnuksella 
merkittyjä oksanpätkiä, jotka koiran tulee 
joko ilmaista tai tuoda ohjaajalleen. Jäljestä- 
minen jatkuu jäljen nostosta siihen saakka, 
kunnes koira ja ohjaaja tulevat jäljen päähän 
eli viimeiselle esineelle nro 6, johon jälki lop- 
puu. 


Tämän jälkeen ohjaaja luovuttaa koiran il- 
maisemat, jäljentekijän jäljelle jättämät esi- 
neet tuomarille tai kokeen toimihenkilölle, 
joka kirjaa tuodut esineet. Näiden perusteella 
tarkastetaan, miten koira on jäljestämistehtä- 
västä suoriutunut. Kokeen tarkoituksena on 
siis selvittää koiran suorituskyky etsiä ja seu- 
rata vieraan henkilön jälkeä vaihtelevissa ja 
vaativissa maasto-olosuhteissa. 


Jälki pitenee, vanhenee ja vaikeutuu luokittain 
1-luokassa jäljen pituus on 500 metriä ja se on 
tunnin vanha. Jäljen alku etsitään 30 metriä 
pitkältä janalta. 1-luokassa jäljestämisaikaa 
jäljen etsiminen mukaan lukien on 20 minuut- 
tia. Teräviä kulmia ei ole, mutta suoria kulmia 
1-3 kappaletta. Alaikäraja osallistumiseen on 
14 kuukautta. 2-luokassa jäljen pituus on 1000 
metriä ja 1,5 tuntia vanha. Janan pituus on 40 
metriä ja aikaa jäljestää on 30 minuuttia. Te- 
räviä kulmia jäljellä on yksi ja suoria kulmia 
kolmesta viiteen. Alaikäraja osallistumiseen 
on 16 kuukautta. 3-luokassa jäljen pituus on 
1500 metriä, jana on 50 metriä pitkä ja jälki 
on 2 tuntia vanha. Aikaa jäljestämiseen on 40 
minuuttia. Terävien kulmia on 2-3 ja suoria 
kulmia 4-8 kappaletta. Alaikäraja osallistumi- 
seen on 20 kuukautta. 


Kokeissa koiralla tulee olla n. 10 m pitkä jälki- 
liina (naru), joka on kiinnitetty joko kiinteään 
pantaan tai jälkivaljaisiin. Luvan saatuaan oh- 
jaaja lähettää koiran etsimään jälkeä tuomarin 
osoittamasta kohdasta etsintälinjan päästä. 
Koira menee edellä ja ohjaaja seuraa koiraa 
n. 10 metrin etäisyydellä eli liinan päässä. 
Tultuaan jäljen kohdalle koiran tulee lähteä 
seuraamaan sitä oikeaan suuntaan eli samaan 
suuntaan kuin jäljentekijä on kulkenut. Koi- 
ran tulee seurata jälkeä tarkasti siten, että se 
löytää kaikki kuusi jälkiesinettä, jotka sen 
tulee joko ilmaista esimerkiksi maahan me- 

Koira etsii itse jäljen alun linjalta. 


PK-jälki voi kulkea niin pellolla kuin metsässä. 


nemällä tai viemällä ohjaajalle. Jälki sisältää 
niin maastonvaihteluita kuin kulmia näiden 
vaikeutuessa luokasta toiseen edetessä. 


Jäljestämisosuuden lisäksi kokeeseen kuuluu 
esineruutu, jossa koiran tulee etsiä ja tuoda 
50x50 m kokoiselta alueelta ihmiselle kuulu- 
va esine. Ykkösluokassa koira tuo kaksi, kak- 
kosluokassa kolme ja kolmosluokassa neljä 
esinettä neljästä. Maksimiaika suoritukseen 
on kaikissa luokissa 5 min. Jälkiosuuden ja 
esineruudun lisäksi kokeeseen kuuluu tottele- 
vaisuusosuus, joka vaikeutuu luokittain. 


Koulutustunnukset jälkikokeesta ovat luo- 
kittain JK1, JK2 ja JK3. Koulutustunnukseen 
vaaditaan, että koira saa maasto-osuudesta 
(jälki ja esineruutu) vähintään 150 pistettä ja 
tottelevaisuudesta 70 pistettä. Koira voi vali- 
oitua saavutettuaan 3 kertaa 1. tuloksen (JK3) 
jälkikokeen ylimmästä luokasta. 


PK-jälki on mukava harrastus, koska sitä voi 
treenata itsekseen, mutta jos mielii joskus ko- 
keisiin, on erittäin tärkeää ajaa välillä myös 
harjoituksissa vieraan tekemää jälkeä. 


Teksti: Camilla Leijona, kuvat: Saila Rappumäki 


- JÄLJEN OPETTAMINEN - 


Jäljen opettaminen pähkinänkuoressa 


Jäljen opettamisessa tärkeintä on rakentaa koiralle paitsi motivaatio jäljestämiseen 
myös erinomainen esineilmaisu. Näillä kahdella pääsee jo pitkälle. 


Jäljen opettamisessa on kolme pääosa-aluetta: 
Jäljestäminen, esineiden ilmaisu ja jäljen et- 
siminen. 


Jotta mikään niistä toimisi tulee koiralla olla 
motivaatio niiden tekemiseen. 


Jäljen opettamisessa voidaan lähteä liikkeel- 
le esimerkiksi tekemällä ns. makkararuutua, 
jossa opetetaan koira yhdistämään ihmisen 
hajun ja tallatun maan hajun välinen yhteys. 


Makkararuudussa tallataan siis noin neliö- 
metrin kokoinen alue, jonne laitetaan koiral- 
le nameja, reunoille hieman enemmän kuin 
keskelle. Makkarat ovat siis ruudun tallatulla 
alueella eivät ulkopuolella. Koira saa itse kek- 
siä tämän. Koira saa siis mennä ruudun ul- 
kopuolelle, palkkio odottaa, kun palaa talla- 
tulle alueelle. Tästä syystä reunoille laitetaan 
hieman enemmän, jotta koira erottaa tallatun 
alueen välisen eron tallaamattomaan. Koira 
otetaan ruudusta nätisti pois ennen kuin on 


Koira on jäljellä lähes poikkeuksetta oikeassa. 


ehtinyt syödä kaikki namit. Ajatuksena, että 
koiralle jää sekä motivaatio seuraavaan ker- 
taan että koira oppii työskentelemään kohtuu 
nopeasti. 


Toinen tapa on lähteä tekemään suoraan jäl- 
keä, jossa jokaiselle askeleelle laitetaan nami 
ja koira saa seurata tätä. Jäljen ei alkuun tar- 
vitse olla pitkä. 


Kolmas tapa lähteä liikkeelle on tehdä ilmai- 

suruutu, jossa pienehköllä tallatulla alueella 
on useita jälkiesineitä. Koiran reagoidessa 
esineisiin hetki merkitään, koira palkitaan ja 
tästä pyydetään ilmaisu (joko tuominen tai 
maahanmeno) ja jälleen palkitaan. Esine ote- 
taan pois ja koira saa jatkaa. Idea on, että koi- 
ra oppii tallatun maan, esineiden ja ilmaisun 
johtavan palkkioon. Jos haluaa, että koira tuo 
esineet, tulee noudon olla opetettuna ennen. 


Sekä makkararuudusta että esineruudusta 
siirrytään hiljalleen suoriin jälkiin. 


Olennaista on, että koiralla on aina hyvä 
motivaatio ja mahdollisuus onnistumiseen. 
Tämä onnistuu niin, että annetaan koiralle 
työrauha, eli ei lähdetä liikaa ohjaamaan koi- 
raa. Ohjaajan tehtävä ei ole olla näyttämässä 
missä jälki kulkee, vaan antamassa koiralle 
mahdollisuus löytää se. 


Itse pidän opettamisessa asioiden pilkkomi- 
sesta. Jokaisessa treenissä on siis jokin asia, 
jota erityisesti harjoitellaan, on se sitten jäljen 
nosto, joita voi tehdä useita, tai on se sitten 
puiden ym. esteiden ylitys, kulmatyöskentely, 
erilaiset maapohjat ja niiden vaihtelut, erilai- 
set sääolosuhteet, eri-ikäiset jäljet jne. Hiljal- 
leen näistä kasaantuu kokonaisuus, jossa hih- 
nan päässä on luotettava jälkikoira. 


Jälki on siitä mukavaa puuhaa, että sen voi 
aloittaa jo pienen pennunkin kanssa ja siinä 


saa aktiivisempikin koira päälleen puuhaa. 


— Camilla 

- KOIRA JA JÄLJESTÄMINEN - 


Koira ja jäljestäminen 


Teksti: Camilla Leijona, kuvat: Saila Rappumäki 


Koirille on olemassa monia erilaisia koelajeja, joissa tehtävä on sama — seurata hajuvanaa eli jälkeä. Joissakin 
lajeissa koiran tulee jäljestää ihmisen tekemää hajuvanaa, joissakin eläimellä laahattua tai eläimen tekemää ja 


joissakin verellä tehtyä vanaa. 


Ei ole ihme, että erilaisia jäljestämislajeja on 
useita, sillä jäljestäminen on koiralle mitä 
luontaisinta puuhaa ja siitä hyötyy myös 
yhteiskunta. Koiralla voidaan jäljittää esi- 
merkiksi rikollisia, kadonneita ihmisiä ja 
lemmikkejä sekä metsästyksessä tai onnet- 
tomuudessa haavoittuneita eläimiä. Koiran 
nenälle on keksitty monia muitakin käyttö- 
tapoja. Näistä esimerkkinä pommikoirat, ID- 
koirat, hypokoirat, huumekoirat, rahakoirat, 
syöpää etsivät koirat jne. 

Jäljestämisen etuna harrastusmielessä on sen 
helppous: treenata voi itsekseen tai ryhmäs- 
sä. Välineet eivät nekään paljoa maksa. Tar- 
vitaan vain jälkiliina, valjaat tai panta, sekä 
tietenkin koira. Lajista riippuen tarvitaan 
lisäksi merkkejä, esineitä, riistaa tai verta. 
Haastetta voi rakennella koiran mukaan lä- 
hes loputtomiin, sillä aina on uutta opittavaa. 
Jälkiä voi tehdä pidempinä tai vanhempina 
tai niihin voi lisätä enemmän kulmia. Jälkeen 
voi lisätä myös esimerkiksi ojien ylityksiä tai 

sillä. sääölosuhteilla, jäljet tällä ja...) 


korkeuserojen ja pintamateriaalien vaihtelui- 
ta (niityltä metsään, kalliolta sammalikkoon 
jne). Myös eri säätilat ja vuorokaudenajat 
ovat hyvää vaihtelua treenaamiseen. 


Mikä parasta, koirat nauttivat jäljestämises- 
tä. Jäljestäminen rentouttaa koiraa ja on sille 
yleensä hyvin mielekästä puuhaa. Esimerkik- 
si todella vilkas koira, joka muuten hössöttää 
menemään joka suuntaan, rauhoittuu jäljes- 
tämiseen ja purkaa siihen energiaansa, kun 
jäljestämisen opettaa oikein. 


Mihin jäljestäminen perustuu? 

Eläimen tai ihmisen kulkiessa maastossa 
maan pinta sekä aluskasvillisuus rikkoutuu 
ja jätämme itsestämme hajumolekyylejä 
matkan varrelle, haavoittunut eläin jopa ve- 
ritippoja. Jälkikoira paikallistaa tuon maan- 
pinnan rikkoutuneen ominaishajun ja seuraa 
tätä hajuvanaa. Hyvin koulutettu koira kyke- 
nee seuraamaan jälkeä, vaikka jälki kulkee 
siksakkia, sisältää työskentelyä vaikeuttavia 
teräviä kulmia tai ylittäisi teitä ja ojia. Hy- 
vin koulutettua koiraa ei myöskään häiritse, 
vaikka jäljen varrelta löytyisi erilaisia häi- 
riötekijöitä; vieraita ihmisiä tai muu metsän 
eläin olisi juuri kävellyt jäljen yli. 


Sopivissa olosuhteissa koira kykenee seuraa- 
maan hyvinkin vanhaa jälkeä. Epäedullisis- 
sa olosuhteissa, kuten esimerkiksi kalliolla 
rankkasateen sattuessa, jäljen säilyminen 
saattaa kestää ainoastaan muutamia kymme- 
niä minuutteja. Käytännössä tämä merkitsee 
sitä, että ainoastaan jatkuva harjoittelu erilai- 
sissa olosuhteissa tuottaa parhaan mahdolli- 
sen tuloksen. 


Ihmisen nenän hajupinta-ala on arviolta 
noin viisi neliösenttiä ja hajusoluja noin 5 
miljoonaa, kun taas saksanpaimenkoiran 
nenän hajupinta-ala noin 150 neliösenttiä 
ja siinä on hajusoluja noin 220 miljoonaa. 
Flatti lienee lähellä tätä samaa lukemaa. Täs- 
tä syystä koira paitsi haistaa paremmin kuin 
ihminen myös kykenee erittelemään hajuja 
paremmin, aivan kuten meillä on kyky eritel- 
lä värejä ja sävyjä koiria paremmin. Koiran 
hajuaistiin vaikuttaa myös se, kuinka nälkäi- 
nen koira on: nälkäisenä koiran on arvioitu 
haistavan noin kolme kertaa paremmin kuin 


- KOIRA JA JÄLJESTÄMINEN - 


Noutajien taipumuskokeissa koira jäljestää itsenäisesti kanilla laahatun jäljen ja palauttaa jäljen päästä löytyvän 
riistan ohjaajalle. Tehtävä vaatii hyvää itseluottamusta, sillä koira lähetetään tehtävään yksin, 


kylläisenä. Sama ilmiö on havaittavissa ih- 
misellä. Nälkäisenä pitsapaikka tai leipomo 
tuoksuu kauemmas. 


Jäljen seuraamiseen vaikuttaa mm. millaisel- 
la maapohjalla on kuljettu, onko maa kosteaa 
vai kuivaa, onko reitillä voimakkaasti tuok- 
suvia kasveja, porottaako aurinko... Tihku- 
sade ei haittaa, mutta kaatosade sen sijaan 
saattaa huuhtoa hajun jo hyvinkin lyhyessä 
ajassa pois, ja tuuli taas saattaa siirtää jäljen 
hajun alkuperäiseltä paikaltaan. 


Jäljen opettamisessa tavoite on, että koira ja 
ohjaaja muodostavat yhdessä toimivan pari- 
valjakon, jossa koira yksin jäljestää, kun taas 
ohjaaja rajoittaa auttamisensa koiran liikku- 
misen helpottamiseen. 


Eräs koulutuksen vaikeimmista asioista on- 
kin oppia luottamaan koiraan kaikissa tilan- 
teissa. Toinen haaste on, ettei itse yritä miet- 
tiä jo valmiiksi, missä jälki kulkee. Kolmas 
asia, johon kannattaa alusta saakka kiinnittää 
huomiota, on koiran elekieli jäljellä. Koiraa 
tulisi oppia lukemaan, mutta yhtä tärkeää on 
oppia luottamaan koiran nenään - se on aina 
ja poikkeuksetta omaa parempi. 


Koiran hajuaistia voi kehittää ja koiralle voi 
jäljestämisen sijaan talviaikaan tehdä vaikka- 
pa hajuerottelua, ja tokihan koiralle voi teh- 
dä erilaisia nenää vaativia aktivointileikkejä. 
Fikä mikään estä treenaamasta vaikkapa seu- 
raavan vuoden kanttarellimetsää varten... tai 
vaikkapa jo tämän vuoden. 


Ja vielä vinkki perään, jos koiran ottaa läm- 
pimästä viileään hajutehtäviin (esim. lämpi- 
mästä autosta, viileään syysmetsään), kan- 
nattaa koiran antaa totutella kymmenisen 
minuuttia, jotta nenä toimii täysillä myös 
uudessa lämpötilassa. 


Kirjoittaja Camilla Leijona on menettänyt sydämensä jo aivan lapsena koirien kanssa harrastamiseen. Hän on harrastanut ja kisannut 
useiden rotujen kanssa ja erilaisia koiraharrastuslajeja palveluskoirien rauniokokeista vinttikoirien kanssa agilityyn, TOKOsta WT-kokeisiin 
ja koiratanssista vinttikoirien juoksukokeisiin. Flatit veivät sydämen vuonna 2004 ja siitä asti rotu on pysynyt samana. Hän on kasvattanut 
muutaman pentueenkin. Camilla on kouluttanut koiria omistajineen työkseen jo 15 vuotta aina pennuista, kuulokoiriin, kanttarellien etsin- 
tään kuin agilityyn. Lisäksi hän on kehttänyt Dobon, joka on levinnyt ulkomaillekin. ”Koira, joka pääsee toteuttamaan laji- ja rotutyypillistä 
käyttäytymistään on aina kaikkein kauneimmillaan. On kyse sitten vinttikoirasta, joka jahtaa, bordercolliesta, joka paimentaa tai noutajasta, 
joka on metsästämässä. Kun koira toimii saumattomassa yhteistyössä ohjaajansa kanssa, täydellisessä molemminpuolisessa luottamuksessa, 
on siinä jotain henkeäsalpaavan kaunista. Tähän koiran ja ohjaajan upeaan yhteistyöhön tulisi kaikessa koulutuksessa pyrkiä” - Camilla 


ilman valjaita ja jäljestysliinaa, ohjaajan jäädessä jäljen alkuun odottamaan? 


Kuvat O Saila Rappumäki 

- AJATUKSIA PENNUN VALINNASTA JA KOULUTUKSESTA - Teksti: Kirsi Nieminen, kuvat: Niko Vierimaa ja Juho Pajari 


Olin pitkästä aikaa Suomen Kennelliiton järjestämällä kurssilla, joka oli suunnattu jalostustoimikunnille. 
Ensimmäinen päivä alkoi luennolla Rajakoirien valinta ja kouluttaminen. Etukäteen, kun tutustuin luento- 
aiheisiin, niin ajattelin, että tämä osio ei ehkä ole kiinnostavin aiheeltaan, mutta luento oli erinomainen. 
Luennoitsijana oli Juha Pasanen, joka toimii koiratoiminnan opettajana Rajavartiolaitoksen Raja- ja meri- 
vartiokoululla. Hän osallistuu myös Rajavartiolaitoksille hankittavien koirien hankintaan sekä on ollut 
kouluttajana EU-maissa Frontexin järjestämillä koiranohjaajakursseilla. 


ONiko Vierimaa a 

Koulutuksessa on tärkeää, että ohjaaja rakentaa hyvän suhteen koiraansa. Asetetaan rajat ja opetetaan mikä on sallittua ja 


mikä ei. Pentua pitää sosiaalistaa ja tutustuttaa erilaisiin ympäristöihin. On myös tärkeätä kehittää koiran oppimishalua. 


Rajakoiriksi hankitaan vuosittain noin 30 
uutta koiraa. Hankinnat tehdään pääsään- 
töisesti suomalaisilta kasvattajilta, joilta on 
aiemminkin hankittu koiria Rajavartiolai- 
toksille. Koulutuksesta vastaa koiran ohjaaja. 
Ohjaajille pidetään viisi viikon mittaista kou- 
lutusjaksoa. Noin 10% vuosittain valituista 
pennuista ei lopulta täytä Rajavartiolaitok- 
sen vaatimuksia syystä tai toisesta. Koirien 
valinnassa he luottavat näihin luottokasvat- 
tajiinsa. Luennoitsija totesi sen tosiasian, 
mihin jokainen kasvattaja törmää, että kun 
pentuja tullaan katsomaan, niin pentujen 
vireystila on erilainen eri pennuilla. Joku on 
voinut juuri leikkiä pitkään ja on sitten nu- 
kahtanut. Joku toinen taas on juuri herännyt 
ja pirteimmillään. Tämän vuoksi on tärkeä- 
tä, että kasvattajalla itsellään on selkeä kuva 
pentujen luonteista, jotta hän osaa auttaa 
pennun ostajaa sopivan pennun valinnassa. 
Hyvän rajakoiran ominaisuuksiksi mai- 
nittiin terveys, uteliaisuus, tasapainoisuus, 
avoimuus, välinpitämättömyys ja se, että 
koira on helposti motivoitavissa joko ruualla 
tai saalistusleikillä. Myös pelottomuus, itse- 
varmuus eri ympäristöissä sekä hyvä palau- 
tuminen todettiin tärkeiksi ominaisuuksiksi. 
Jopa tuo välinpitämättömyys tietyissä tilan- 
teissa on noutajillekin hyve. Kun pentu ope- 
tetaan siihen, että se ei ole liian kiinnostunut 
toisista ihmisistä tai koirista, niin se keskittyy 
paremmin työskentelyynsä ohjaajan kanssa. 
Terveys on kaiken A ja O. Jos koira on 
tasapainoinen, avoin ja peloton, niin se on 
myös itsevarma erilaisissa tilanteissa. Tähän 
yhdistettynä se, että koira on helposti moti- 
voitavissa, edesauttaa koiran kouluttamista. 
Kaikille koirille on tärkeätä myös hyvä pa- 
lautuminen, joskus stressaavistakin tilan- 
teista. Kaikkiin edellä mainittuihin asioihin 
vaikuttaa ilman muuta koiran perimä, mutta 
koulutuksellakin on iso osuus. Luennoitsija 
kertoi esimerkkinä, että parilla ensimmäi- 
sellä kerralla, kun nämä rajakoiriksi valitut 
pennut tulevat koulutusjaksolle, niin pennut 
käyttäytyvät hyvin samalla tavalla eri tilan- 
teissa ja eroja ei juurikaan ole. Kolmannella 
jaksolla sitten jo eroja onkin. Tällöin mo- 
nesti saattaa koiran ohjaaja sanoa, että tämä 
tekee näin, koska sen emäkin on niin tehnyt 
tai sisarkin tekee juuri noin. Eli syyttävä sor- 


Koiran hyvä stressitaso pitää sen motivoituneena työskentelemään ja oppimaan? 


mi osoittaa perimään. Tähän luennoitsija 
kertoi, muistuttavansa siitä, että pentujen 
käyttäytyminen on muuttunut näiden toi- 
sen ja kolmannen jakson välillä. Joten tässä 
vaiheessa näkyi ohjaajan vaikutus pentuun 
jo voimakkaammin. Varmasti meille kaikille 
tulee näitä tilanteita, kun koulutamme koi- 
raa. Yritämme opettaa jotakin ja lopputulos 
ei ole sitä, mitä odotamme. Olemme ehkä 
palkinneet väärästä suorituksesta tai 
jättäneet —palkitsematta oikeasta. 
Perimällä on tärkeä osuus koiran 
käyttäytymisessä, mutta myös 
ohjaajalla on iso vaikutus. 

Niin noutajan kuin raja- 
koirankin koulutuksessa on 
tärkeätä, että ohjaaja raken- 
taa hyvän suhteen koiraansa. 
Asetetaan rajat ja opetetaan 
mikä on sallittua ja mikä ei. 
Pentua pitää sosiaalistaa ja 
tutustuttaa erilaisiin ympäris- 
töihin. On myös tärkeätä kehit- 
tää koiran oppimishalua. Luennol- 
la ohjaajaa verrattiin ”mukavuuden 
tarjoajaan”. Ohjaaja tarjoaa koiralle hyvää 
ruokaa, turvaa (koti/lauma), liikuntaa, ak- 
tiviteetteja, palkkioita jne. Luennolla ker- 
rottiin myös siitä, kuinka hyvä stressitaso 
koiralla pitää sen motivoituneena työsken- 
telemään ja oppimaan. Jos stressitaso on 
liian korkea, niin koira on usein kiihtynyt, 
mikä taas vaikeuttaa oppimista. Liian mata- 
lan stressitason omaava koira taas on usein 
laiska. Hyvän stressitason omaava koira on 
motivoitunut ja osaa kohdentaa energiansa 
oikein. Se jaksaa työskennellä eikä luovuta 
helposti. Sillä on halu oppia uusia asioita. 

Pentu pitää opettaa myös rauhoittumaan. 
Ennen koulutuksen alkua on hyvä rauhoit- 
tua ja samoin koulutuksen jälkeen. Pennun 
koulutus on hyvä pilkkoa osiin ja sitten ket- 
juttaa eri osiot. Harjoitukset tulisi aina suun- 
nitella hyvin. Pennulta ei tule vaatia sellaista, 
mitä sille ei ole opetettu. Koulutuksessa on 
hyvin tärkeätä, että palkka on koiralle mie- 
luinen. Ja palkkaaminen tulee tapahtua oike- 
aan aikaan. Jotkut koirista pitävät makupa- 
laa riittävän hyvänä palkkana, mutta kaikille 
se ei riitä. Joillekin toisille saalistusleikki on 
parempi vaihtoehto. Kun pennun koulutuk- 


OJuho Pajari 


sessa tulee ongelmia, niin on tärkeätä mää- 
rittää mistä ongelma johtuu. On hyvä tuntea 
erilaiset koulutusteoriat, mutta yhtä tärkeätä 
on se, että ne osataan soveltaa käytäntöön. 

Monet edellä mainituista asioista ovat 
meille kaikille tuttuja. Ei kuitenkaan ole 
helppoa noudattaa ohjeita johdonmukai- 
sesti. Kun pentu tulee perheeseen, niin sillä 
saattaa olla perheessä useampi ”ohjaaja” ja 
kaikilla heillä on hieman erilaiset vaatimuk- 
set koiralle. Olisikin hyvä sopia yhteisistä pe- 
lisäännöistä, kun pentu tulee taloon. 

Nyt koronan myötä on pentuja kysytty 
paljon ja välttämättä kaikki eivät ole koiraa 
hankkiessaan ajatelleet mihin sitoutuvat ja 
kuinka pitkäksi. Jotta elämä olisi mukavaa 
koiran kanssa, niin koiralle tulee opettaa 
hyvät kotitavat. Flatti on vilkas ja aktiivinen 
koira, joka tarvitsee metsälenkkien lisäksi 
muutakin tekemistä. Toivottavasti saamme 
monia uusia harrastajia mukaan toimintaan. 


— Kirsi Nieminen 

Vanhoista flateista on lista Suomen sileäkarvaiset noutajat ry:n kotisivuilla: www.flatti.net/jalostus/lista-vanhoista-flateista 
Listalla ovat yli 13-vuotiaiksi eläneet flatit. Toivomme myös lehteen lisää tarinoita vanhoista flateista. Juttuja voitte kirjoit- 
taa yli 10-vuotiaista koiristanne. Onko oma Vanha ja Viisaasi jo listalla? Haluatko kertoa koirasi tarinan? Jos tiedossasi on 
yli 13-vuotias flatti, joka ei ole listalla, niin kerro se minulle. Kiitos! Ota yhteyttä: virpi.peltonenaturkuflatti.net tai laita yv 
Facebookissa. — Virpi 


u Champerin Iisi-Biisi, Mirkeli? 13v 

Kävimme hakemassa Mirkelin kotiin juhan- 
nuksena 2007 Champerin Kennelistä. Mirkeli 
on meidän ensimmäinen yhteinen koiram- 
me, minulla oli ollut lapsuudenkodissa kaksi 
flättiä, joten rotu oli tuttu. Heini ja Kari-Pekka 
asuvat lähellä, joten kävimme katsomassa 
pentuja muutamaan otteeseen ennen pentujen 
luovutusikää, ja kerran Mirkeli oli jo lähdössä 
mukaan, sillä löydettiin se minun käsilau- 
kustani. Sittemmin laumamme on kasvanut 
toisella flätillä, Ruutilla (Buumin Gunpowder) 
sekä kolmella ihmispennulla. U 


er 

Mirkeli oli pentuna arka, ja pelkäsi esimer- 
kiksi kovasti meluavia lapsia. Oman perheen 
lasten tulon myötä se ei enää pelkää lapsia, 
vaan tykkää lapsista todella paljon ja nukkui- 
sikin mielellään lasten huoneessa. Mirkeli ei 
ole moksiskaan vaikka meidän 1-vuotiaam- 
me könyää sen päältä tai rapsuttelee hieman 
rajusti. Nykyään Mirkeli onkin keksinyt, että 
1-vuotias on oiva kaveri, jolta voi kerjätä ja 
joka antaa omat ruokansa sille. 


Uinnista Mirkeli on aina nauttinut. Olles- 
samme mökillä se ei malta nukkua, vaan se 
itkee koko yön, että pääsisi uimaan. Myös 
kuivaaminen on Mirkelistä ihanaa. Pentuna 
se uikin, etutassuilla, 10 litran sadevesisaa- 
vissa ja kävi välillä kuivautumassa ja meni 
sitten takaisin uimaan. 


Nuorempana Mirkelille ei kelvannut kuin 
juokseva vesi, se joi ainoastaan hanasta tu- 
levaa vettä. Kun sillä oli jano, se meni ves- 
san oven eteen odottamaan, että joku tulee 
avaamaan hanan. Kerran kylässä ei tajuttu, 
että se etsii vessaa, ja kun isäntäväki laittoi 
keittiön hanan päälle, ottaakseen kahvivettä, 
hyppäsi Mirkeli etutassuilla keittiön tasol- 
le. Oltiin siinä hieman nolona, ja selitettiin 
että Mirkelillä on jano, No hyvä isäntäväki 
etsi kupin ja laittoi Mirkelille vettä. Vesi ei 
tietenkään kupista kelvannut, Mirkeli vaan 
tuhahti sille. Muutama vuosi sitten, jou- 
duimme opettamaan kupista juomisen, ettei 
se liukastuisi, kun hyppää juomaan ja lattialle 
roiskuu vettä. Mirkeli on aina ollut tosi nirso. 
Ja kouluttaminen olikin haastavaa, kun ma- 
kupalat eivät maistuneet. Nyt Mirkeli onkin 
tosi hoikassa kunnossa, kun ruoka ei maistu 
heti aamulla. Voi mennä myös päiviä, että se 
syö vain yhden ruuan. 


Mirkelin kanssa kävimme harrastamassa 
perustottelevaisuutta sekä kokeilimme taip- 
pareitakin, Mirkeli ei vaan pystynyt lopet- 
tamaan työskentelyä ja välillä ote riistasta 
oli liian kova. Oikealle sorsametsällekin se 
pääsi pentuna, mutta lumpeiden sukeltelu 
ja uiminen oli paljon mukavampaa. Näytte- 
lyissä olemme myös käyneet silloin tällöin ja 
yhden sertinkin Mirkeli on saanut. Olemme 
kokeilleet myös agilityä. 


Mirkeli on ollut aika terve koira, ainoastaan 
virtsatulehdukset ovat silloin tällöin vaivan- 
neet. Vuosi sitten etutassut pettivät välillä 
epätasaisella maalla, mutta selvisimme siitä 
hieronnalla. Auton takakonttiin hyppäämi- 
nen ei ole onnistunut vuosiin, mutta jos- 
tain kumman syystä sohvalle hyppääminen 
onnistuu edelleen. Aiemmin Mirkelillä oli 
valikoiva kuulo, mutta nyt sekin on alkanut 
heiketä. Mirkeli on pelännyt pennusta asti 
hikkaa. Emme tiedä mistä se johtuu, mutta 


Teksti Meiju Vihermäki 
Kuva Maarit Ignatius 


jos se kuulee jonkun hikottelevan, se menee 
nurkkaan ja tärisee. Jotain hyötyä huonon- 
tuneesta kuulostakin siis on, kun ei tarvitse 
enää hikkoja niin paljoa pelätä. 


Mirkeli on nyt muutama vuosi sitten alkanut 
karkailemaan, emmekä voi pitää enää sitä 
vapaana omalla pihalla, kuten ennen, sillä 
se häviää hetkessä, jos sitä ei vahdi. Mirkeli 
on aina tehnyt mitä haluaa eikä sillä ole kos- 
kaan ollut miellyttämisen halua. Se hakeu- 
tuu omaan rauhaan, jos haluaa olla yksin, 
ja toisaalta se osaa myös vaatia rapsutuksia 
niin että kahvikupit kaatuvat, kun se työntää 
kuonon kainaloon. Mirkeli on aina tykän- 
nyt pentukoirista ja leikkii niiden ja muiden 
koirien kanssa mieluusti. Mirkeli ei olekaan 
varmasti koskaan ärähtänyt yhdellekään 
koiralle, vaan pikkusisko-Ruutin on pitänyt 
suojella ja hätistellä liian innokkaat urokset 
pois. 


Mirkelin ollessa pentu, tullessani kotiin Mir- 
keli oli vastassa iloisesti ja kuulin, että sillä oli 

suussa jotain, joka kolisi. Oletin sen olevan 
aktivointipallo, jonka sisällä on herkkuja. 
Kun laitoin valot päälle huomasin, että se oli- 
kin minun korurasiani, jota Mirkeli roikotti 
suussaan kannesta. Yhtään korua ei onneksi 
hävinnyt, ainoastaan yhden kellonranne oli 
jakautunut useaan osaan. Poissa ollessamme 
Mirkeli myös kaivoi seinää. Hauskan tilan- 
teesta tekee sen, että minun vanhempani oli- 
vat asuneet samassa asunnossa yli 20 vuotta 
aiemmin ja heidän ensimmäinen flätti, myös 
Heiniltä ja Kari-Pekalta, oli kaivanut samaa 
seinää. Toki seinä oli korjattu ja maalattu vä- 
lissä monta kertaa, mutta jokin siinä seinässä 
oli. 


Mirkeli on meidän ihana ja rakas viisas van- 
hus, jonka silmissä on vieläkin se pentumai- 
nen säihke ja joka ymmärtää kaiken mitä 
sille sanoo. 


Terveisin Mirkelin henkilökunta: Meiju, Antti, 
lapset Kielo, Kuisma ja Kerkko 
sekä pikkusisko-Ruuti 

- UUDET VALIOT - 


Valiopalsta on Suomen sileäkarvaiset noutajat ry:n jäsenille 
ilmainen. Lähetä kuva ja ilmoitustiedot lehden aineistopäi- 
vään mennessä: flattiviestiagmail.com. Flattiviestiin nume- 
ro 4/2020 tulevat valioilmoitukset viimeistään 9.11.2020. 


Lähetä painokelpoinen, rajaamaton vaakakuva mielellään jpg- 
muodossa. Kuvan tulee olla mahdollisimman suuri (300 dpi, 
vähintään 1 Mt). Matalaresoluutioiset kuvat menevät printissä 
suttuisiksi, emmekä voi niitä valitettavasti käyttää. 


Lähetä kuvan lisäksi valiokoirastasi seuraavat tiedot: 


- koiran sukupuoli, tittelit ja virallinen nimi 
- koiran rekisteritunnus ja syntymäaika 

- koiran isän tittelit + virallinen nimi 

- koiran emän tittelit + virallinen nimi 


- koiran kasvattajan nimi ja koiran omistajan nimi 

- ko. valioarvoon vaadittavat tulokset: pvm, paikka, tuomari 

- voit ilmoittaa myös koiran korkeimman tuloksen muista 
lajeista, esim. nome-B ALOI, toko ALOI 


Pidätämme oikeuden siirtää valioilmoituksen julkaisun seu- 
raavaan lehteen. Kansainväliset valionarvot julkaistaan vasta 
vahvistamisen jälkeen. 


i: PLJMVA CZ MVA CZ JMVA PL MVA AT JMVA 
Caci's Dark Chocolate Of Love 

e: C.LB. FI MVA EE MVA Sniffens Syystuuli 

Kasvattaja: Satu Saarinen, Piia Piiparinen, Jonna Saarinen 
Omistaja: Elina Kokko 


MEJÄ: 

02.08.2020 Mäntsälä, Kähkönen Leena, VOII 
26.07.2020 Pälkäne, Sohlman Karla, VOII 
05.07.2020 Luumäki, Salmi Jyri, VOII 


OJuho Pajari | 


i. C.LB. C.LE. POHJ MVA FI MVA SE MVA(N) NO MVA EE MVA 
LV MVA LT MVA BALT MVA HeJW-11 JV-11 LVV-16 

Almanza Barbour Goodiebag 

e. FI MVA Harvahampaan Ingen-Inget-Inga 


Kasvattaja: Mikko Saastamoinen 
Omistaja: Heli Oinonen 


CACIBIT: 

26.05.2018 Joensuu, Kresten Scheel, Tanska 
11.10.2018 Riika, Benjamin Sanchez Garcia, Espanja 
02.03.2019 Joensuu, Zorica Blomgvist, Ruotsi 
20.12.2019 Vilna, Jochen H. Eberhard, Saksa 


i: SL MVA CZ MVA PL MVA Caci's Dark Chocolate Of Love 
e: C.LB FI MVA EE MVA Sniffens Syystuuli 

Kasvattajat: Satu & Jonna Saarinen & Piia Piiparinen 
Omistajat: Satu & Juha Saarinen 


SERTIT: 

03.08.2020 Tallinna, Dina Korna (EE MVA) 

03.08.2020 Tallinna, Dina Korna (BALT MVA) 
12.10.2019 Valmiera, Pavlo Karpov (LV MVA) 
26.05.2019 Moletai, Carina Östman (LT) 

27.05.2019 Moletai, Zeferino Jose Cardoso Silva (LT) 
28.05.2019 Moletai, Filip Johnsson (LT MVA) 
01.06.2019 Minsk, Karl Reisinger (BY MVA) 
10.11.2018 Riika,Benjamin Sanchez Garcia (LV JUVA) 
19.11.2018 Tarto, Rosa Agostini (EE JUVA) 

- UUDET VALIOT - 


Sileäkarvainen noutaja, narttu, FI30904/15, s. 15.4.2015 Sileäkarvainen noutaja, uros, FI44989/18, s. 30.1.2018 
FI JVA Huntstars Fatal Attraction FI MVA EE MVA EEJV-19 Almanza Simply Starstruck 


i: POHJ MVA FI MVA NO MVA Whizzbang's Hit or Miss i: NO V-15-16 SE V-13-14-15-16 FI V-12-15 EUW-15 & WW-17 
e: FI JVA Sniffens Syysaurinko CIF. SE U(U)CH & NO UCH GB SHCH 

Castlerock Simply Magic 

Kasvattajat: Satu Saarinen & Piia Piiparinen 
Omistaja: Miia Koski e: UA CH NO V-15 C.IL.E.&NORD UCH WW-17 EUW-17 
WW-14-15 Almanza End of Discussion 


VOII: 
11.07.2019 Jyväskylä, Marko Saarni Kasvattaja: Ragnhild Ulin, Ruotsi 
04.08.2019 Mäntsälä, Marika Raittinen Omistaja: Jaana Räty 
02.08.2020 Mäntsälä, Leena Kähkönen 
VIRON SERTI: 
NÄYTTELYTULOS: 11.7.2020 Pärnu KV, Kornelija Butrimova Liettua 


18.05.2019 Lahti AVO-ERI 


KELPO Edulliset koiratarvikkeet 
KEPO suoraan maahantuojalta! 


8. 


s 


Www.kelpokepo.fi 

Suomen sileäkarvaiset noutajat ry / Finska flatcoated retrieverklubben rf 


KOKOUSKUTSU 


sääntömääräinen vuosikokous ja syyskokous 24.10.2020 
Tervetuloa! 


Kuva OJuho Pajari 

Suomen sileäkarvaiset noutajat ry 
Finska flatcoated retrieverklubben rf 


SÄÄNTÖMÄÄRÄINEN VUOSIKOKOUS, ESITYSLISTA 


Aika: 24.10.2020 klo 18.00 
Paikka: Tuorlan majatalo, Tuorlantie 1E, Kaarina 


Esityslista: 


20 N SI. 180 09) DPA 


11. 


Kokouksen avaus 

Hyväksytään kokouksen työjärjestys 

Valitaan kokoukselle puheenjohtaja ja sihteeri 

Valitaan kaksi (2) pöytäkirjantarkastajaa 

Valitaan kaksi (2) ääntenlaskijaa 

Todetaan kokouksen laillisuus 

Esitetään tilinpäätös, toimintakertomus, varainhoitokertomus ja tilintarkastajien lausunto 
Päätetään tilinpäätöksen vahvistamisesta ja vastuuvapauden myöntämisestä edellisen vuoden 
hallitukselle ja muille tilivelvollisille 

Käsitellään jäsenten tekemät esitykset ja aloitteet 

e Esitys tuen maksamisesta sileäkarvaisten noutajien selän spondyloosikuvauksesta 
Käsitellään kokouksen hyväksymät muut asiat ottaen huomioon yhdistyslain 238 määräykset 
Kokouksen päättäminen 


SÄÄNTÖMÄÄRÄINEN SYYSKOKOUS, ESITYSLISTA 


Aika: 24.10.2020 / Syyskokous alkaa vuosikokouksen päätyttyä 
Paikka: Tuorlan majatalo, Tuorlantie 1F, Kaarina 


Esityslista: 


IE a Oa 


15. 
16. 


Kokouksen avaus 

Kokouksen työjärjestyksen hyväksyminen 

Valitaan kokoukselle puheenjohtaja ja sihteeri 

Valitaan kaksi (2) pöytäkirjantarkastajaa 

Valitaan kaksi (2) ääntenlaskijaa 

Todetaan kokouksen laillisuus ja päätösvaltaisuus 

Valitaan hallituksen puheenjohtaja seuraavaksi kalenterivuodeksi 

Valitaan hallituksen varsinaiset jäsenet erovuorossa olevien tilalle sekä seuraavaksi 
kalenterivuodeksi kaksi (2) hallituksen varajäsentä. 

Valitaan kaksi (2) tilintarkastajaa ja heidän varajäsenensä 

Määrätään liittymismaksun, varsinaisen jäsenen sekä perhejäsenen jäsenmaksun 
suuruus seuraavalle kalenterivuodelle 


. Päätetään tarvittavat toimikunnat ja valitaan niille puheenjohtajat 


Esitetään toimintasuunnitelma ja talousarvio seuraavalle toimintavuodelle 2021 

Käsitellään hallituksen tekemät esitykset ja aloitteet 

* Hallituksen esitys: Sileäkarvaisten noutajien jalostuksen tavoiteohjelma (JTO) kaudelle 2022-2025 
+ Hallituksen esitys: Jalostustyöohje 

+ Hallituksen esitys: Sileäkarvaisten noutajien PEVISA-esitys (1.1.2022 alkaen) 

Käsitellään jäsenten tekemät esitykset ja aloitteet 

Käsitellään kokouksen hyväksymät muut asiat ottaen huomioon yhdistyslain 23$:n määräykset 
Kokouksen päättäminen 

- FLATTIKASVATTAJIA - 


Kasvattajailmoituksia 


Blackpepoon- 


www.blackpepoon.com 

- flatcoated retrievers 

; Dantaran 

= Laura Rajakallio 
W) Kunnarlantie 55 
» 02740 Espoo 
= 050 535 6926 


laura rajakalliomgmail.com www.dantaran.com 


Jouluilmoitukset 
Flattiviestiin 4/2020 

Ann Leskinen / Pietarsaari / 050-338 3562 / ann.lGluukku.com 

Kuva «Juho Paja 


< 
” i 


- FLATTIKASVATTAJIA - 


Kasvattajailmoituksia 


Kennel Finnflats 


Tuula Ehrman 
0400 699 197 
tuulaehrmanegmail.com 


LY 


Heidi Vainio 
0400 822 110 
heidivainio&merityo.fi 


www.finnflats.com 


Riitta Koivisto / 040-544 6697 / Jämsänkoski 
koivisto.riittadgmail.com / www.korvenakan.com 


B IEE & i i yi "23 
Metsänpeitom$" 4 
kennel us 

1073 J, JUU t 


Morrini 
Retrievers 


% Längvik 

JA Kirkkonummi 

= 040-7091133 

a riitta&morrini.net 
5 www.morrini.net 


FLAT POWER 


FLATCOATED RETRIEVERS 


Amu ja Kimmo Vorohjev - Marianne Forsell — www.flatpower.eom 


— Sileäkarvaisia noutajia kaveriksi 
metsälle ja harrastuksiin — 


Minna Latva, Noutajantie 
20780 Kaarina 

puh: 0400 842 998 
majakkasaarenGgmail.com 
majakkasaaren. wixsite.com/flatit 


"KENNEL 
KÄNINJÄTÄHD EN 


FLATCOATEDIRETRIEVERS 
Päle! 


PN040014I5 SIIS) 
Samarin oNoOtmail com! 

- JÄSENASIAT / FLATTIVIESTIN AIKATAULU - 


JÄSENASIAT OSOITTEENMUUTOKSET 
www.flatti.net/jarjesto/jasenasiat www.flatti.net/jarjesto/jasenasiat/osoitteenmuutos 
Jäsenenä saat yhdistyksen jäsenlehden, Flattiviestin kotiisi neljä Ilmoita osoitteenmuutos järjestön nettisivulla tai sähkö- 
kertaa vuodessa sekä etusijan yhdistyksen järjestämiin postitse jäsensihteerille: jasenasiatoflatti.net. 
kokeisiin, koulutuksiin ja tapahtumiin. 

KUVAPANKKI 
JÄSENMAKSUT 2020 www.flatti.net/flattiviesti/kuvapankki 
- Varsinainen jäsen 25€ Flattiviestin toimituksella on kuvapankki, jonne voi ladata 
- Perhejäsen 6€ (ei omaa lehteä) flattikuvia rotujärjestön käyttöön (Flattiviesti, nettisivut, 
- Pentuejäsen 10€ facebook). Julkaistuissa kuvissa mainitaan kuvaajan nimi. 
- Liittymismaksu 5 € (ei koske pentuejäseniä) 

TILITIEDOT 
KASVATTAJA-ALENNUKSET OKOYFIHH 
Kasvattaja saa 10% alennuksen ostaessaan Tarvikemyynnistä Suo- Tarvikemyynti: FI45 5620 0920 4247 35 
men sileäkarvaiset noutajat ry:n pentuvälityksessä oleville pen- Jäsenmaksut: FI23 5620 0920 4247 43 


nuille tarvikkeet pentupakettiin (pilli, pillinauha, dummy, talutin). Yleistili (näyttely, nome ja muut): FI28 5620 0920 4247 50 
Kasvattajan liittäessä uudet pennun omistajat pentuejäseniksi, saa 

uusi jäsen lahjakortin, jolla saa 10% alennuksen ensimmäisestä Löydät meidät myös Facebookista! 

Tarvikemyynnin ostosta. 


Flattiviesti 
aikataulu 2020 


Seuraava Flattiviesti, nro 4/2020, ilmestyy 11.12. 
Lehteen tulevat aineistot pyydämme lähettämään 
osoitteeseen flattiviestigmail.com 9.11. mennessä. 


Kuvamateriaalia lehden käyttöön voi toimittaa myös kuva- 
pankkien kautta. Tekstitiedostot rtf- tai doc/docx-muodos- 
sa. Kuvien resoluutio 300 dpi ja jpg-, pdf- tai tif-muodossa. 
Matalaresoluutioiset kuvat menevät printissä suttuisiksi, 
emmekä voi valitettavasti niitä käyttää. Jos olet epävarma 
kuvien/aineistojen laadusta, ota yhteyttä Flattiviestin toimi- 
tukseen ja katsotaan yhdessä materiaalit kuntoon. 


Flattiviesti aikataulu 2020: SI p 4 
e 1/2020 ilmestymispv 21.02., aineistot 20.01. AW: (i 1 4- K n 
e 2/2020 ilmestymispv 06.05., aineistot 03.04. Arp vä 48 "m N INN 
« 3/2020 ilmestymispv 25.09., aineistot 24.08. TY 4 s 
e 4/2020 ilmestymispv 11.12., aineistot 09.11. M M N . > N 
( * "W 


" 

Suomen sileäkarvaiset noutajat ry:n yhteystiedot 


HALLITUS 2020 


Puheenjohtaja 

Mari Mamia 

Stor-Rösintie 66, 01150 Söderkulla 
p. 050 4586770 
puheenjohtajaaflatti.net 


Varapuheenjohtaja 
Marjut Siren 

p. 050 4116245 
marjutsiren1 gmail.com 


Sihteeri 

Tanja Aunela 

Iiriskuja 18A, 20320 Turku 
p. 0400 939076 
sihteerioflatti.net 


Anne Haverinen 
p. 044 3601152 
kennelregalerazzaagmail.com 


Nina Onufriew 
p. 041 4331959 
nina.onufriew&gmail.com 


Piia Piiparinen 
p. 040 8314848 
flatti870gmail.com 


Tomi Nieminen 
p. 041 4907122 
tomi.jere.nieminenagmail.com 


Aija Laakso 
p. 0400 594491 
aija.tommilaeraide.info 


Varajäsenet 
Kati Kallio, katiopyymaen.com 
Anne Kolsi, annehkolsiagmail.com 


TOIMIKUNNAT 2020 


FLATTIVIESTI 

- flattiviestiogmail.com 

- Päätoimittaja: Mari Mamia 

- Toimitussihteeri: Jaana Kontto 
- Taitto: Elisa Pekki 


HARRASTUSLAJIEN TOIMIKUNTA 
- Puheenjohtaja: Pipa Pärssinen 


p. 040 5367167, pipa.parssinenagmail.com 
- Jäsenet: Miia Mäkijouppila, 

Tuija Manninen, 

Johanna af Hällström-Kamila 


ULKOMUOTOTUOMARI- 
TOIMIKUNTA 
- Puheenjohtaja: Riitta Niemelä 
p. 040 7091133, riittaamorrini.net 
- Jäsenet: Kirsi Nieminen, Katja Korhonen 


TOIMIHENKILÖT 2020 


Taloudenhoitaja 

Marjatta Eivola 
Löytänänkatu 2 D 20 
20540 Turku 

p. 050 5543183 
marjatta.eivolaagmail.com 


Jäsensihteeri 

Heidi Vainio 
Leikluodontie 130 
23310 Taivassalo 

p. 0400 822110 
jasenasiatoflatti.net 


Tarvikemyynti 
Heidi Vainio 
Leikluodontie 130, 
23310 Taivassalo 
p. 0400 822110 
tarvikeoflatti.net 


Pentuvälittäjä 
Hanna Hujanen 
p. 040 5789523 
pentuaflatti.net 


Pentuvälittäjä 
Sanna Lahtinen 
p. 040 7310831 
pentuoflatti.net 


Kiertopalkinnot 

Sari Hagström 

p. 0400 514215 
flatti.kiertopalkinnotagmail.com 


Webmaster 

Markku Kastepohja 
p. 040 6650566 
webmasterGflatti.net 


JALOSTUSTOIMIKUNTA 
- jalostusoflatti.net 
- Puheenjohtaja: Kirsi Nieminen 
p. 0400 641866, kirsiakennelheilurihännän.fi 
Sihteeri: Tuula Niva 
p. 040 5045165, jalostusGflatti.net 
Jäsenet: Laura Rajakallio, Anne Kolsi, 
Jenni Juven, Riitta Niemelä 


MFEJÄ-TOIMIKUNTA 
- mejaGflatti.net 
- Puheenjohtaja: Miia Koski 
p. 050 4582157 
Sihteeri: Liisa Keränen 
p. 040 5921296, liisam&kolumbus.fi 
- Jäsenet: Mari Mamia, Marko Saarni 


NOUTAJAJÄRJESTÖJEN YHTEISTYÖTMK 
- Kirsi Launomaa (varsinainen jäsen) 
- Mari Mamia (varajäsen) 


ALUEYHTEYSHENKILÖT 


Uusimaa + Aluetoiminnan vastuuhenkilö 
Nina Onufriew, p. 041 433 1959 
nina.onufriewagmail.com 


Uusimaa Tina Hietala 
p. 040 0777097, tina.hietalaagmail.com 


Varsinais-Suomi Mia Jaakola-Siimes 
p. 050 3764517, mia.lehtinenagmail.com 


Kanta-Häme Kirsi Launomaa 
p. 040 7255354 
kirsi.launomaaagmail.com 


Päijät-Häme Anne Kolsi 
p. 040 5922870, annehkolsigmail.com 


Satakunta Maija Valtonen 
p. 040 4120392, maijajokela3 gmail.com 


Pirkanmaa Tarja Tuhola 
vilpputuhola&yahoo.com 


Keski-Suomi (Jyväskylä) Mika Toskala 
p. 040 5649053, mika.toskalaceelisanet.fi 


Mikkeli-Pieksämäki -alue Jonna Häkkinen 
p. 050 3057422, hiekkoi&hotmail.com 


Savon seutu Tarja Koistinen 
p. 040 7586768 


Etelä-Karjala Juho Pajari 
p. 041 4582812, jpajariogmail.com 


Etelä-Karjala Satu Marins 
p. 0400 415515, satu.marinsahotmail.com 


Pohjois-Karjala (Lieksa) 
Tiina-Maarit Kisonen 
p. 040 5477128, tiinakisonenagmail.com 


Pohjanmaan alue Heli Pitkäjärvi 
p. 040 5621529 
pitkajarvi.heliagmail.com 


Kainuun alue Anne Haverinen 
p. 044 3601152 
kennelregalerazzaagmail.com 


Oulun alue Henna Mikkonen 
p. 044 5400609, hennamikagmail.com 


NÄYTTELYTOIMIKUNTA 

- nayttelyeflatti.net 

- Puheenjohtaja: Piia Piiparinen 
p. 040 8314848, 
flatti870gmail.com 
Sihteeri: Nina Skyttä 
p. 0400 435 737, 
nina&skoude.com 
Jäsenet: Satu Marins, Christina Kiuru, 
Anni Vornanen, Katja Korhonen, 
Liisa Jykylä, Tanja Mattila 


NOME-TOIMIKUNTA 

- nomeGflatti.net 

- Puheenjohtaja: Kirsi Launomaa 
p. 040 7255354, 
kirsi.launomaaagmail.com 

- Jäsenet: Anu Mikkola, Minsu Rauramo, 
Heli Pitkäjärvi, Marko Mikkilä, 
Emmi Kiviluoma 


ONina Hakkarainen 


i; BOZITA 


N ROB! 


SWEDISH FUNETIEN a 
n 


» 


Bozita Robur on Ruotsissa valmistettu superfunktionaalinen koiran- 
ruoka. Luonnollisista raaka-aineista valmistettu korkealuokkainen 
ravinto vahvistaa kehon omia toimintoja. Kun haluat antaa koirallesi 
parhaat mahdolliset edellytykset - täytä sen kuppi aterialla joka on 
täynnä luonnon omaa voimaa. 


Www.bozita.fi 


